
Beth yw'r Crunch?Croeso i'r Crunch ar gyfer ysgolion a cholegau

Ein bwyd, ein hiechyd, ein planed.

Bwyd yn y dyfodol yw un o'r heriau mwyaf sy'n ein hwynebu. Mae bwyd a diod yn rhan sylfaenol o'n bywydau, yn ddolen gyswllt rhwng ein hiechyd a'r byd o'n cwmpas. Mae'n bryd i ni edrych o'r newydd ar ein perthynas â bwyd a chael ein hysbrydoli i greu rysáit ar gyfer dyfodol mwy iach a hapus.
Blwyddyn gyffrous o weithgareddau am ddim, profiadau a thrafodaethau am ein bwyd, ein hiechyd a'n planed yw'r Crunch. Mae gwahoddiad i bawb gymryd rhan a chreu rysáit ar gyfer dyfodol mwy iach a hapus. Mynnwch fod yn rhan o'r Crunch ac ymuno yn y sgwrs. 

Y Crunch: yn eich ysgol 
Mae pecyn y Crunch wedi cyrraedd, gydag offer gwyddoniaeth rhad ac am ddim i'ch helpu i ddarparu profiadau trawsgwricwlaidd cyffrous a chofiadwy yn eich ysgol. Mae llwyth o adnoddau ychwanegol ar-lein, yn cynnwys adnoddau drama, ffilmiau ategol a rhagor felly gallwch chi a'ch disgyblion gael blas ar bynciau trafod difyr. 

Mynnwch fod yn rhan o Wythnos y Crunch: 16–22 Mai 2016


Mae eich taith yn dechrau nawr: defnyddiwch yr adnoddau yn y pecyn hwn i ymchwilio i'n bwyd, i'n hiechyd ac i'n planed ac ymunwch ag ysgolion ledled y Deyrnas Unedig ar gyfer Wythnos y Crunch, 16-22 Mai 2016. Rhowch gynnig ar ymchwiliadau ymarferol, tynnwch luniau yn eich gwersi ac ewch ati i rannu a chymharu eich canlyniadau ag ysgolion ledled y wlad. 

 Ewch i'r wefan thecrunch.wellcome.ac.uk/schools i gael rhagor o wybodaeth. 










Y Crunch: y tu hwnt i'ch ysgol Croeso i'r Crunch ar gyfer ysgolion a cholegau

Llysgenhadon y Crunch 
Gall ysgolion gael fwy o ysbrydoliaeth fyth gan Lysgenhadon y Crunch. Mae ein criw brwd yma i ddechrau 
sgyrsiau a hwyluso gweithgareddau ynghylch y cysylltiad rhwng ein bwyd, ein hiechyd a'n planed - a hynny'n        rhad ac am ddim. 
Daw'r Llysgenhadon o bob cwr o'r Deyrnas Unedig ac o amrywiaeth eang o gefndiroedd gan gynnwys gwaith ieuenctid, ymgysylltu cymunedol, gwyddoniaeth, iechyd a thechnoleg bwyd. Gallant rannu profiadau o'r byd go iawn â'ch disgyblion, gan wneud y dysgu yn fwy perthnasol ac ennyn mwy o ddiddordeb. 
Hwyrach y bydd gan lysgenhadon ddiddordeb mewn dod i'ch ysgol i helpu i gyflwyno gwasanaeth, i gymryd rhan mewn gwers yn gysylltiedig â phecynnau'r Crunch neu i gynnal gweithgaredd allgyrsiol hyd yn oed, gan roi'r cyfle ichi groesawu modelau rôl amrywiol i'r ysgol. 
Gallwch gael rhagor o wybodaeth am Lysgenhadon y Crunch a gwahodd Llysgenhadon lleol i'ch ysgol drwy'r wefan
thecrunch.wellcome.ac.uk/ambassadors

Hoffech chi fod yn llysgennad? Y newyddion da yw bod hynny’n bosib!  Cofrestrwch ar-lein i gael adnoddau am ddim.


Gweithgareddau ar gyfer teuluoedd
Cadwch olwg am feic y Crunch, a fydd ar daith yn ystod y gwanwyn a'r haf! Bydd teuluoedd ym mhob rhan o'r Deyrnas Unedig yn mwynhau gweithgareddau llawn hwyl a gêm newydd wych ar-lein, gan ymchwilio i fwyd, o ble mae'n dod a sut mae'n effeithio ar ein hiechyd a'r byd o'n cwmpas. 

Deialog dramatig
Os hoffech chi gnoi cil ymhellach, gallwch gael hwyl yn trafod y testunau hyn yn un o'n sesiynau deialog theatraidd.  Mae'r sesiynau manwl hyn, sydd wedi’u bwriadu ar gyfer oedolion, yn cyfuno deialog a'r theatr, er mwyn meddwl o ddifrif am faterion bwyd a chyfrannu i ymchwil a llunio polisïau.

Eich copi o Big Picture 
Cylchgrawn addysg yw Big Picture a gyhoeddir gan Wellcome Trust. Mae'n rhoi sylw i'r arloesi diweddaraf ym myd gwyddoniaeth a'i oblygiadau. Ei nod yw cysylltu'r gwyddorau biofeddygol modern â'u heriau moesegol a chymdeithasol (gan gynnwys rhoi sylw i sut mae ymchwil yn effeithio ar yr unigolyn) a gosod ymchwil fiofeddygol yn ei chyd-destun hanesyddol a diwylliannol.  Cyhoeddir y cylchgrawn ddwywaith y flwyddyn, a gallwch gael rhagor o wybodaeth amdano yma:
bigpictureeducation.com



Cyflwynir y Crunch gan y Wellcome Trust, sefydliad elusennol annibynnol sydd wedi ymroi i wella iechyd ym mhedwar ban byd. Comisiynwyd Pearson Education gan y Wellcome Trust i greu profiadau trawsgwricwlaidd cyffrous a chofiadwy ar gyfer dysgwyr ym mhob ysgol a choleg Addysg Bellach yn y Deyrnas Unedig, gan weithio gyda'r Theatre of Debate, SciChem a Phrifysgol Reading. 










Croeso i'r CrunchCroeso i'r Crunch ar gyfer ysgolion a cholegau
Cynnwys

Beth sydd yn y Pecyn?	
4 - 5 oed: Ffrwythau sy'n Hedfan
Trosolwg o'r Uned
Nodiadau Gwers 
5 - 6 oed: Lapio Amdani!
Trosolwg o'r Uned
Nodiadau Gwers 
6 - 7 oed: Cadwyni Bwyd Cyflym
Trosolwg o'r Uned
Nodiadau Gwers 
7 - 8 oed: Cynhwysion Rhyfeddol
Trosolwg o'r Uned
Nodiadau Gwers 
8 - 9 oed: Achubwch ein Cartref
Trosolwg o'r Uned
Nodiadau Gwers 
9 - 10 oed: Hadau Hallt
Trosolwg o'r Uned
Nodiadau Gwers 
10 - 11 oed: Treuliad Tanbaid
Trosolwg o'r Uned
Nodiadau Gwers 
Dramâu Mewn Diwrnod gan y Theatre of Debate 
Llysgenhadon Ifanc	
Crynodebau o'r Unedau	
Mae'r nodiadau athrawon hyn ar gael yn Saesneg ar wefan y Crunch. 
Gwefan
thecrunch.wellcome.ac.uk/schools
Cyflwyniadau  Cynnwys Fideo
Gweithgareddau ac adnoddau ychwanegol 
Dramâu ac adnoddau drama 
Basmati Basmati   
Byrgyr Annwyl
Er Cyfoethocach, Er Tlotach 
Diwrnod Llawn Temtasiynau 
Galarnad y Ffeuen Werdd

Ffrwythau sy’n Hedfan4–5 oed Ffrwythau sy'n Hedfan
Trosolwg o'r Uned 
F an

4–5 oed 
Amcanion For images see PDF version

●  Enwi gwahanol fathau o ffrwythau
●  Dweud ble mae'r gwahanol ffrwythau yn tyfu
●  Arsylwi sut mae hedyn yn tyfu'n ffrwyth 

Y Cwestiynau Mawr 
●  O ble mae ffrwythau'n dod?
●  Sut  mae gwahanol fathau o ffrwythau yn tyfu?
●  Sut mae gwahanol fathau o ffrwythau yn ein cyrraedd ni?

Cysylltiadau â'r Cwricwlwm 



Cymru: Fi fy hun a phethau byw eraill
Dysgu enwau prif rannau allanol y corff dynol a phlanhigion, a dysgu am y modd y cânt eu  defnyddio. 
Arsylwi gwahaniaethau rhwng anifeiliaid a phlanhigion, rhwng gwahanol anifeiliaid a rhwng gwahanol blanhigion er mwyn eu grwpio. 
Adnabod rhai anifeiliaid a phlanhigion sy'n byw yn yr awyr agored. 




































4–5 oed Ffrwythau sy'n Hedfan



Cyfleoedd trawsgwricwlaidd O ran cyfleoedd drama ychwanegol, ystyriwch baratoi a pherfformio'r Ddrama Mewn Diwrnod, Basmati Basmati gan y Theatre of Debate.

Mathemateg: bydd y dysgwyr yn defnyddio iaith bob dydd i drafod maint yr hadau. 
Daearyddiaeth: bydd y dysgwyr yn defnyddio'r map o'r byd i ddangos ble mae'r gwahanol fathau o ffrwythau yn tyfu. 
Datblygiad creadigol: bydd y dysgwr yn perfformio 'dawns ffrwythau' i ddangos sut mae ffrwyth yn tyfu. 
Archwilio a defnyddio cyfryngau a deunyddiau: bydd y dysgwyr yn defnyddio gwahanol ddeunyddiau i dynnu llun o’r tu mewn i ffrwyth.









Nodiadau Gwers 1 4–5 oed Ffrwythau sy'n Hedfan
Ffrwythau Ffantastig 

Am beth mae'n sôn? 
Gwers ragarweiniol yw hon er mwyn i'r dysgwyr ddeall o ble mae ein bwyd, a'n ffrwythau yn arbennig, yn dod. Cânt gymorth i feddwl am y cwestiynau y carent gael atebion iddynt, 
e.e. Beth yw e? Ble mae'n tyfu? Sut mae'n tyfu? Trwy ofyn y cwestiynau hyn bydd y dysgwyr yn dechrau deall o ble daw ein bwyd, sut mae'n ein cyrraedd a pham mae ein bwyd yn teithio mor bell.

Deilliannau dysgu
●  Rydw i'n gwybod bod fy mwyd yn dod o wahanol lefydd ar draws y byd. 
●  Rydw i'n gwybod bod ffrwythau'n gallu bod yn rhan o ddeiet iach.

Gweithio Gwyddonol
●  Dangos chwilfrydedd
●  Gofyn cwestiynau

Y Cwestiwn Mawr
●  Pam mae fy ffrwythau'n dod o wahanol lefydd?

Geiriau Allweddol:
ffrwyth(au), iach, tymhorol, fitaminau

Offer 
O becyn y Crunch: 
Taflen Adnoddau 1: Cardiau Ffrwythau (Nodiadau Athrawon, t17) 
Taflen Adnoddau 2: Sut mae Ffrwythau'n Tyfu (Nodiadau Athrawon, t18) 
Mega Map
O wefan y Crunch
Ffeil PowerPoint Ffrwythau sy'n Hedfan (Gwers 1) 
Fideo: Ffrwythau'n tyfu
Pethau Eraill y Bydd eu Hangen Arnoch
Detholiad o ffrwythau 
Platiau papur 
Pegiau dillad 
Tac gludog
Llinyn
Llyfr stori, Syrpréis Handa (dewisol) 


4–5 oed Ffrwythau sy'n Hedfan
Paratoi 








Gofynnwch ymlaen llaw i'r plant ddod â'u hoff ffrwyth i'r wers neu'r ffrwyth rhyfeddaf a welsant erioed. Fe arall, mae'r ffeil PowerPoint Ffrwythau sy'n Hedfan hefyd yn cynnwys lluniau o ffrwythau. Torrwch y cardiau allan o Daflen Adnoddau 1 (mae'n bosibl y byddwch am eu laminadu er mwyn iddynt bara).

Diogelwch 
Gofalwch gael gwybod pa blant sydd ag alergedd bwyd, yn enwedig pan fyddwch yn trin a thrafod ffrwythau fel ffrwythau ciwi, mefus, afalau, bananas, eirin gwlanog ac ati. 



Sylwer Mae ffrwythau'n llawn maetholion, yn isel o ran calorïau ac yn ffynhonnell dda o siwgwr naturiol, fitaminau, ffeibr deietegol a gwrthocsidyddion. Dylid gofalu peidio â bwyta gormod o ffrwythau oherwydd gallant gynnwys llawer o siwgwr er bod hwnnw'n siwgwr naturiol. 

4–5 oed Ffrwythau sy'n Hedfan
Tamaid i Gychwyn








Trefnwch arddangosfa ffrwythau sy'n cynnwys amrywiaeth o ffrwythau, rhai ohonynt yn gyfarwydd ac eraill yn llai cyfarwydd o bosibl. Gofynnwch i'r plant ymweld â'r bwrdd arddangos ac edrych ar bob ffrwyth yn ei dro. 
 Anogwch y plant i gyffwrdd â'r ffrwythau yn eu tro, eu teimlo a'u harogli. Gofynnwch i'r plant siarad â'i gilydd a disgrifio'r ffrwythau a welant.  Ysgrifennwch restr ar y bwrdd gwyn o'r geiriau mae’r plant yn eu defnyddio i ddisgrifio'r ffrwythau e.e. llyfn, garw, crwn, hir, gloyw.
Gyda grŵp bach o blant, cymerwch bleidlais sydyn. Gofynnwch: Beth yw eich hoff ffrwyth? Ysgrifennwch enw a thynnwch lun pob awgrym ar blât papur a'u rhoi ar y llawr o flaen y dosbarth. Rhowch beg dillad i bob plentyn a chynnal 'pleidlais begiau'. Gofynnwch i'r plant ddod i'r blaen fesul un a rhoi eu peg ar y plât sy'n cynnwys eu hoff ffrwyth.
Siaradwch am y canlyniadau.  Sawl ffrwyth gwahanol gafodd ei enwi? Pa ffrwyth oedd yr un mwyaf poblogaidd? A enwyd unrhyw ffrwythau nad oedd rhai o'r plant wedi clywed amdanynt? Siaradwch â'r plant ynghylch pam mae ffrwythau'n ddewis da fel byrbryd iach.

Prif Gwrs
Gofynnwch i'r plant o ble maen nhw'n meddwl bod y ffrwythau'n dod. Gofynnwch iddynt feddwl, paru a rhannu eu syniadau. A ydy'r plant wedi casglu ffrwythau erioed? Dangoswch y fideos oediog o ffrwyth yn tyfu, neu dangoswch y fideos ar y bwrdd gwyn er mwyn i'r plant eu gwylio mewn grwpiau bychain fel gweithgaredd hunangyfeiriedig.
Trefnwch y plant yn grwpiau a rhoi set o'r Cardiau Ffrwythau a'r cardiau Sut mae Ffrwythau'n Tyfu iddynt, wedi eu torri allan o Daflenni Adnoddau 1 a 2. A ydyn nhw'n gallu paru'r ffrwyth â'r goeden neu'r planhigyn lle mae'n tyfu? 
Gofynnwch i'r grwpiau ddangos eu parau ac esbonio eu penderfyniadau.
Yn eu grwpiau, gofynnwch i'r plant edrych yn ofalus ar y lluniau o'r amgylcheddau. Gofynnwch iddynt ydyn nhw’n meddwl bod y ffrwyth hwn yn tyfu yn ein cymdogaeth ni. Rhowch amser i'r plant drafod hyn yn eu grwpiau. Cytunwch nad yw'r holl ffrwythau hyn yn tyfu yn y wlad hon ac eglurwch y byddwch yn edrych nawr ar ble mae'r holl wahanol fathau o ffrwythau yn tyfu. Gallech edrych ar y ffrwythau y buoch yn eu hastudio'n gynharach i weld a oes sticeri arnynt sy'n dangos o ba wlad maen nhw wedi dod. 
Dangoswch y Mega Map a'r rhestr o wledydd o'r ffeil PowerPoint Ffrwythau sy'n Hedfan. Gofynnwch i un o'r plant ddewis un o'r Cardiau Ffrwythau a chael hyd i fan tyfu'r ffrwyth ar y map. Gan ddefnyddio tac gludog, bydd y plant yn rhoi'r cardiau ffrwythau ar y map. Gwnewch yr un peth â'r ffrwythau eraill. Gofynnwch i'r plant dynnu llinell deithio yn ôl i'r Deyrnas Unedig.  Fel arall, defnyddiwch linyn i fapio taith pob ffrwyth. 

Sylwer Mae rhai ffrwythau'n tyfu mewn mwy nag un lleoliad. At ddiben y gweithgaredd, darparwyd un lleoliad ar gyfer pob ffrwyth. Gallwch ludo lluniau o ffrwythau o'r wlad hon ar y map hefyd.

4–5 oed Ffrwythau sy'n Hedfan
Pwdin








Gofynnwch i'r plant roi'r ffrwythau yn eu trefn yn ôl pellter eu taith o'r goeden i'r plât. Gellir gwneud hyn drwy dynnu'r cardiau o'r map a'u rhoi yn eu trefn ar y bwrdd. I helpu'r plant i ddeall pa mor bell mae rhai o'r ffrwythau'n teithio gallech olrhain taith ffrwyth benodol o'r wlad lle mae'n tyfu i'n gwlad ni mewn amser go iawn.  Symudwch y Cerdyn Mango ar wahanol adegau yn ystod y dydd ac yna dewch â mango i'r ysgol i ddangos ei fod wedi cyrraedd. 
Mae darllen y llyfr Syrpréis Handa yn ffordd arall ddewisol o orffen y wers. Ydy'r plant yn gallu adnabod rhai o'r ffrwythau sy'n cael sylw yn y stori hon?
Tamaid Ychwanegol
Ystyriwch baratoi a pherfformio'r Ddrama Mewn Diwrnod, Basmati Basmati gan y Theatre of Debate. Ymchwiliwch i bwysigrwydd bioamrywiaeth. O ble mae ein bwyd yn dod a pham mae bwyta llawer o bethau gwahanol yn bwysig?









Nodiadau Gwers 24–5 oed Ffrwythau sy'n Hedfan
Beth sydd y tu mewn?

Am beth mae'n sôn?
Bydd y dysgwyr yn archwilio gwahanol rannau o'r ffrwyth, er enghraifft y croen, yr hadau a'r cnawd. Byddant yn cael golwg ar du mewn y ffrwythau ac yn ystyried sut mae hadau'n edrych yn wahanol mewn ffrwythau gwahanol. Byddant yn dechrau meddwl am ddibenion posibl yr hadau. 

Deilliant Dysgu
●  Rydw i'n adnabod nodweddion tebyg ffrwythau a'r gwahaniaethau rhyngddynt.

Gweithio Gwyddonol
●  Dangos chwilfrydedd
●  Gofyn cwestiynau
●  Creu cysylltiadau a sylwi ar batrymau

Y Cwestiynau Mawr
●  Ble mae'r hadau ym mhob ffrwyth? Ydy'r hadau yr un fath ym mhob ffrwyth? Pam mae angen hadau arnon ni?

Geiriau Allweddol:
hadau, carreg, cnawd, croen

Offer
O becyn y Crunch: 
Chwyddwydrau
O wefan y Crunch
Ffeil PowerPoint Ffrwythau sy'n Hedfan (Gwers 2)
Pethau Eraill y Bydd eu Hangen Arnoch
Detholiad o ffrwythau go iawn e.e. mango, melon, afal, gellygen, ffrwyth ciwi, tomato 
Ffrwythau plastig (dewisol) 
Bag canfas 
Cyllell
Camera (dewisol) Pensiliau lliw 
Paent
Clai modelu


Diogelwch
Os ydych yn bwriadu bod y plant yn torri'r ffrwythau eu hunain, mae'n well defnyddio ffrwythau meddal sy'n hawdd eu torri. Dangoswch i'r plant sut i ddal cyllell yn gywir a chadwch lygad barcud arnynt. 


4–5 oed Ffrwythau sy'n Hedfan
Tamaid i Gychwyn








Siaradwch â'r plant am y ffrwythau y buont yn eu harchwilio yn y wers flaenorol. 
Gan ddefnyddio ffrwythau go iawn, neu rai plastig, chwaraewch gêm 'Beth sydd yn y bag?' Yn eu tro, bydd y plant yn ceisio dyfalu pa ffrwyth sydd yn y bag drwy gyffwrdd â nhw’n unig. Anogwch y plant i ddisgrifio'r ffrwyth maen nhw'n ei deimlo. 
Fel arall, cuddiwch un o'r ffrwythau yn y bag a dywedwch wrth y plant am ofyn cwestiynau 'ydy / nac ydy' er mwyn cael gwybod pa ffrwyth sydd ynddo.

Prif Gwrs
Gofynnwch beth mae'r plant yn ei gofio am du mewn unrhyw ffrwyth maen nhw wedi'i fwyta. Dangoswch luniau o du mewn ffrwythau o'r ffeil PowerPoint Ffrwythau sy'n Hedfan. Gofynnwch i'r plant siarad mewn parau am yr hyn maen nhw'n ei wybod am du mewn ffrwythau a meddwl beth hoffen nhw gael gwybod. Gofynnwch i rai o'r parau rannu eu syniadau. Os yw'r plant yn sôn am hadau, gofynnwch a ydyn nhw'n credu bod hadau i gyd yr un peth. 
Trefnwch y plant yn grwpiau bychain. Dewiswch ffrwyth i'w agor a'i roi i'r plant i'w archwilio. Ffrwythau meddal sy'n hawdd eu torri yw'r rhai gorau i'w defnyddio, fel bananas neu ffrwythau ciwi.  Gofynnwch i'r plant drafod yr hyn a welant ac anogwch nhw i ddefnyddio geirfa fel croen, hadau a chnawd. Ydy tu mewn y ffrwyth yn edrych fel roedden nhw'n ei gofio? Gofynnwch iddynt dynnu llun o'r tu mewn, neu dynnu ffotograffau ohono. 
Nawr, agorwch ffrwyth gwahanol. Gofynnwch beth sydd y tu mewn. Ydy hwn yn wahanol? Ym mha ffordd? Yna, gofynnwch i'r plant ymchwilio i ffrwyth mwy. Ydyn nhw’n meddwl bydd hadau'r ffrwyth hwn yn fwy?
Y plant i barhau i ymchwilio i du mewn y gwahanol ffrwythau yn eu grwpiau, gan edrych ar yr hyn sy'n debyg a'r hyn sy'n wahanol. Gallant gofnodi'r nodweddion tebyg a'r gwahaniaethau drwy ddefnyddio'r haneri wedi'u torri i brintio lluniau neu drwy greu modelau o'r ffrwyth â chlai modelu. 

Pwdin
Gofynnwch i'r plant feddwl, paru, rhannu eu syniadau ynghylch diben hadau. Cadarnhewch y gall hedyn dyfu yn blanhigyn newydd os yw'n cael popeth sydd ei angen arno. 
Cadwch yr holl hadau, yn enwedig yr hadau melon, ar gyfer y wers nesaf.

4–5 oed Ffrwythau sy'n Hedfan
Gwyliwch e'n Tyfu








Nodiadau Gwers 3
Am beth mae'n sôn?
Bydd y dysgwyr yn cymharu maint hadau o amrywiaeth o ffrwythau. Byddant yn plannu ychydig o hadau ffrwythau ac yn eu gwylio dros amser er mwyn dechrau deall bod ar blanhigion angen dŵr, gwres, golau a maetholion i dyfu. Byddant yn ymchwilio i'r camau tyfu; y tu mewn i'r ffrwyth mae hedyn, mae hwn yn datblygu'n blanhigyn sydd yn tyfu rhagor o ffrwythau ac ati. 

Deilliant Dysgu
●  Rydw i'n gallu arsylwi sut mae hedyn yn tyfu i fod yn blanhigyn.

Gweithio Gwyddonol
●  Dangos chwilfrydedd
●  Arsylwi planhigion
●  Gofyn cwestiynau
●  Chwilio am ffyrdd i brofi syniadau
●  Creu cysylltiadau a sylwi ar batrymau

Y Cwestiwn Mawr
●  Beth sydd ei angen ar hedyn i dyfu?

Geiriau Allweddol:
hedyn, tyfu, golau, bwyd, dŵr, egino

Offer
O becyn y Crunch: 
Potiau planhigion Cnapiau compost Can dyfrio
Pethau Eraill y Bydd eu Hangen Arnoch
Camera (dewisol)


Diogelwch
Mae'r compost a ddarperir ym mhecyn y Crunch yn ddiogel i'w ddefnyddio gan blant. Fodd bynnag, os byddwch yn defnyddio'ch compost eich hun yn y dyfodol, defnyddiwch gompost y flwyddyn gyfredol a gafodd ei storio mewn llecyn oer i ffwrdd o'r haul.  Dylai'r compost fod yn llaith. Agorwch y bagiau yn ofalus mewn man sydd wedi'i awyru'n dda, gan ddefnyddio siswrn neu gyllell finiog. Plannwch yr hadau yn y potiau mewn man sydd wedi'i awyru'n dda. Ceisiwch osgoi creu llwch. Dylai'r plant olchi eu dwylo bob amser ar ôl trin compost. Chwiliwch am gyngor cyfredol ar wefannau CLEAPSS ac SSERC. Nodwch fod angen cyfrinair i gyrchu'r gwefannau hyn. 


4–5 oed Ffrwythau sy'n Hedfan
Tamaid i Gychwyn








Gan ddefnyddio hadau'r gwahanol ffrwythau y buoch yn ymchwilio iddynt yng Ngwers 2, gofynnwch i'r plant eu gosod mewn trefn yn ôl eu maint. Gofynnwch iddynt feddwl pam mae'r gwahanol hadau yn amrywio o ran maint. 

Prif Gwrs
Esboniwch wrth y plant eich bod yn mynd i ymchwilio i'r hyn sy'n digwydd pan fyddant yn plannu hedyn un o'r ffrwythau y buont yn edrych arnynt yn y wers flaenorol. Argymhellir defnyddio melon ar gyfer y gweithgaredd hwn neu fel arall, gallech roi cynnig ar afocado. Os byddwch yn dewis prynu pecyn o hadau yn lle hynny, gofalwch na chawsant eu trin â ffwngladdwr. I egino, bydd angen triniaeth wahanol ar wahanol hadau. Cofiwch, fodd bynnag, y bydd rhai hadau wedi cael eu cadw mewn lle oer iawn am gyfnod hir, neu byddant yn hadau croesryw sy'n anffrwythlon. Ni fydd y rhain yn egino nac yn tyfu. Siaradwch â'r plant am yr hedyn yn darparu'r bwyd sydd ei angen er mwyn i'r planhigion egino. Dylai'r plant roi dŵr i'r cnapiau compost, plannu eu hadau yn y potiau a'u gwylio yn tyfu. Rhybuddiwch y plant na fydd pob un o'r hadau'n egino, a dyna pam mae ffermwyr weithiau yn plannu mwy o hadau nag sydd eu hangen arnynt. 
Dylid annog y plant i ofalu am eu planhigion er mwyn iddynt ddechrau deall bod ar blanhigion angen dŵr, gwres, golau a maetholion i dyfu.  Anogwch y plant i dynnu ffotograffau neu dynnu lluniau i gofnodi twf yr hadau.
Os yw'r plant yn plannu hadau o ffrwythau gwahanol, gallant fesur pa ffrwyth sy'n tyfu gyflymaf/arafaf.

Sylwer Egino yw pryd mae hedyn yn dechrau tyfu.  Mae angen dŵr, ocsigen a gwres ar gyfer eginiad llwyddiannus. 


Pwdin
Gofynnwch i'r plant greu dawns ffrwythau. Anogwch nhw i ddangos gwahanol gamau twf y ffrwyth, gan ddechrau fel hedyn yng nghanol y ffrwyth, datblygu'n blanhigyn a thyfu rhagor o ffrwythau. 
Mae'r gyfres hon o wersi hefyd yn gyfle i greu arddangosfa fawr yn y dosbarth, gyda modelau wedi'u gwneud o wahanol ddeunyddiau i ddangos y cylch tyfu dros amser.










Enw	Dyddiad4–5 oed Ffrwythau sy'n Hedfan
Taflen Adnoddau 1

Ffrwythau sy'n Hedfan – Gwers 1 Cardiau Ffrwythau 
pinafal

ffrwyth ciwi 

mango

litchi

afal

melon dŵr

eirinen wlanog

papaia

banana

Enw	Dyddiad4–5 oed Ffrwythau sy'n Hedfan
Taflen Adnoddau 2

Ffrwythau sy'n Hedfan - Gwers 1 Sut mae Ffrwythau'n Tyfu  

Lapio Amdani! 5-6 oed Lapio Amdani!
Trosolwg o'r Uned

5-6 oed
Amcanion
●  Deall bod rhesymau dros becynnu bwyd  
●  Awgrymu rhai o'r rhesymau hyn
●  Adnabod nodweddion tebyg pecynnau bwyd a gwahaniaethau rhyngddynt
●  Disgrifio nodweddion gwahanol ddeunyddiau pecynnu 
●  Esbonio pam mae gwahanol ddeunyddiau'n cael eu defnyddio at wahanol ddibenion  
●  Ymchwilio i ba ddeunyddiau sydd orau ar gyfer pecynnu gwahanol fwydydd  

Y Cwestiynau Mawr





For images see PDF version




●   Pam rydyn ni'n rhoi ein bwyd mewn pecynnau?
●   Pa ddeunyddiau rydyn ni'n eu defnyddio i becynnu ein bwyd, a pham?
●  Beth sy'n digwydd os byddwn ni'n pecynnu'r un bwyd mewn deunyddiau gwahanol?

Crynodeb o'r Uned 
Bydd y dysgwyr yn archwilio'r gwahanol resymau niferus dros roi bwyd mewn pecynnau: i gadw'r bwyd yn iach i'w fwyta; i ddiogelu'r bwyd; i wneud y bwyd yn haws ei gludo; i wneud i'r bwyd edrych yn ddeniadol i'r prynwr. Bydd y plant yn ystyried effaith y pecynnu hwn ac yn ystyried goblygiadau gwaredu'r pecynnau.

Gwybodaeth Gefndir 
Mae gwastraff bwyd yn bryder gan fod llawer iawn o fwyd yn cael ei wastraffu bob dydd. Amcangyfrifir bod y Deyrnas Unedig yn cynhyrchu 15 miliwn tunnell o wastraff bwyd (bwyd a diod) bob blwyddyn, ac mai cartrefi'r Deyrnas Unedig sy’n cynhyrchu hanner y gwastraff hwn. Mae llawer o resymau dros becynnu bwyd a bydd y dysgwyr yn archwilio'r rhain yn ystod y gweithgareddau gosod. Un o'r rhesymau hyn yw helpu'r bwyd i bara, gan ei gadw'n iach i'w fwyta gan bobl, ac atal gwastraffu bwyd. Gallai datblygiadau cyffrous mewn technoleg becynnu helpu i leihau gwastraff bwyd drwy synhwyro'n fwy cywir pryd y bydd bwyd yn anaddas i'w fwyta, gan wneud i ffwrdd â'r dyddiadau 'ar ei orau cyn' sydd yn aml yn anghywir ac yn gyffredinol iawn. Mae osgoi gwastraff bwyd ym mhob rhan o'r system fwyd yn rhan hanfodol bwysig o'r agenda diogelu'r cyflenwad bwyd. Does fawr o ddiben tyfu mwy o fwyd a mynd i'r holl ymdrech i'w gludo o'r cynhyrchwyr i blatiau'r defnyddwyr os na fydd sylw'n cael ei roi i faterion gwastraff.

Ymchwil Wyddonol Gyfredol
Mae'r Athro Andrew Mills, o'r Adran Cemeg Pur a Chymhwysol ym Mhrifysgol Strathclyde, wedi datblygu 'plastig clyfar' sy'n newid lliw i ddangos pan fydd bwydydd wedi troi neu pan fydd y pecyn sy'n ei ddiogelu wedi cael ei ddifrodi. 









5-6 oed Lapio Amdani!
Cysylltiadau â'r Cwricwlwm

Cymru: Fi fy hun a phethau byw 
Arbrofi â gwahanol ddeunyddiau pob dydd a defnyddio'u synhwyrau i'w trefnu’n grwpiau yn ôl priodweddau syml.


Cyfleoedd trawsgwricwlaiddO ran cyfleoedd drama ychwanegol, ystyriwch baratoi a pherfformio'r Ddrama Mewn Diwrnod, Diwrnod Llawn Temtasiynau gan y Theatre of Debate.

Saesneg/Cymraeg: Bydd y dysgwyr yn creu rhestr o'r cwestiynau maen nhw am eu gofyn ynghylch pecynnu bwyd.
Dylunio a thechnoleg: Gallai'r dysgwyr ddylunio'u pecynnau bwyd eu hunain a fyddai'n helpu bwyd i bara'n hirach. 
Celf: Ar ôl edrych ar ystod o wahanol becynnau bwyd gallai'r dysgwyr greu eu labeli neu eu harwyddluniau (logos) eu hunain ar gyfer pecynnau bwyd. 

Nodiadau Gwers 15-6 oed Lapio Amdani!
Pecynnu â Phwrpas

Am beth mae'n sôn?
Mae llawer o resymau dros becynnu bwyd. Un ohonynt yw gwneud i'r bwyd bara, gan ei gadw'n iach i'w fwyta gan bobl, ac atal gwastraffu bwyd. Mae gwastraff bwyd yn bryder gan fod llawer iawn o fwyd yn cael ei wastraffu bob dydd. Amcangyfrifir bod y Deyrnas Unedig yn cynhyrchu 15 miliwn tunnell o wastraff bwyd (bwyd a diod) bob blwyddyn, ac mai cartrefi'r Deyrnas Unedig sy’n cynhyrchu hanner y gwastraff hwn. Yn y wers ragarweiniol hon bydd y plant yn dechrau archwilio'r rhesymau dros becynnu bwyd. 

Deilliannau dysgu
●  Rydw i'n gwybod bod rhesymau dros becynnu bwyd. 
●  Galla i roi rhesymau pam mae bwyd yn cael ei becynnu.

Gweithio Gwyddonol
●  Gofyn cwestiynau syml a sylweddoli y gellir eu hateb mewn gwahanol ffyrdd 
●  Defnyddio'u harsylwadau a'u syniadau i awgrymu atebion i gwestiynau 

Y Cwestiwn Mawr
●  Pam rydyn ni'n rhoi ein bwyd mewn pecynnau?

Geiriau Allweddol:
diogelu, cadw, pecyn, deunydd

Offer
O wefan y Crunch
Lapio Amdani! Ffeil PowerPoint (Gwers 1) 
Pethau Eraill y Bydd eu Hangen Arnoch
Enghreifftiau o fwyd a diod mewn pecynnau, e.e. pecyn o wyau, tun o ffa pob, ffrwythau mewn rhwyd, carton o laeth. 
Cylchoedd didoli


Paratoi
Casglu ynghyd enghreifftiau o fwyd mewn pecynnau. Fel arall mae Ffeil PowerPoint Lapio Amdani! (Gwers 1) yn darparu delweddau o amrywiaeth o fwyd a diod wedi'u pecynnu.  

Diogelwch
Gofalwch fod unrhyw becynnau a ddefnyddiwch wedi cael eu cadw mewn lle glân ac nad oes ymylon miniog ganddynt. Peidiwch â defnyddio unrhyw becynnau a fu'n dal cig, dofednod neu bysgod.

5-6 oed Lapio Amdani!
Tamaid i Gychwyn








Dangoswch y ffrwyth dwrian, y ffrwyth jac a'r mango o'r ffeil Powerpoint Lapio Amdani! i'r plant a siaradwch am y lluniau. Gofynnwch a yw'r plant wedi gweld unrhyw rai o'r ffrwythau hyn o'r blaen. Nawr, cymharwch y lluniau hyn â sut mae bwyd yn cael ei gyflwyno ar y ddau sleid nesaf. Holwch y plant am y mathau o becynnau bwyd maen nhw wedi'u gweld ac edrychwch ar enghreifftiau go iawn o fwyd mewn pecynnau. 
Gofalwch fod y plant yn gwybod mai ystyr pecyn/pecynnu yw cynhwysydd a ddefnyddir i bacio neu i arddangos bwyd. Gofynnwch iddynt bwyntio at unrhyw 'becynnau' naturiol sydd gan y ffrwythau o bosibl.  A ydyn nhw'n meddwl bod y pecynnau hyn yn dda neu beidio? Yn eu barn nhw, pa ffrwyth sydd â'r pecyn gorau? Esboniwch eich bod am wybod rhagor am y pecynnau a'ch bod am i'r plant ymchwilio i'r rhesymau pam rydym ni'n pecynnu bwyd ac archwilio'r gwahanol fathau o ddeunyddiau a ddefnyddir. 

Prif Gwrs
Trefnwch y plant yn grwpiau a gofynnwch iddynt fod yn archwilwyr pecynnau. Rhowch fath gwahanol o becyn i bob grŵp (neu lun o becyn os nad yw'r pecyn ar gael). Esboniwch yr hoffech iddynt archwilio a threfnu'r pecynnau, gan feddwl pam mae’r bwyd wedi'i becynnu fel hyn. Dangoswch rai o'r rhesymau dros becynnu bwyd o'r ffeil Powerpoint Lapio Amdani!, er enghraifft: 
●  i ddiogelu'r bwyd
●  i wneud i'r bwyd edrych yn braf
●  i wneud y bwyd yn haws ei gario
●  i atal bwyd rhag gollwng
Gall y plant mwy abl ysgrifennu eu hawgrymiadau eu hunain hefyd os oes rhai ganddynt. 
Cefnogwch bob grŵp i archwilio'r eitemau a'u paru â'r rhesymau perthnasol yna gofynnwch i'r plant rannu eu canfyddiadau. Cymharwch y canfyddiadau hyn. A oedden nhw wedi meddwl am yr un rhesymau dros becynnu neu a oedd y rhesymau'n wahanol yn dibynnu ar yr eitem?
Defnyddiwch y rhesymau hyn i labelu cylchoedd didoli a rhoi pob pecyn yn y cylch perthnasol. Yn eu barn nhw, pa ddeunydd sydd fwyaf addas ar gyfer pecynnu bwyd? Pam?

Pwdin
Gofynnwch i'r plant siarad am y deunyddiau a ddefnyddir a'u cymharu. Dywedwch wrthynt y byddwch yn gofyn iddynt ymchwilio ymhellach i'r deunyddiau hyn yn y wers nesaf er mwyn darganfod y priodweddau sy'n eu gwneud yn addas ar gyfer pecynnu bwyd. 

Tamaid Ychwanegol
Ystyriwch baratoi a pherfformio'r Ddrama Mewn Diwrnod, Diwrnod Llawn Temtasiynau gan y Theatre of Debate. Mae bwyd afiach o'n hamgylch i gyd a dydyn ni ddim wastad yn cael ein hannog i fod yn egnïol iawn.  Pa ddewisiadau gallwn ni eu gwneud er mwyn ceisio bod yn iach drwy'r dydd? 









Nodiadau Gwers 25-6 oed Lapio Amdani!
Pecynnu Ymarferol 

Am beth mae'n sôn?
Yn y wers hon bydd y plant yn ymchwilio i briodweddau gwahanol ddeunyddiau pecynnu er mwyn darganfod beth sy'n eu gwneud yn addas i'r diben. 

Deilliannau dysgu
●  Rydw i'n adnabod nodweddion tebyg pecynnau bwyd a gwahaniaethau rhyngddynt.
●  Galla i ddisgrifio nodweddion gwahanol ddeunyddiau pecynnu.
●  Galla i esbonio pam mae gwahanol ddeunyddiau'n cael eu defnyddio at wahanol ddibenion.

Gweithio Gwyddonol
●  Cynnal profion syml
●  Defnyddio'u harsylwadau a'u syniadau i awgrymu atebion i gwestiynau
●  Casglu a chofnodi data i helpu i ateb cwestiynau 

Y Cwestiwn Mawr
●  Pa ddeunyddiau rydyn ni'n eu defnyddio i becynnu ein bwyd, a pham?

Geiriau Allweddol:
tryloyw, didraidd, caled, meddal, garw, llyfn, gloyw, pŵl, trwm, ysgafn, metel, gwydr, plastig 

Offer
O becyn y Crunch: 
Taflen Adnoddau 1: Labeli Didoli (Nodiadau Athrawon, t29)
O wefan y Crunch:
Lapio Amdani! Ffeil PowerPoint (Gwers 2)
Pethau Eraill y Bydd eu Hangen Arnoch:
Pecynnau amrywiol: bag rhwyd, bag plastig, blwch polystyren â phlastig lapio, tun/can, plastig swigod, papur gwrthsaim, ffoil alwminiwm, blwch cardbord a blwch plastig  
Pedair eirinen wlanog aeddfed, gellyg neu ffrwythau meddal tebyg 
Cynfas dal dŵr
Camera  
Papur posteri Cylchoedd didoli 


5-6 oed Lapio Amdani!
Paratoi








Casglwch enghreifftiau o becynnau bwyd neu gofynnwch i bob plentyn ddod â phecyn o'r cartref. Peidiwch â defnyddio unrhyw becynnau a fu'n dal cig, dofednod neu bysgod.

Diogelwch
Gofalwch fod unrhyw becynnau yn lân ac nad oes ymylon miniog ganddynt. Peidiwch â defnyddio unrhyw becynnau a fu'n dal cig, dofednod neu bysgod. Atgoffwch y plant nad teganau yw'r pecynnau a bod rhaid iddynt beidio â rhoi'r pecynnau plastig yn agos at eu ceg na'u trwyn. 


5-6 oed Lapio Amdani!
Tamaid i Gychwyn








Arddangoswch ffeil Powerpoint Lapio Amdani! (Gwers 2), sy'n dangos lluniau o wahanol fathau o becynnau a ddefnyddir mewn gwahanol wledydd. Siaradwch â'r plant am y rhesymau pam mae gwahanol wledydd yn defnyddio gwahanol fathau o becynnau. Ydyn nhw'n pecynnu eu bwyd am yr un rhesymau? A oes mannau yn y byd lle nad oes dim pecynnu bwyd yn digwydd?

Prif Gwrs
Dangoswch y gwahanol enghreifftiau o ddeunyddiau pecynnu go iawn i'r plant. Mewn grwpiau bach, gadewch i'r plant archwilio'r deunyddiau. 
Trefnwch ymchwiliad i archwilio pa becynnau sydd orau ar gyfer cludo gellygen, eirinen wlanog neu ffrwyth meddal aeddfed arall sy'n cleisio'n hawdd. Dangoswch fag rhwyd, bag plastig, hambwrdd polystyren â phlastig lapio, tun/can, plastig swigod, papur gwrthsaim, ffoil alwminiwm, blwch cardbord a blwch plastig.
Gofynnwch i'r plant drafod mewn parau y ffordd orau o gludo'r ffrwyth meddal. Dylent ystyried sut i becynnu'r ffrwyth i'w ddal yn ei le a'i amddiffyn rhag cleisio.
Gofynnwch i'r plant ddefnyddio'r deunyddiau i greu'r pecyn mwyaf addas, yn eu barn nhw, gan adael un ffrwyth heb ei becynnu. Rhowch gynfas dal dŵr ar y llawr i'w amddiffyn a gofynnwch i'r plant lunio prawf er mwyn cael gwybod pa mor dda y bydd eu pecyn yn cludo'r ffrwyth, efallai ar sail yr hyn sy'n digwydd i'r ffrwythau yn stori Syrpréis Handa. Tynnwch ffotograffau o'r pecynnau a'r ffrwythau. Gofynnwch i'r plant benderfynu a oedd eu pecynnau wedi gweithio'n dda neu beidio. Pa eiriau gallan nhw ddefnyddio i ddisgrifio pam roedd y pecyn yn llwyddiannus neu'n aflwyddiannus?   Er enghraifft mae'r pecyn gorau yn feddal, yn dal dŵr, yn lân. Mae'r pecyn gwaethaf yn agored, yn amsugno dŵr, yn anniben. Defnyddiwch y ffotograffau a'r geiriau allweddol i greu poster dosbarth ynghylch dewis pecynnau addas ar gyfer bwyd.

Pwdin
Gyda'ch gilydd, rhestrwch yr holl eiriau a ddefnyddiwyd i ddisgrifio'r pecynnau gan ddefnyddio dwy golofn os ydynt yn groes eu hystyr e.e. garw/llyfn, tryloyw/didraidd, caled/meddal. 
Gosodwch y cylchoedd didoli ar y llawr a defnyddiwch y labeli o Daflen Adnoddau 1 i labelu pob cylch.  Mae dwy label wag er mwyn caniatáu i chi ddefnyddio meini prawf didoli gwahanol. Bydd y plant yn dewis tri phecyn ac yn dewis i ba gylch y maen nhw'n perthyn. Tynnwch ffotograffau o'r pecynnau wedi'u didoli.









Nodiadau Gwers 35-6 oed Lapio Amdani!
Dim Pecynnu?

Am beth mae'n sôn?
Yn y wers hon bydd y plant yn cynnal arbrawf er mwyn cael gwybod beth sy'n digwydd i fwyd sydd wedi'i becynnu a bwyd heb ei becynnu. Bydd y plant yn adrodd yn ôl, gan nodi'r pecyn perffaith ar gyfer y bwyd a ddewiswyd, ar sail yr hyn a ddysgwyd o'u hymchwiliadau. Yn ogystal, byddant yn dysgu am ddatblygiadau technolegol newydd ym maes pecynnu bwyd. 

Deilliannau dysgu
●  Galla i ddarganfod pa ddeunyddiau sydd orau ar gyfer pecynnu gwahanol fwydydd. 
●  Galla i roi rhesymau pam mae bwyd yn cael ei becynnu.

Gweithio Gwyddonol
●  Cynnal profion syml
●  Defnyddio'u harsylwadau a'u syniadau i awgrymu atebion i gwestiynau
●  Casglu a chofnodi data i helpu i ateb cwestiynau

Y Cwestiwn Mawr
●  Pam rydyn ni'n rhoi ein bwyd mewn pecynnau?

Geiriau Allweddol:
pecynnu, storio, darfodus, wedi llwydo, pydru

Offer
O becyn y Crunch: 
Taflen Adnoddau 2: Llinell Amser (Nodiadau Athrawon, t30)
O wefan y Crunch:
Ffeil PowerPoint (Gwers 3) Lapio Amdani! 
Fideo: Ffrwythau'n pydru
Pethau Eraill y Bydd eu Hangen Arnoch
O leiaf dair sampl o fwyd ar gyfer yr arbrawf e.e. bara, caws neu ffrwyth fel oren neu afal. 
Cynwysyddion clir â chloriau selio neu fagiau brechdanau clir y gellir eu cau 


5-6 oed Lapio Amdani!









Diogelwch
Mae gan rai pobl alergedd i lwydni, felly gofalwch na fydd neb yn cyffwrdd â'r llwydni a'i sborau. 
Mae'n bwysig bod rhywfaint o aer yn cyrraedd y bwyd yn ystod yr arbrawf er mwyn i'r llwydni dyfu. Fodd bynnag, dylai'r plant a'r oedolion ofalu na fyddant yn anadlu sborau'r llwydni, felly dylai unrhyw dyllau neu fylchau yn y cynwysyddion sy'n dal y bwyd fod yn fach iawn. Pan fyddwch yn symud y cynwysyddion gofalwch na fydd dim sborau llwydni yn gollwng trwy'r tyllau bach a allai fod yn y cynhwysydd neu'r pecyn.  Yn ystod yr arbrawf gofalwch gadw'r cynhwysydd allan o gyrraedd arferol plant neu oedolion, er mwyn osgoi anadlu'r sborau. 
Gofalwch fod y plant yn golchi eu dwylo ar ôl yr arbrawf a bod unrhyw fannau a ddaeth i gysylltiad â'r llwydni'n cael eu glanhau. Hefyd, gofalwch fod yr ystafell ddosbarth wedi'i hawyru'n dda drwy gydol yr arbrawf. 
Ar ôl cwblhau'r arbrawf gofalwch fod y cynwysyddion a ddefnyddiwyd yn cael eu gwaredu.


Sylwer Atebir gwahanol fathau o gwestiynau â gwahanol fathau o ymholiadau gwyddonol, e.e. arsylwi dros amser, chwilio am batrymau, nodi a dosbarthu, profion cymharol neu brofion teg. Prawf cymharol yw hwn.

Gofynnwch a yw'r plant wedi gweld bwyd sydd wedi troi.  Pa fwyd, a sut olwg oedd arno?  Dangoswch enghreifftiau o fwyd wedi llwydo o'r ffeil Powerpoint Lapio Amdani! a gwyliwch y fideos oediog o fanana a dysglaid o fefus yn pydru dros amser. 
Esboniwch fod rhai bwydydd, fel cig, pysgod a llaeth, yn ddarfodus. Ystyr hyn yw bod y bwyd yn troi ar ôl amser a bydd blas cas arno. Mae rhai bwydydd fel blawd, ffa a ffrwythau mewn tun yn para'n hirach. 
Does dim dyddiad na chyfarwyddiadau cadw ar fwydydd sydd heb eu pecynnu fel ffrwythau a llysiau ffres. Siaradwch â'r plant ynghylch sut y byddent yn storio'r eitemau ac yn gwybod a oeddent yn ddiogel i'w bwyta e.e. cadw mefus yn yr oergell, tatws mewn lle oer, sych a thywyll. 

Prif Gwrs
Esboniwch y bydd y dosbarth yn cynnal prawf cymharol, i gymharu bwyd ffres â bwyd sydd wedi cael ei gadw ers tro, wedi'i becynnu neu heb ei becynnu. 
Siaradwch am y bwyd rydych am ei ddefnyddio, er enghraifft bara. Gofynnwch i'r plant ddisgrifio golwg y bwyd ffres yma. Efallai yr hoffent gael golwg arno a disgrifio'r lliw, arogl, gwead ac ati. Trafodwch y deunyddiau pecynnu y gallech eu defnyddio. Gofynnwch i'r plant sut y gallem roi prawf ar ein syniadau ynghylch beth fydd yn digwydd i'r bwyd dros amser. Bydd angen: llunio cynllun prawf, cytuno ar y gwahanol ddeunyddiau a ddefnyddir i lapio'r bwyd a ble caiff y bwyd ei gadw e.e. yn yr oergell, ar y bwrdd neu mewn drâr.
Pennwch amserlen ar gyfer eich ymchwiliad. Gofynnwch pa mor aml yr hoffai'r plant edrych ar y bara a sut byddant yn cofnodi eu canfyddiadau yn ystod yr ymchwiliad e.e. tynnu ffotograffau o'r bara, tynnu lluniau o'r newidiadau sydd wedi digwydd, disgrifio'r newidiadau a welant. 
Darperir llinell amser ar Daflen Adnoddau 2 er mwyn i'r plant gofnodi faint o amser mae'n cymryd i'r bwyd a ddewiswyd ddadelfennu mewn gwahanol becynnau.
Ar ddiwedd yr ymchwiliad, gofynnwch i'r plant ddefnyddio'u canlyniadau i nodi pa becyn oedd y gorau am gadw'r bwyd yn ffres. 

Pwdin
Siaradwch â'r plant am bwysigrwydd cadw bwyd yn ddiogel i'w fwyta. Beth fyddai'n digwydd pe baem ni'n bwyta bwyd sydd wedi mynd heibio'i orau? Sut byddai'n effeithio ar ein hiechyd?  
Trafodwch gyda'r plant y ffaith nad yw bwyd yn para am byth, ond y gall pecynnu helpu i'w gadw'n ffres cyhyd ag sy'n bosibl. Trafodwch y datblygiadau cyffrous mewn gwyddoniaeth sy'n newid y ffordd rydym ni'n pecynnu bwyd a sut gall pethau syml wneud byd o wahaniaeth i iechyd dynol a'n gwastraff bwyd.

5-6 oed Lapio Amdani!
Taflen Adnoddau 1









Enw	Dyddiad
Lapio Amdani! - Gwers 2 Labeli Didoli


cadw bwyd yn ffres
gwneud i’r bwyd edrych yn braf
gwerthu mwy
cadw’r bwyd yn gyfan

Dechrau 









Enw	Dyddiad5-6 oed Lapio Amdani!
Taflen Adnoddau 2

Lapio Amdani! - Gwers 3
Llinell amserAmser

Trosolwg o'r Uned Cadwyni Bwyd Cyflym  
6–7 oed
AmcanionFor images see PDF version

●  Gwybod beth mae anifeiliaid (gan gynnwys pobl) yn ei fwyta 
●  Deall o ble mae'r bwyd hwn yn dod 
●  Gwybod beth yw cadwyn fwyd
●  Adnabod nodweddion tebyg cadwyni bwyd a gwahaniaethau rhyngddynt
●  Disgrifio beth sy'n digwydd pan fydd elfen o gadwyn fwyd yn cael ei dileu
●  Enwi rhai o'r bwydydd pwysicaf yn y byd

Y Cwestiynau Mawr
●  Beth rydyn ni'n bwyta?
●  Beth yw cadwyni bwyd a pham mae'n bwysig eu deall?
●  Beth fydd yn digwydd i'n bwyd ni ac i'r cadwyni bwyd rydyn ni'n rhan ohonynt, os yw'r hinsawdd yn newid?  

Crynodeb o'r Uned
Bydd y dysgwyr yn archwilio'r bwydydd mae gwahanol anifeiliaid a phobl yn eu bwyta a sut maen nhw'n cael y bwydydd hyn. Yna, byddant yn canolbwyntio ar beth allai ddigwydd i ddeiet a iechyd, os tynnir un cnwd allan o'r gadwyn fwyd ddynol. 
Mae'r uned hon yn gyfle i’r dysgwyr ymchwilio i gadwyni bwyd, trwy archwilio'r gadwyn fwyd ddynol maen nhw'n rhan ohoni. 

Gwybodaeth Gefndir
Mae'r tueddiadau ungnwd wrth gynhyrchu ein prif gnydau yn achosi pryder mawr i lawer o bobl. Os bydd un cnwd yn methu, gall hyn gael effaith aruthrol ar boblogaethau ledled y byd. Gallai'r effaith fod yn debyg i'r newyn mawr yn Iwerddon yn y 1800au.

Cysylltiadau â'r Cwricwlwm

Cymru
Fi fy hun a phethau byw eraill
Arsylwi gwahaniaethau rhwng anifeiliaid a phlanhigion, rhwng gwahanol anifeiliaid a rhwng gwahanol blanhigion er mwyn eu grwpio.
Nodi effaith y tymhorau ar rai anifeiliaid a phlanhigion. 

Lleoedd a phobl
Ymchwilio i sut mae lleoedd yn newid, e.e. y tywydd, y tymhorau, adeiladau, swyddi pobl. 
Dechrau adnabod gwahaniaethau rhwng eu hardal leol, ardaloedd eraill yng Nghymru ac mewn gwahanol rannau o'r byd.


Cyfleoedd trawsgwricwlaiddO ran cyfleoedd drama ychwanegol, ystyriwch baratoi a pherfformio'r Ddrama Mewn Diwrnod, Byrgyr Annwyl gan y Theatre of Debate.

Daearyddiaeth: Edrych ar fapiau i gael gwybod ble mae'r bobl mewn gwahanol gadwyni bwyd yn byw a sut mae'r tywydd a'r tymhorau yn wahanol i'n rhai ni. 
Saesneg/Cymraeg: Gallai'r plant ysgrifennu adroddiad byr ynghylch sut mae'r cadwyni bwyd maen nhw'n rhan ohonynt yn wahanol i gadwyni bwyd plant mewn rhannau eraill o'r byd. 









Nodiadau Gwers 16–7 Oed Cadwyni Bwyd Cyflym
Creu Cadwyni Bwyd

Am beth mae'n sôn?
Yn y wers ragarweiniol hon bydd y dysgwyr yn archwilio'r bwydydd mae gwahanol anifeiliaid, gan gynnwys bodau dynol, yn eu bwyta. 

Deilliannau dysgu
●  Rydw i'n gwybod beth mae gwahanol anifeiliaid (gan gynnwys pobl) yn ei fwyta
●  Rydw i'n gwybod mod i'n rhan o gadwyn fwyd.

Gweithio Gwyddonol
●  Gofyn cwestiynau syml a sylweddoli y gellir eu hateb mewn gwahanol ffyrdd
●  Adnabod a dosbarthu 

Y Cwestiwn Mawr
●  Ydy anifeiliaid yn bwyta'r un bwyd â phobl?

Geiriau Allweddol:
llysysydd, cigysydd, hollysydd 

Offer
O becyn y Crunch: 
Taflen Adnoddau 1: Cardiau Cadwyni Bwyd (Nodiadau Athrawon, t39) 
Pethau Eraill y Bydd eu Hangen Arnoch:
Pensiliau Creonau Cylchoedd didoli


Paratoi
Llungopïwch y cardiau fflachio o Daflen Adnoddau 1 a'u torri allan. Ystyriwch laminadu'r cardiau i'w defnyddio yn y dyfodol (dewisol).

Gofynnwch i'r plant pwy sydd wedi bwyta moronen yn ddiweddar. 
Mae'r cnydau rydym ni'n eu ffermio ac yn eu bwyta yn defnyddio golau'r Haul i greu eu bwyd eu hunain sy'n eu helpu i dyfu. Cyflwynwch y syniad fod yr Haul yn ddechrau cadwyn fwyd ac esboniwch fod y plant yn mynd i weithio fel dosbarth i greu cadwyn fwyd.
Tynnwch saeth o'r haul i'r foronen ac o'r foronen i berson a'i labelu: 
Yr Haul > moronen > fi
Esboniwch mai cadwyn fwyd yw’r enw ar hyn. Allen nhw ymestyn y gadwyn, trwy gyflwyno anifail efallai? Er enghraifft: 
Yr Haul > moronen > cyw iâr > fi
Mae'r haul yn helpu'r foronen i dyfu. Mae'r cyw iâr yn bwyta'r foronen a gallwn ni fwyta'r cyw iâr.

Prif Gwrs
Rhowch gopïau o'r cardiau o Daflen Adnoddau 1 i'r plant a gofynnwch iddynt greu cadwyni bwyd syml yn cynnwys tair a phedair elfen e.e. Yr Haul > glaswellt > buwch > person. 
Yna gofynnwch i'r plant greu rhagor o'u cadwyni bwyd syml eu hunain drwy dynnu lluniau a'u cysylltu â saethau. Gallent ddefnyddio'u hoff anifeiliaid neu anifeiliaid anwes yn y cadwyni hyn. 
Ar gyfer y plant mwy abl cyflwynwch y termau hollysydd/cigysydd/llysysydd. Rhowch ddau gylch ar y llawr i orgyffwrdd fel diagram Venn a gofynnwch i'r plant eu labelu - cigysydd ar y chwith, llysysydd ar y dde a hollysydd yn y canol lle mae'r cylchoedd yn gorgyffwrdd.  Gallant ddosbarthu'r anifeiliaid a'u hunain i'r grwpiau hyn. 

Pwdin
Mae'r plant yn rhannu eu cadwyni bwyd â gweddill y dosbarth. Gofynnwch: a oes rhywun wedi llwyddo i greu cadwyn fwyd hir? 
Gofynnwch i'r dosbarth lunio'u diffiniad eu hunain o ystyr cadwyn fwyd.  Anogwch atebion sy'n crynhoi bod cadwyn fwyd yn dangos sut mae pethau byw yn cael eu bwyd drwy fwyta planhigion ac anifeiliaid eraill.  

Cadwyni Bwyd mewn gwahanol rannau o’r Byd
Nodiadau Gwers 2
Am beth mae'n sôn?
Nawr bydd y plant yn canolbwyntio ar yr hyn mae pobl mewn gwahanol rannau o'r byd yn ei fwyta, pa fwyd sydd ar gael i wahanol bobl a sut gadwyni bwyd sydd gan y bobl hyn. 

Deilliannau dysgu
●  Rydw i'n gwybod beth yw cadwyn fwyd. 
●  Rydw i'n adnabod nodweddion tebyg cadwyni bwyd a gwahaniaethau rhyngddynt.

Gweithio Gwyddonol
●  Gofyn cwestiynau syml a sylweddoli y gellir eu hateb mewn gwahanol ffyrdd
●  Adnabod a dosbarthu
●  Defnyddio'u harsylwadau a'u syniadau i awgrymu atebion i gwestiynau
●  Casglu a chofnodi data i helpu i ateb cwestiynau

Y Cwestiwn Mawr
●  Beth yw cadwyni bwyd a pham maen nhw'n bwysig?  

Geiriau Allweddol:
cadwyn fwyd, deiet, yr Haul

Offer
O becyn y Crunch: 
Mega Map
Taflen Adnoddau 2: Map o Gadwyni Bwyd (Nodiadau Athrawon, t40) Taflen Adnoddau 3: Creu cadwyni bwyd (Nodiadau Athrawon, t41)
O wefan y Crunch:
Ffeil PowerPoint Cadwyni Bwyd Cyflym (Gwers 2) 

Dangoswch Daflen Adnoddau 2, sef map o'r byd sy'n dangos plant o chwe gwlad wahanol a rhai o'u hoff fwydydd. Cysylltwch hyn â'r Mega Map, gan ffurfio cymariaethau â bwydydd eraill o wledydd eraill. Dangoswch y cardiau post o Ffeil PowerPoint Cadwyni Bwyd Cyflym (Gwers 2). Esboniwch fod y rhain yn gardiau post a anfonwyd gan blant o bob rhan o'r byd, yn disgrifio beth maen nhw'n hoffi ei fwyta. 
Cymharwch eu deiet â rhai'r plant yn eich dosbarth. Edrychwch ar y nodweddion tebyg a'r gwahaniaethau. 

Prif Gwrs
Edrychwch ar y cardiau post gyda'ch gilydd. Gofynnwch: ydych chi'n sylwi ar unrhyw anifeiliaid sy'n bwyta'r un bwyd â phobl? Er enghraifft mae'r ddafad ac Amaira yn bwyta sbinaits. Gofynnwch i'r plant sut gallem ni ddangos hyn gan ddefnyddio cadwyni bwyd. Atgoffwch y plant fod pob cadwyn fwyd yn dechrau gyda'r Haul. 
yr haul > sbinaits > dafad
yr haul > sbinaits > Amaira
yr haul > sbinaits > dafad > Amaira
All y plant adnabod cadwyni bwyd eraill fel y rhain gan ddefnyddio'r wybodaeth ar y cardiau post? Gofynnwch iddynt lenwi'r blychau ar Daflen Adnoddau 3 i lunio'u cadwyni bwyd.  Atgoffwch nhw nad oes angen iddynt lenwi pob blwch ond heriwch nhw i feddwl am y cadwyni bwyd hiraf posibl os gallant. 

Pwdin
Trafodwch yr wybodaeth newydd y mae'r plant wedi'i darganfod am yr hyn mae pobl ac anifeiliaid yn ei fwyta mewn gwahanol wledydd, o ble mae eu bwyd yn dod a sut mae planhigion, anifeiliaid a phobl yn dod at ei gilydd mewn cadwyni bwyd. 

Tamaid Ychwanegol
Ystyriwch baratoi a pherfformio'r Ddrama Mewn Diwrnod, Basmati Basmati gan y Theatre of Debate. Ymchwiliwch i bwysigrwydd bioamrywiaeth. O ble mae'n bwyd yn dod a pham mae bwyta llawer o bethau gwahanol yn bwysig?









Nodiadau Gwers 36–7 Oed Cadwyni Bwyd Cyflym
Y Ddolen Goll 

Am beth mae'n sôn?
Gan adeiladu ar eu gwybodaeth flaenorol ynghylch cadwyni bwyd a'r cadwyni bwyd maen nhw wedi'u creu eu hunain, bydd y plant yn ymchwilio i'r cadwyni bwyd rydym ni'n dibynnu arnynt fwyaf o ran ein hiechyd dynol a'n llesiant. Byddant yn dechrau creu cadwyni bwyd syml. Byddant yn archwilio'r hyn all ddigwydd os bydd elfen o gadwyn fwyd yn cael ei dileu.

Deilliannau dysgu
●  Galla i feddwl am beth sy'n digwydd pan fydd elfen o gadwyn fwyd yn cael ei dileu neu ei lleihau. 

Gweithio Gwyddonol
●  Gofyn cwestiynau syml a sylweddoli y gellir eu hateb mewn gwahanol ffyrdd
●  Arsylwi'n fanwl, gan ddefnyddio cyfarpar syml
●  Cynnal profion syml
●  Adnabod a dosbarthu
●  Defnyddio'u harsylwadau a'u syniadau i awgrymu atebion i gwestiynau

Y Cwestiwn Mawr
●  Beth fydd yn digwydd i gadwyn fwyd os bydd rhan ohoni'n torri?  

Geiriau Allweddol:
maetholyn, golau'r haul

Offer
O becyn y Crunch: 
Hadau tomatos


Paratoi
Nid yw'r hadau ym mhecyn y Crunch wedi cael eu trin â ffwngladdwr. Fodd bynnag, os byddwch yn dewis prynu a defnyddio hadau tomatos, cofiwch sicrhau nad ydynt wedi cael eu trin â ffwngladdwr cyn eu defnyddio gyda'r plant.  

Adolygwch yr hyn mae'r plant wedi'i ddysgu am gadwyni bwyd. Beth sydd fwyaf diddorol iddynt? Nawr gofynnwch iddynt beth fyddai'n digwydd pe baem ni'n dileu un peth o'r gadwyn fwyd. A fyddai'r rhannau eraill o'r gadwyn yn cael digon o fwyd? A fydden nhw'n cadw'n iach? A ellid defnyddio rhywbeth arall i lenwi'r bwlch yn y gadwyn? 
Esboniwch fod pysgod, fel yr eog rydyn ni'n ei fwyta, yn cael eu magu gan ffermwyr ar ffermydd pysgod. Mae ar bysgod angen bwyta maetholion arbennig o'r enw olew omega-3, sy'n golygu eu bod yn fwyd llesol iawn i ni. Mae olew omega-3 yn fraster gwych i'r ymennydd, gan ei helpu i ddatblygu'n dda a chadw'n iach. Fel arfer bydd pysgod yn cael olew omega-3 yn eu deiet drwy fwyta plancton, ond mae llai o blancton yn y môr yn ddiweddar, felly mae'r pysgod yn cynnwys llai o olew omega-3. 
I geisio datrys y broblem hon, mae gwyddonwyr mewn gorsaf ymchwil o'r enw Rothamsted, yn ne Lloegr, yn ymchwilio i ddulliau o dyfu cnydau arbennig sy'n cynnwys olew omega-3. Bydd y gwyddonwyr yn bwydo'r cnydau hyn i'r pysgod mewn ffermydd pysgod lle nad oes digon o blancton. Felly, mae gwyddonwyr wedi darganfod ffordd i lenwi'r bwlch yng nghadwyn fwyd y pysgod lle'r oedd y plancton ar goll. 

Prif Gwrs
Dangoswch gadwyn fwyd syml i'r plant, neu defnyddiwch un o'r rhai a gafodd eu creu ganddynt yng Ngwers 2, er enghraifft: 
yr haul > sbinaits > dafad
Tynnwch un elfen o'r gadwyn, er enghraifft y sbinaits. Gofynnwch: beth fydd yn digwydd i weddill y gadwyn? Fydd y ddafad yn cael digon o fwyd i'w chadw'n iach? Allai'r ddafad fwyta rhywbeth arall yn lle'r sbinaits? Gall y plant mwy abl edrych ar gadwyni bwyd hirach, mwy cymhleth ac ystyried goblygiadau dileu un neu ragor o elfennau.
I ddangos effaith dileu elfen o gadwyn fwyd, cynhaliwch ymchwiliad syml. Gyda'ch gilydd, plannwch yr hadau tomatos o'r blwch ac arhoswch nes eu bod wedi egino a thyfu nifer o ddail. Fel arall, defnyddiwch unrhyw blanhigyn bach mewn pot sydd eisoes wedi tyfu ychydig o ddail. Cadwch rai o'r planhigion yn yr heulwen a rhai ohonynt yn y tywyllwch. Rhowch ddŵr i'r planhigion ac arsylwi beth sy'n digwydd iddynt dros amser. Pa rai sy'n tyfu orau - y planhigion yn yr heulwen neu'r planhigion yn y tywyllwch? Gofynnwch i'r dysgwyr beth sy'n digwydd os dilëir golau haul o gadwyn fwyd. Beth allai ddigwydd i weddill y gadwyn? 

Pwdin
Gofynnwch i'r dysgwyr beth maen nhw wedi'i ddysgu am ein bwyd a'r cadwyni bwyd rydym ni i gyd yn rhan ohonynt o amgylch y byd. Ystyriwch sut rydym yn ddibynnol ar lawer mwy nag y byddem yn tybio i ddechrau, a bod angen i ni feddwl am beth allai ddigwydd os nad ydym yn gofalu am rywbeth penodol yn ein hamgylchedd. 

Tamaid Ychwanegol
Ystyriwch baratoi a pherfformio'r Ddrama Mewn Diwrnod, Byrgyr Annwyl gan y Theatre of Debate. Mae ar lawer o bobl eisiau bwyta mwy o gig ond dydy hynny ddim yn llesol i ni, na'r fforest law na'r blaned. Pa ddewisiadau eraill sydd? 










Enw	Dyddiad6–7 Oed Cadwyni Bwyd Cyflym
Taflen Adnoddau 1

Cadwyni Bwyd Cyflym - Gwers 1 Cardiau Cadwyni Bwyd

Enw	Dyddiad6–7 Oed Cadwyni Bwyd Cyflym
Taflen Adnoddau 3

Cadwyni Bwyd Cyflym - Gwers 2 Creu Cadwyni Bwyd

Trosolwg o'r Uned Cynhwysion Rhyfeddol
7–8 oed
AmcanionFor images see PDF version

●  Darganfod beth sydd mewn gwahanol fwydydd
●  Ymchwilio i faint o siwgwr sydd mewn diodydd pefriog
●  Adnabod nodweddion tebyg a gwahaniaethau yn y bwyd mae pobl yn ei fwyta mewn gwahanol rannau o'r byd. 

Y Cwestiynau Mawr
●  Beth sydd yn y bwyd rydyn ni'n ei fwyta?
●  Faint o siwgwr sydd mewn rhai o'r diodydd rydw i'n eu hoffi?
●  Sut gall y gwahanol gynhwysion yn ein bwyd effeithio ar ein hiechyd?

Crynodeb o'r Uned
Bydd y dysgwyr yn archwilio cynnwys maethol bwyd a sut mae pobl yn cael maeth o'u bwyd. Bydd yr arbrawf ymarferol yn ystyried faint o siwgwr sydd mewn gwahanol ddiodydd pefriog a sut mae hyn yn effeithio ar allu can i arnofio neu suddo. Bydd y dysgwyr yn archwilio dewisiadau bwyd mewn gwahanol rannau o'r byd. 

Gwybodaeth Gefndir
Bwyd wedi'i brosesu yw 70% o ddeiet yr Unol Daleithiau ac mae'r byd gorllewinol yn profi lefelau canser, clefyd y galon a diabetes na welwyd mo'u tebyg o'r blaen. Ni fydd llawer o ddysgwyr yn gwybod pa fwydydd sydd wedi'u prosesu a pha rai sydd heb, na beth yw manteision ac anfanteision gwahanol gynhwysion. Mae'r uned hon yn gwneud i'r dysgwyr ddechrau gofyn cwestiynau ynghylch beth sydd yn ein bwyd a pham mae yno. Trwy ddarganfod beth sydd mewn bwydydd cyfarwydd, nod y gweithgaredd yw cael y plant i ddechrau meddwl yn ofalus am fwyd mewn cysylltiad â'u hiechyd. 

Cysylltiadau â'r Cwricwlwm

Cymru: Cyd-ddibyniaeth organebau
Dylai’r disgyblion ddefnyddio a datblygu eu sgiliau, eu gwybodaeth a’u dealltwriaeth drwy ymchwilio i sut mae anifeiliaid a phlanhigion yn annibynnol ac, er hynny, yn dibynnu ar ei gilydd er mwyn goroesi.
Dylid rhoi cyfleoedd iddynt astudio'r angen am amrywiaeth o fwydydd ac ymarfer corff i sicrhau bod pobl yn iach. 

Y Cwricwlwm Ehangach
Daearyddiaeth: Lleoli gwledydd y byd, gan ddefnyddio mapiau i ganolbwyntio ar Ewrop (gan gynnwys lleoliad Rwsia) a Gogledd a De America, gan roi sylw i'w hardaloedd amgylcheddol, eu prif nodweddion ffisegol a dynol, eu gwledydd a'u prif ddinasoedd. 
Coginio a maeth: Deall a chymhwyso egwyddorion deiet iach ac amrywiol; deall natur dymhorol a gwybod ble a sut y caiff amrywiaeth o gynhwysion eu tyfu, eu magu, eu dal a'u prosesu. Ystyriwch baratoi a pherfformio'r Dramâu Mewn Diwrnod, Diwrnod Llawn Temtasiynau a Galarnad y Ffeuen Werdd gan y Theatre of Debate.  



Cyfleoedd trawsgwricwlaidd
Hanes: Gallai plant gymharu deiet pobl heddiw â deiet pobl mewn hanes (e.e. pobl Oes y Cerrig).
Daearyddiaeth: Bydd y dysgwyr yn lleoli mannau gwahanol gan ddefnyddio atlasau a mapiau o'r byd i gael gwybod ble mae gwahanol bobl yn byw. 









Nodiadau Gwers 17-8 Oed Cynhwysion Rhyfeddol
Beth sydd ynddo? fe?

Am beth mae'n sôn?
Yn y wers ragarweiniol hon bydd y dysgwyr yn archwilio cynnwys maethol bwyd ac yn dechrau deall sut mae pobl yn cael maeth o'u bwyd. 

Deilliannau dysgu
●  Rwy'n gwybod sut mae darganfod beth sydd mewn gwahanol fwydydd.

Gweithio Gwyddonol
●  Gofyn cwestiynau perthnasol a defnyddio gwahanol fathau o ymholiadau gwyddonol i'w hateb.  
●  Casglu, cofnodi, dosbarthu a chyflwyno data mewn amrywiol ffyrdd i helpu i ateb cwestiynau. 

Y Cwestiwn Mawr
●  Beth sydd yn y bwyd rydyn ni'n ei fwyta?

Geiriau Allweddol:
maeth, protein, carbohydradau, braster, fitaminau, mwynau

Offer
O becyn y Crunch: 
Taflen Adnoddau 1: Paru Maetholion (Nodiadau Athrawon, t52) 
O wefan y Crunch:
Ffeil PowerPoint Cynhwysion Rhyfeddol (Gwers 1) 
Pethau Eraill y Bydd eu Hangen Arnoch:
Detholiad o labeli cynnwys maethol o amryw o becynnau bwyd (rhai iach, rhai afiach)


Paratoi
Torrwch y cardiau paru allan o Daflen Adnoddau 1 (a'u laminadu er mwyn iddynt bara os bydd angen)

Tamaid i Gychwyn








Dangoswch y grid o ffeil PowerPoint Cynhwysion Rhyfeddol. Esboniwch wrth y plant y byddwch yn defnyddio'r grid hwn i gofnodi beth maen nhw'n ei wybod eisoes am y bwyd maen nhw'n ei fwyta, beth maen nhw eisiau ei wybod a beth byddan nhw'n ei ddysgu yn y wers.  
Gofynnwch i'r plant drafod y cwestiynau canlynol mewn parau neu mewn grwpiau bach:
Pam ydym ni'n bwyta? Beth fydd yn digwydd os nad ydym ni'n cael bwyd? Sut wyt ti'n teimlo pan fyddi di heb gael bwyd ers tro? O ble mae ein bwyd ni'n dod?
Gofynnwch i'r plant rannu eu hymatebion a nodwch unrhyw themâu cyffredin ar y grid, yn y golofn Gwybodaeth (beth maen nhw'n ei wybod eisoes). Gellir nodi'r cwestiynau sydd heb ysgogi ymateb parod neu sydd wedi ysgogi ymatebion ansicr yn y golofn Eisiau (beth maen nhw eisiau gwybod)
Ewch yn ôl at y cwestiwn Pam rydym ni'n bwyta? Siaradwch â'r plant am y ffaith ein bod ni'n bwyta am lawer o resymau (diwylliannol, cymdeithasol ac ati), ond heddiw byddwch chi'n canolbwyntio ar y cysylltiad rhwng bwyd a iechyd a sut mae pobl yn cael maeth o'u bwyd. Rydym ni'n cael maetholion o bob bwyd a diod ond mae rhai bwydydd yn rhoi mwy o faetholion i ni na'i gilydd.

Prif Gwrs
Trefnwch y plant yn grwpiau a rhowch set o gardiau wedi'u torri allan o Daflen Adnoddau 1 i bob grŵp. Defnyddiwch y cardiau hyn i siarad am wahanol faetholion, y bwyd sy'n eu darparu a sut maen nhw'n helpu ein cyrff ni. Bydd y plant yn paru'r bwyd â'r maetholyn a'i swyddogaeth.
Dangoswch y casgliad o becynnau bwyd i'r plant. Dewiswch eitem iach ac eitem afiach i'w hastudio'n fwy manwl. (Os yw'n bosibl, ystyriwch ddewis dwy eitem sy'n ymddangos yn debyg iawn ond lle mae un ohonynt yn ddewis llawer iachach na'r llall.)  Tynnwch sylw'r plant at y label gwybodaeth faethol. Ydyn nhw wedi gweld labeli fel y rhain ar y bwyd mae eu teulu'n ei brynu? Gofynnwch i'r plant feddwl, paru a rhannu eu syniadau am beth mae'r labeli'n ei ddweud wrthym ni ac yna defnyddio'r wybodaeth ar y labeli i ddarganfod pa un yw'r eitem fwyaf iach a pham. 
Gofynnwch i'r plant a ydyn nhw wedi gweld labeli fel hyn ar lysiau neu ffrwythau.
Siaradwch â'r plant am y term 'bwyd wedi'i brosesu' a beth mae'n ei olygu iddyn nhw. Dywedwch fod unrhyw fwyd sydd wedi'i newid mewn rhyw ffordd o'i gyflwr naturiol yn fwyd wedi'i brosesu. Gall bwydydd wedi'u prosesu gynnwys halen, siwgwr neu fraster ychwanegol. 
Rhestrwch y gwahanol gategorïau ar y bwrdd gwyn a thrafodwch bob un. 
●  Egni
●  Braster
●  Carbohydrad
●  (y gyfran o hynny sy’n) Siwgwr
●  Ffeibr
●  Protein
●  Halen

Tynnwch sylw'r plant at yr wybodaeth ynghylch y dogn neu'r platiad. 
Yn ystod y drafodaeth, helpwch y plant i sylweddoli y gall labeli maeth ein helpu i ddewis un cynnyrch yn hytrach nag un arall a chadw golwg ar faint o'r bwyd rydych chi'n ei fwyta sy'n cynnwys llawer o fraster, halen a siwgwr ychwanegol. 

Pwdin
Adolygwch brif bwyntiau'r wers gyda'r plant: 
●  Mae pob bwyd yn darparu maetholion 
●  Mae'r maetholion carbohydrad, braster a phrotein yn darparu egni. Mae fitaminau a mwynau yn faetholion eraill.
●  Mae faint o egni a maetholion mae bwyd yn eu darparu yn dibynnu ar faint y bwyd neu'r dogn fel mae'n cael ei alw. 
●  Mae gan wahanol faetholion wahanol swyddogaethau yn y corff i'n cadw ni'n iach.  

Tamaid Ychwanegol
Ystyriwch baratoi a pherfformio'r Ddrama Mewn Diwrnod, Diwrnod Llawn Temtasiynau gan y Theatre of Debate. Mae bwyd afiach o'n hamgylch i gyd a dydyn ni ddim wastad yn cael ein hannog i fod yn egnïol iawn. Pa ddewisiadau gallwn ni eu gwneud er mwyn ceisio bod yn iach drwy'r dydd?









Nodiadau Gwers 2 Am beth mae'n sôn? 7-8 Oed Cynhwysion Rhyfeddol
Chwilio am Siwgwr 

Mae llawer o'r bwyd mae plant yn y Deyrnas Unedig yn ei fwyta yn fwyd wedi'i brosesu, sef bwyd sydd wedi cael ei newid mewn rhyw ffordd o'i gyflwr naturiol. Un o'r sylweddau cyffredin sy'n cael eu hychwanegu yw siwgwr. Weithiau, mae'n anodd deall faint o siwgwr sy'n gallu cael ei ychwanegu at eitemau. Yn y wers hon, bydd y plant yn cynnal arbrawf i ymchwilio i faint o siwgwr sydd mewn can o ddiod pefriog.  Byddant yn edrych ar y pecyn i gael gwybodaeth ac yna'n cynnal ymchwiliad ymarferol drwy gymharu beth sy'n digwydd i gan o ddiod sy'n cael ei roi mewn dŵr.

Deilliannau dysgu
●  Galla i ymchwilio i faint o siwgwr sydd mewn diodydd pefriog.
●  Galla i ddeall a dehongli label ffeithiau maeth i weld faint o siwgwr sydd mewn diodydd 

Gweithio Gwyddonol
●  Gofyn cwestiynau perthnasol a defnyddio gwahanol fathau o ymholiadau gwyddonol i'w hateb.
●  Casglu, cofnodi, dosbarthu a chyflwyno data mewn amrywiol ffyrdd i helpu i ateb cwestiynau.
●  Cofnodi canfyddiadau gan ddefnyddio iaith wyddonol syml, lluniadau, diagramau wedi'u labelu, allweddi, siartiau bar a thablau.  

Y Cwestiwn Mawr
●  Faint o siwgwr sydd mewn rhai o'r diodydd rydw i'n eu hoffi?

Geiriau Allweddol:
siwgwr, arnofio, suddo, trwchus

Offer
O becyn y Crunch: 
Taflen Adnoddau 2: Taflen Cadw Cofnod (Nodiadau Athrawon, t53) 
O wefan y Crunch:
Ffeil PowerPoint Cynhwysion Rhyfeddol (Gwers 1)
Pethau Eraill y Bydd eu Hangen Arnoch:
Detholiad o ganiau o ddiodydd pefriog, rhai â llawer o siwgwr ac eraill heb siwgwr (deiet) Cynhwysydd mawr, un tryloyw os yn bosibl
Cyflenwad o ddŵr

Paratoi








Diben yr arbrawf yw dangos bod gwahaniaeth rhwng caniau o ddiodydd llawn siwgwr a chaniau o ddiodydd heb siwgwr. Mae dwy ffordd o ddangos hyn: 
1 Gallwch roi'r ddau gan mewn cynhwysydd o ddŵr. Dylai'r ddiod lawn siwgwr suddo gan ei bod yn fwy dwys, dylai'r ddiod heb siwgr arnofio. Bydd hyn yn gweithio'n aml, ond cofiwch y bydd angen ichi ddewis y caniau yn ofalus a'u profi ymlaen llaw. Bydd rhai diodydd llawn siwgwr yn arnofio oherwydd bod llawer o nwy yn y can.  Ceisiwch osgoi ysgwyd y caniau a cheisiwch eu cadw'n oer. Fe'ch cynghorir i brofi ychydig o ganiau er mwyn cael hyd i'r enghreifftiau gorau. 
2 Fel arall, gallwch bwyso'r caniau. Dylai màs y can llawn siwgwr fod yn fwy na màs y can heb siwgwr oherwydd bod y siwgwr yn gwneud y ddiod yn fwy trwchus. Bydd y prawf hwn fwy dibynadwy yn aml.

Gofynnwch i'r plant edrych ar y grid yn y ffeil Powerpoint roeddech wedi'i dechrau yn y wers flaenorol. Gofynnwch: Oes angen ychwanegu at unrhyw golofn? 
Adolygwch y pwyntiau o'r wers flaenorol ynghylch y maetholion mae bwyd yn eu darparu a'r canllaw meintiau dyddiol ar gyfer gwahanol rai gan gynnwys braster, siwgwr a halen. Siaradwch yn benodol am siwgwr. Gofynnwch i'r plant pam rydym ni'n hoffi bwyta siwgwr, sut flas sydd arno? Sut gall siwgwr helpu ein corff, ond beth sy'n digwydd os byddwn ni'n bwyta gormod ohono? Trafodwch pa fwydydd allai gynnwys llawer o siwgwr. Pam rydym ni'n hoffi'r mathau hyn o fwyd? Dywedwch fwy nag unwaith fod rhai mathau o ffrwythau, sudd ffrwythau a chordialau yn ymddangos yn iach ond eto'n cynnwys llawer iawn o siwgwr.  

Prif Gwrs
Gofynnwch i'r plant sut y gallwn ni wybod a oes siwgwr mewn diod pan na allwn ei weld. Cynhaliwch weithgaredd ymarferol mewn grwpiau bach i ymchwilio i gynhwysion caniau o ddiodydd pefriog. 
Dangoswch ddau gan o gola neu ddiod befriog arall, er enghraifft diod sinsir neu ddiod egni neu ddiod chwaraeon. Gofalwch fod un o'r caniau'n cynnwys diod ddeiet. Gofynnwch i'r plant feddwl am beth fydd yn digwydd os byddan nhw'n rhoi'r caniau mewn powlen o ddŵr a pham maen nhw’n meddwl hynny. Gofynnwch iddynt feddwl am ffordd o roi prawf ar eu rhagdybiaeth.  A all y plant feddwl am ffyrdd eraill o gymharu'r caniau? Beth fyddai'n digwydd pe baen nhw'n pwyso'r caniau? A fydd màs pob can yr un fath? Dylai màs y can llawn siwgwr fod yn fwy na màs y can heb siwgr oherwydd bod yr hylif sydd ynddo yn fwy trwchus. Gweithiwch gyda'r plant i lunio cynllun prawf, gan ymgorffori eu rhagfynegiadau cyn dechrau'r ymchwiliad. Gallwch ddefnyddio Taflen Adnoddau 2 i helpu i gofnodi'r canlyniadau.
Yn eu tro, rhowch y caniau yn y dŵr gan gofnodi a ydyn nhw'n suddo neu'n arnofio. Ar ôl profi'r can, anogwch y plant i nodi faint o siwgwr sydd ynddo. Pasiwch y caniau o ddiodydd pefriog o un i'r llall, a gofynnwch i'r plant edrych ar y labeli maeth. Gofynnwch i'r plant feddwl, paru a rhannu'r gwahaniaethau rhwng y gwahanol ddiodydd. Rhowch ar ddeall i'r plant fod modd gweld, drwy ddarllen y labeli, fod gwahaniaeth yn y lefelau siwgwr yn y ddau gan gwahanol.
Oes cysylltiad rhwng faint o siwgwr sydd yn y caniau ac a ydyn nhw'n suddo neu'n arnofio?

Pwdin
Trafodwch ganlyniadau'r plant. Siaradwch am eu darganfyddiadau a beth achosodd syndod iddyn nhw. Anogwch nhw i roi rhesymau dros eu canlyniadau a chynnig prawf.  Rhowch ar ddeall, er bod cyfaint neu faint y caniau yr un fath yn union, fod eu dwysedd yn wahanol oherwydd cynnwys y ddiod ei hun. Gall rhai diodydd pefriog, fel diod sinsir, gynnwys mwy na 40g o siwgwr ond mae diodydd heb siwgwr neu ddiodydd siwgwr isel yn defnyddio melysyddion artiffisial sy'n achosi'r gwahaniaeth o ran eu trwch.  Mae'r ddiod befriog arferol yn fwy trwchus na'r dŵr ac felly mae'n suddo. Mae'r ddiod heb siwgwr yn llai trwchus na'r dŵr ac felly mae'n arnofio. 

Tamaid Ychwanegol
Gofynnwch i'r plant feddwl sut y gallan nhw achosi i'r can o ddiod befriog arferol arnofio. Bydd ychwanegu siwgwr i'r dŵr cyn rhoi'r can i mewn ynddo yn golygu bod y dŵr bellach yn fwy trwchus na'r can ac felly bydd y can yn arnofio. 









Nodiadau Gwers 37-8 Oed Cynhwysion Rhyfeddol
Deiet Gwahanol

Am beth mae'n sôn?
Bydd y plant yn edrych ar ddeietau o wahanol rannau o'r byd ac yn cymharu eu cynnwys maethol. 

Deilliannau dysgu
●  Rydw i'n adnabod nodweddion tebyg a gwahaniaethau yn y bwyd mae pobl yn ei fwyta mewn gwahanol rannau o'r byd. 

Gweithio Gwyddonol
●  Gofyn cwestiynau perthnasol a defnyddio gwahanol fathau o ymholiadau gwyddonol i'w hateb.
●  Casglu, cofnodi, dosbarthu a chyflwyno data mewn amrywiol ffyrdd i helpu i ateb cwestiynau.

Y Cwestiwn Mawr
●  Sut gall y gwahanol gynhwysion yn ein bwyd effeithio ar ein hiechyd?

Geiriau Allweddol:
bwyd, deiet, cynhwysyn, tymor, maeth, iach

Offer
O becyn y Crunch: 
Mega Map
O wefan y Crunch:
Ffeil PowerPoint Cynhwysion Rhyfeddol (Gwers 3)

Gofynnwch: Beth yw eich hoff fwyd neu bryd o fwyd? Allwch chi feddwl am fwyd sy'n cael ei ystyried yn fwyd traddodiadol o Gymru? Siaradwch â'r plant am y ffaith y gall bwyd o wledydd eraill fod yn wahanol i fwyd traddodiadol o Gymru neu wledydd Prydain. 
Dangoswch luniau o fwydydd gwahanol o'r ffeil PowerPoint Cynhwysion Rhyfeddol a thrafodwch o ble mae pob pryd yn dod yn draddodiadol.
Gallech ystyried trafod y ffaith fod pobl yn osgoi rhai mathau o gig neu'n dewis deiet llysieuol am resymau crefyddol.

Prif Gwrs
Mewn gwahanol rannau o'r byd, mae bwyd yn cael ei baratoi a'i goginio mewn sawl ffordd wahanol. Pam? Anogwch y plant i feddwl am fwyd yn ei dymor a pha gynhwysion sydd ar gael yn y gwahanol wledydd.
Esboniwch wrth y plant mai her y dydd yw ymchwilio i ddeietau mewn gwahanol wledydd a chymharu'r maeth yn y deietau hyn. Ydy un deiet yn fwy iach nag un arall?
Defnyddiwch y ffeil PowerPoint Cynhwysion Rhyfeddol i ddangos chwe phryd a'r gwledydd sy'n gysylltiedig â nhw, a gofynnwch i'r plant chwilio am bob gwlad ar y Mega Map. Trefnwch y plant yn grwpiau a rhoi lluniau o ddau o'r prydau hyn i bob grŵp. Gofynnwch i'r plant ymchwilio i'r prydau hyn, gan ddadansoddi'r gwahanol gynhwysion sydd ynddynt.  
Byddant yn ymchwilio i'r cynnwys maethol ac yn cymharu'r ddau bryd. 
Fel arall, gallwch ofyn i'r plant gymharu deiet pobl heddiw â deiet pobl hanner canrif yn ôl, dyweder. 
Gofynnwch i'r grwpiau rannu eu canfyddiadau â'r grwpiau eraill. Siaradwch am y deiet arbennig a all fod gan rai pobl, e.e. athletwyr neu ofodwyr. 

Pwdin
Adolygwch y grid a ddechreuwyd ar ddechrau Gwers 1. Fel dosbarth, llanwch y golofn Dysgu (beth mae'r plant wedi'i ddysgu yn y wers). Gofalwch fod holl gwestiynau y golofn Eisiau wedi cael eu hateb. Os nad ydynt, heriwch y plant i gael hyd i'r atebion. 

Tamaid Ychwanegol
Ystyriwch baratoi a pherfformio'r Ddrama Mewn Diwrnod, Galarnad y Ffeuen Werdd gan y Theatre of Debate. Archwiliwch effeithiau cymeriant bwyd. O ble mae ein bwyd yn dod? Pam dylem ni gymryd gofal i beidio â'i wastraffu a sut gallwn ni wneud dewisiadau iach a synhwyrol?

Enw	Dyddiad7-8 Oed Cynhwysion Rhyfeddol
Taflen Adnoddau 1

Cynhwysion Rhyfeddol - Gwers 1  Paru Maetholion
Torrwch y cardiau allan a pharu'r bwyd â'r maetholyn a'i swyddogaeth.
Tatws 
Cyw iâr
Menyn
Cig coch
Llaeth
Bara gwenith cyflawn
Carbohydradau
Protein
Braster
Haearn 
Calsiwm
Ffeibr
Y brif ffynhonnell egni ar gyfer y corff
Mae ei angen er mwyn tyfu ac atgyweirio
Angenrheidiol ond ychydig yn unig sydd ei angen

Cadw'r gwaed yn iach
Helpu i dyfu dannedd ac esgyrn cryf 
Mae ei angen i gadw'r coluddyn yn iach











Enw	Dyddiad7-8 Oed Cynhwysion Rhyfeddol
Taflen Adnoddau 2

Cynhwysion Rhyfeddol - Gwers 2  Taflen Cadw Cofnod
Defnyddiwch y daflen hon i ysgrifennu eich dull a'ch canlyniadau. 

Beth rwy'n ei feddwl 








Beth wnes i








Beth wnes i ddarganfod 


8–9 Oed Achubwch ein Cartref!




Trosolwg o'r Uned Achubwch ein Cartref! 
8–9 oed
AmcanionFor images see PDF version

●  Galla i ddisgrifio strwythur fforest law ac esbonio pam mae hynny'n bwysig. 
●  Galla i enwi gwahanol fathau o olew yn ein bwyd ac o ble maen nhw'n dod. 
●  Galla i egluro'r angen am gynhyrchu olew bwyd mewn modd cynaliadwy. 

Y Cwestiynau Mawr
●  Beth sydd yn y bwyd rydyn ni'n ei fwyta?
●  Pa effaith mae cymeriant olew bwyd yn ei chael?
●  Sut gallwn ni helpu'r orangwtanau?

Crynodeb o'r Uned
Bydd y dysgwyr yn archwilio'r cysylltiadau rhwng yr amgylchedd a iechyd pobl drwy gyfrwng y ddadl ynghylch olew palmwydd. Yn fyr, rhyw 14,000 o orangwtanau sydd ar ôl yn y gwyllt yn Swmatra oherwydd bod eu fforestydd glaw yn cael eu torri i lawr. Defnyddir y tir hwn i dyfu
































planhigfeydd olew palmwydd. Gwelir bod yr olew hwn mewn 50% o'r bwydydd yn ein harchfarchnadoedd. Cyfeirir yn aml at y braster rhad hwn fel un o'r rhesymau dros yr epidemig gordewdra byd-eang. 

Gwybodaeth Gefndir
Gallai 98% o fforestydd glaw Swmatra gael eu dinistrio erbyn 2022, yn bennaf o ganlyniad i ddatgoedwigo tir er mwyn datblygu planhigfeydd olew palmwydd. Defnyddir yr olew palmwydd hwn mewn llawer o fwydydd pecyn sydd ar werth mewn archfarchnadoedd, ac mae wedi'i gysylltu â gordewdra ac ymwrthedd i inswlin. Yn ogystal, mae'r orangwtan mewn perygl difrifol yn sgîl y datgoedwigo hyn, a dim ond rhyw 14,000 sydd ar ôl yn y gwyllt. Mae'r ddadl ynghylch olew palmwydd yn fodd i'r plant archwilio cyswllt uniongyrchol rhwng ffawd yr orangwtan yn Swmatra, y fforestydd glaw a chynhyrchu cynhwysyn a ddefnyddir yn gyffredin mewn llawer o fwydydd sy'n cael eu bwyta ledled y byd. Drwy'r astudiaeth achos hon byddant yn dechrau deall cymhlethdodau'r cysylltiadau rhwng bwyd, iechyd a'r amgylchedd.

Cysylltiadau â'r Cwricwlwm

8–9 Oed Achubwch ein Cartref!









Cymru CA2 Cyd-ddibyniaeth organebau
Dylai’r disgyblion ddefnyddio a datblygu eu sgiliau, eu gwybodaeth a’u dealltwriaeth drwy ymchwilio i sut mae anifeiliaid a phlanhigion yn annibynnol ac, er hynny, yn dibynnu ar ei gilydd er mwyn goroesi.
Dylid rhoi cyfleoedd iddynt astudio, trwy waith maes, y planhigion a’r anifeiliaid sydd i’w gweld mewn dau amgylchedd cyferbyniol lleol 
e.e. adnabod, maeth, cylchredau bywyd, lle yn yr amgylchedd;
y ffactorau amgylcheddol sy’n effeithio ar yr hyn sy'n tyfu ac yn byw yn y ddau amgylchedd hynny,  e.e. golau haul, argaeledd dŵr, tymheredd.
Sut y mae bodau dynol yn effeithio ar yr amgylchedd  lleol, e.e. sbwriel, llygredd dŵr, llygredd sŵn.

Y Cwricwlwm Ehangach
Cyfrifiadura defnyddio technolegau chwilio yn effeithiol, gwerthfawrogi sut y caiff canlyniadau eu didoli a'u trefnu a gwerthuso cynnwys digidol yn graff.
Dylunio a thechnoleg: deall sut y mae digwyddiadau ac unigolion allweddol mewn dylunio a thechnoleg wedi helpu i siapio'r byd. 
Daearyddiaeth: Daearyddiaeth ddynol a ffisegol: mathau o aneddiadau a defnydd tir, gweithgarwch economaidd, gan gynnwys cysylltiadau masnach, a dosbarthiad adnoddau naturiol, gan gynnwys ynni, bwyd, mwynau a dŵr. 

Cyfleoedd trawsgwricwlaidd
Daearyddiaeth: Bydd y dysgwyr yn dysgu am amgylcheddau'r fforest law, a sut mae poblogaethau dynol yn dibynnu arnynt. O ran cyfleoedd drama ychwanegol, ystyriwch baratoi a pherfformio'r Ddrama Mewn Diwrnod, Galarnad y Ffeuen Werdd a Byrgyr Annwyl gan y Theatre of Debate.

Saesneg/Cymraeg: Byddant yn dysgu sut i gynnal dadl. 









Nodiadau Gwers 18–9 Oed Achubwch ein Cartref!
Beth yw Fforest Law? 

Am beth mae'n sôn?
Yn y wers ragarweiniol hon i'r uned, bydd y plant yn dysgu am fforestydd glaw, ble maen nhw'n tyfu a strwythur a swyddogaeth eu gwahanol elfennau. Yn ogystal, byddant yn dysgu am y cylch dŵr mewn fforestydd glaw ac am y cylch maetholion hefyd. 

Deilliannau dysgu
●  Galla i ddisgrifio strwythur fforest law ac esbonio pam mae hynny'n bwysig.

Gweithio Gwyddonol
●  Gofyn cwestiynau perthnasol a defnyddio gwahanol fathau o ymholiadau gwyddonol i'w hateb
●  Casglu, cofnodi, dosbarthu a chyflwyno data mewn amrywiol ffyrdd i helpu i ateb cwestiynau. 

Y Cwestiwn Mawr:
●  Pam mae fforestydd glaw yn bwysig?

Geiriau Allweddol:
fforest law, canopi, haen is, coed sy'n dod i'r golwg, trydarthu/trydarthiad, cylch dŵr, glaw, haen y ddaear

Offer
O becyn y Crunch: 
Mega Map
Taflen Adnoddau 1: Cardiau Anifeiliaid Swmatra (Nodiadau Athrawon, t67) Taflen Adnoddau 2: Strwythur y Fforest Law (Nodiadau Athrawon, t68)
O wefan y Crunch:
Fideo: Y Fforest Law
Achubwch ein Cartref! Ffeil PowerPoint (Gwers 1)
Pethau Eraill y Bydd eu Hangen Arnoch:
Tâp gludog 
Potel litr 
Bag plastig 
Dolen elastig 
Tywel papur

Paratoi








Y diwrnod cyn y wers, rhowch fag plastig o amgylch dail planhigyn (defnyddiwch blanhigyn dan do neu ddail ar goeden y tu allan). Torrwch o amgylch y cardiau anifeiliaid a'u laminadu. (Taflen Adnoddau 1).

Diogelwch
Atgoffwch y plant nad teganau yw bagiau plastig a bod rhaid iddynt beidio â rhoi'r bagiau plastig yn agos at eu ceg na'u trwyn.

Tamaid i Gychwyn








Rhowch un o'r cardiau lluniau o Daflen Adnoddau 1 i bob plentyn a gofynnwch iddynt ddarllen yr wybodaeth a ddarparwyd, e.e. sut mae'r anifail yn symud / pa sŵn mae'n ei wneud. Yna, rhaid i'r plant efelychu'r anifail hwnnw a chwilio am blant eraill yn y grŵp sydd â'r un anifail â nhw. 
Trafodwch eu syniadau ynghylch ble yn y byd y gallai’r anifeiliaid hyn fyw. Dangoswch y Mega Map a helpwch y plant i leoli fforestydd glaw y byd. Dewch o hyd i Indonesia a dywedwch wrth y plant y byddant yn edrych yn fanylach ar fforestydd glaw Swmatra, un o ynysoedd Indonesia.

For images see PDF version

Fforestydd Glaw y Byd
Defnyddiwch y plant i ‘greu’ fforest law. Defnyddiwch tua chwe phlentyn i fod yn goed tal sy'n dod i'r golwg (gan sefyll â'u breichiau yn yr awyr), yna defnyddiwch ryw ddeg plentyn i ffurfio'r canopi, (gan sefyll â'u dwylo wrth eu hochr), wyth plentyn i fod yn llwyni llai (yr haen is) a chwe phlentyn yn gorwedd ar y llawr i ffurfio llawr y fforest. Rhowch ychydig o luniau o'r gwahanol anifeiliaid (neu anifeiliaid tegan) ymhlith y fforest a phenderfynwch ym mha ran y gallent fyw (e.e. ar y ddaear / yn y coed). Dywedwch wrth y plant fod llawer o anifeiliaid a phlanhigion heb eu darganfod yn y fforest. Mae llawer o'n meddyginiaethau yn dod o blanhigion felly mae'n bosibl fod yna blanhigion heb eu darganfod eto a allai helpu i wneud meddyginiaeth i'n helpu i wella rhai o'r afiechydon na allwn ni eu gwella ar hyn o bryd. 

For images see PDF version


Strwythur y Fforest Law 














Esboniwch fod llawer o ailgylchu yn digwydd yn y fforest - ailgylchu glaw a maetholion. Gofynnwch i'r plant: Beth fydd yn digwydd i'r dŵr y byddwn yn ei roi i blanhigyn?8–9 Oed Achubwch ein Cartref!
Prif Gwrs
Gwyliwch fideo y Fforest Law, gan ganolbwyntio ar strwythur y fforest law a'r bywyd gwyllt sy'n byw yno. Cyflwynwch Makanan yr orangwtan, a dangoswch ei lun o'r ffeil PowerPoint Achubwch ein Cartref!  Dywedwch wrth y plant fod Makanan a'i deulu yn byw yn y fforest law yn Swmatra.

Dangoswch blanhigyn y clymwyd bag plastig o amgylch un o'i ddail ynghynt. Edrychwch ar y dŵr yn y bag a thrafodwch sut mae'r dŵr yn symud drwy'r planhigyn ac yn anweddu o'r dail. Trydarthu yw enw hyn. 
 Mae'r fforest law yn llaith iawn oherwydd yr holl ddŵr sy'n anweddu o'r dail. Dyma pam rydym ni'n ei galw'n fforest 'law'! 
Defnyddiwch y plant i gynrychioli rhan o'r fforest law. Beth fydd yn digwydd pan fydd coeden neu lwyn yn marw neu ddail yn cwympo i'r ddaear? Maen nhw'n pydru'n gyflym ac mae'r maetholion yn dychwelyd i'r pridd. Ond dydyn nhw ddim yn aros yno'n hir oherwydd bydd y planhigion byw newydd yn eu defnyddio i'w helpu i dyfu. Felly, er bod y fforest law yn ymddangos yn dir ffrwythlon iawn, mae llawer o'r daioni yn y planhigion eu hunain mewn gwirionedd.
Gofynnwch i'r plant feddwl am beth fyddai'n digwydd i'r maetholion pe bai'r coed yn cael eu torri a'u gwaredu, a bod y tir wedyn yn cael ei ddefnyddio i dyfu cnydau sydd hefyd yn cael eu cludo i ffwrdd. 

Pwdin
Rhowch y llun o strwythur y fforest law o Daflen Adnoddau 2 i'r plant, a gofynnwch iddynt labelu'r gwahanol rannau ac ychwanegu'r wybodaeth maen nhw wedi'i dysgu yn ystod y wers. Gallent weithio yn unigol neu mewn parau. Gofynnwch iddynt feddwl sut y gallant ddangos ar y llun sut mae'r dŵr a'r maetholion yn cael eu hailgylchu. 
Gallant ychwanegu lluniau o anifeiliaid neu dynnu llun planhigyn heb ei ddarganfod (gan ddefnyddio'u dyluniad eu hunain) sydd â phriodweddau meddyginiaethol.
Gofynnwch i rai o'r plant esbonio un pwynt a ddysgwyd yn y wers i'r gweddill. 

Tamaid Ychwanegol
Ymchwilio i anifail sy'n byw yn y fforest law. Darganfod beth sy'n digwydd i'r fforestydd glaw. Maen nhw'n cael eu torri i lawr – pam?

Clirio'r Fforest Law i gael Olew Palmwydd
Nodiadau Gwers 2
Am beth mae'n sôn?
Mae fforestydd glaw yn Swmatra'n cael eu clirio er mwyn creu planhigfeydd olew palmwydd gan fod galw mawr am olew palmwydd.  Braster yw olew palmwydd sy'n cael ei ddefnyddio mewn llawer o fwydydd a chynnyrch cosmetig sydd ar werth yn yr archfarchnadoedd. 
Mae'n cael ei gynhyrchu o ffrwythau palmwydd olew sy'n gynhyrchiol iawn ac yn rhad iawn. Mae olew palmwydd wedi'i buro yn cynnwys llawer o golesterol a chredir ei fod yn cyfrannu at ordewdra.

Deilliannau dysgu
●  Galla i enwi gwahanol fathau o olew yn ein bwyd ac o ble maen nhw'n dod.

Gweithio Gwyddonol
●  Gofyn cwestiynau perthnasol a defnyddio gwahanol fathau o ymholiadau gwyddonol i'w hateb
●  Casglu, cofnodi, dosbarthu a chyflwyno data mewn amrywiol ffyrdd i helpu i ateb cwestiynau
●  Defnyddio tystiolaeth wyddonol syml i ateb cwestiynau neu gefnogi eu canfyddiadau  

Y Cwestiwn Mawr
Pa effaith mae cymeriant olew bwyd yn ei chael?

Geiriau Allweddol:
olew, olew palmwydd, clirio, planhigfa 

Offer
O becyn y Crunch: 
Taflen Adnoddau 3: Enwau Olew Palmwydd (Nodiadau Athrawon, t69) 
O wefan y Crunch:
Achubwch ein Cartref! Ffeil PowerPoint (Gwers 2) 
Fideo: Y Fforest Law
Pethau Eraill y Bydd eu Hangen Arnoch:
Pecynnau bwyd o eitemau sy'n cynnwys braster, a rhestr glir o'r cynhwysion 
Bag ffa 


69

8–9 Oed Achubwch ein Cartref!
Paratoi








Casglwch becynnau bwyd er mwyn i'r plant allu edrych ar y rhestrau cynhwysion. Mae'r canlynol ymhlith y cynnyrch sy'n debygol o gynnwys olew palmwydd: bara, creision, bariau siocled, margarîn a hufen iâ. Peidiwch â defnyddio pecynnau cig, dofednod neu bysgod.
Yn ystod y wers hon bydd y plant yn edrych ar wahanol fwydydd a brynwyd mewn archfarchnad ac yn ceisio nodi pa rai sy'n cynnwys olew palmwydd.

Diogelwch
Pan fyddwch yn casglu pecynnau, peidiwch â defnyddio pecynnau cig, dofednod neu bysgod. 

Tamaid i Gychwyn








Mae'r plant yn sefyll mewn cylch ac yn taflu bag ffa at ei gilydd ar hap yn y cylch. Pan fyddant yn dal y bag ffa mae'n rhaid iddynt ddweud gair fforest law o'r gronfa eiriau yn ffeil PowerPoint Achubwch ein Cartref!, cyn taflu'r bag i rywun arall. Yr her yw peidio ag ailadrodd gair.
Dywedwch wrth y plant ein bod ni'n mynd i ddysgu am wahanol olewon bwyd heddiw, gan gynnwys olew palmwydd. Gofynnwch i'r plant enwi olewon a allai fod yn eu bwyd, e.e. olew olewydd, olew blodyn yr haul, olew pysgnau. Trafodwch sut mae gwahanol olewon yn dod o wahanol wledydd. Gofynnwch iddynt drafod mewn parau beth maen nhw'n meddwl yw olew palmwydd a sut y gallai gael ei ddefnyddio. Gofynnwch i rai o'r plant roi adborth ar eu syniadau a'u hysgrifennu ar y bwrdd gwyn.

Prif Gwrs
Gwyliwch fideo'r Fforest Law, gan ganolbwyntio ar glirio'r fforest law ar gyfer olew palmwydd. Fel arall edrychwch ar luniau o fforest law yn cael ei chlirio ar gyfer planhigfa olew palmwydd a detholiad o gynnyrch olew palmwydd yn y ffeil PowerPoint Achubwch ein Cartref!  Dywedwch wrth y plant fod yr olew yn cael ei ddefnyddio yn ein bwyd ac mewn llawer o bethau eraill fel siampŵ. 
Dywedwch wrth y plant yr amcangyfrifir bod hanner y bwydydd mewn archfarchnad yn cynnwys olew palmwydd a'u bod yn mynd i roi prawf ar hyn. 
Gofynnwch i'r plant ffurfio grwpiau o 3. Rhowch ddeg pecyn iddynt a gofynnwch iddynt a ydy olew palmwydd wedi'i restru ymhlith y cynhwysion. Os yw'r ystadegyn yn gywir, dylai pump allan o'r deg cynnyrch gynnwys olew palmwydd. Ond does dim un. Dywedwch wrth y plant nad yw'r olew yn cael ei alw'n olew palmwydd bob amser a bod ganddo enwau gwahanol. 
Dangoswch restr iddynt (Taflen Adnoddau 3). Eglurwch nad yw'r rhestr yn cynnwys pob enw. Mae llawer iawn mwy ond y rhain yw'r rhai mwyaf cyffredin. Edrychwch ar y pecynnau unwaith eto - mae'n bosibl eu bod nhw i gyd yn rhestru olew palmwydd. 
Mewn grwpiau mwy rhowch fag o becynnau i bob grŵp a gofynnwch iddynt eu didoli gan gyfeirio at y rhestr. 
Ar ôl didoli, gofynnwch faint oedd yn cynnwys olew palmwydd a faint oedd heb. Pa gynnyrch oedd wedi'u synnu? Gofynnwch iddynt ystyried ydy olew palmwydd i'w gael yn gyffredinol mewn bwydydd sydd â llawer o gynhwysion. Ydy hi'n wir i ddweud mai po fwyaf cymhleth yw'r bwyd, mwyaf yw'r siawns y bydd yn cynnwys olew palmwydd. Ceisiwch gynnwys enghreifftiau lle mae olew palmwydd wedi'i restru ddwywaith mewn cynnyrch (o dan ddau enw gwahanol).
Dywedwch wrth y plant fod olew a braster yn debyg yn ein bwyd. Gofynnwch pam rydym ni'n bwyta braster ac olew yn ein deiet. Esboniwch eu bod nhw'n ffynhonnell dda o egni ond y bydd ein cyrff yn eu storio nhw ar ffurf braster os na fyddwn yn llosgi'r egni hwnnw.
Edrychwch ar y gwahanol fathau o fraster/olew y gallwn eu bwyta. Ydy rhai yn fwy llesol i ni nag eraill?  
Beth allai gael ei wneud i helpu pobl i sylweddoli bod olew palmwydd mewn cynifer o gynnyrch? Allai'r drefn fod yn symlach?
Gofynnwch i'r plant ddylunio label olew palmwydd y gellid ei roi ar fwydydd – a rhybudd iechyd o bosibl yn dweud bod gormod o fraster yn ddrwg i chi. 

Pwdin








Chwaraewch 'Fy nghyfenw yw olew palmwydd'. Dangoswch y rhestr o'r enwau gwahanol ar olew palmwydd. Mae'r plant yn eistedd gyda'i gilydd, naill ai ar y carped neu wrth y byrddau. Cerddwch o'u hamgylch a rhowch eitem (bag ffa neu lun o goeden olew palmwydd) i un plentyn ar y tro. Bydd y plant yn sefyll ac yn darllen un o'r enwau olew palmwydd o'r rhestr. Mae'r geiriau'n gymhleth iawn ac yn anodd i'w darllen ac felly dylai hyn fod yn rhan o'r hwyl.  Eglurwch wrth y plant fod dim ots os ydyn nhw'n ansicr sut i ddweud y geiriau ond y dylent roi cynnig arni. Ar ôl dweud yr enw, bydd y plentyn yn ychwanegu ‘... ond fy nghyfenw yw olew palmwydd!’ Ar ôl i bawb roi cynnig arni, eglurwch fod yr enwau hyn i gyd fel petaent yn perthyn i'r teulu olew palmwydd. Byddai'n llawer gwell pe bai'r cynhyrchwyr yn rhoi'r 'cyfenw' yn unig ar labeli cynnyrch er mwyn i ni wybod bob amser mai olew palmwydd sydd dan sylw.  
Edrychwch yn ôl ar y syniadau oedd ganddynt ar ddechrau'r wers ynghylch beth oedd olew palmwydd. Gofynnwch i rai o'r plant ddweud beth maen nhw'n ei wybod yn awr ac ychwanegu unrhyw wybodaeth newydd at y syniadau. Dywedwch wrth y plant fod rhai bwydydd yn cario label 'olew palmwydd cynaliadwy'. Ystyr hyn yw bod y tyfwyr wedi addo derbyn cyfrifoldeb am gadwraeth a gofalu am y cymunedau a'r bywyd gwyllt mae eu planhigfeydd olew palmwydd yn effeithio arnynt. 

Tamaid Ychwanegol
Ystyriwch baratoi a pherfformio'r Ddrama Mewn Diwrnod, Galarnad y Ffeuen Werdd gan y Theatre of Debate. Archwiliwch effeithiau cymeriant bwyd. O ble mae ein bwyd yn dod? Pam dylem ni gymryd gofal i beidio â'i wastraffu a sut gallwn ni wneud dewisiadau iach a synhwyrol?









Nodiadau Gwers 38–9 Oed Achubwch ein Cartref!
Oes yna Ffordd Well?

Am beth mae'n sôn?
Bydd y plant yn dysgu am ddau senario gwahanol lle defnyddir tir i gynhyrchu olew palmwydd a sut y gallant arwain at ganlyniadau tra gwahanol. Byddant yn ystyried y ddau senario gwahanol a sut gall ein bywydau ni ddylanwadu ar yr hyn fydd yn digwydd i'r fforestydd glaw nawr ac yn y dyfodol. 

Deilliannau dysgu
●  Galla i egluro'r angen am gynhyrchu olew bwyd mewn modd cynaliadwy

Gweithio Gwyddonol
●  Gofyn cwestiynau perthnasol a defnyddio gwahanol fathau o ymholiadau gwyddonol i'w hateb
●  Casglu, cofnodi, dosbarthu a chyflwyno data mewn amrywiol ffyrdd i helpu i ateb cwestiynau
●  Adrodd ar ganfyddiadau'r ymholiadau, gan gynnwys darparu esboniadau llafar ac ysgrifenedig, ac arddangos neu gyflwyno canlyniadau a chasgliadau
●  Defnyddio tystiolaeth wyddonol syml i ateb cwestiynau neu gefnogi eu canfyddiadau

Y Cwestiwn Mawr
●  Sut gallwn ni helpu'r orangwtan?

Geiriau allweddol 
orangwtan, cynaliadwy, dinistrio

Offer
O becyn y Crunch: 
Taflen Adnoddau 4a + 4b: Senario 1 a 2 (Nodiadau Athrawon, t70-71)


8–9 Oed Achubwch ein Cartref!
Tamaid i Gychwyn








Atgoffwch y plant am y gwahanol olewon y buon nhw'n eu cymharu yng Ngwers 2 a gofynnwch beth maen nhw'n ei gofio am gynhyrchu olew palmwydd. Ailgyflwynwch Makanan yr orangwtan a gofynnwch i'r plant sut maen nhw'n meddwl y gallai cynhyrchu olew palmwydd effeithio arno ef ac eraill sy'n byw yn y fforest law. 

Prif Gwrs
Bydd y plant yn gweithio mewn grwpiau gallu cymysg. Rhowch un senario i bob grŵp. Byddant yn adeiladu'r stori gan ddefnyddio'r cardiau testun sydd wedi'u rhifo i'w helpu i'w rhoi mewn trefn a byddant yn darllen y stori i'w gilydd. 
Ar ôl iddynt orffen bydd pob grŵp yn adrodd y stori wrth y lleill. Os bydd dau grŵp yn defnyddio pob senario unigol (gallech gael tri grŵp ar gyfer pob senario os yw'r dosbarth yn un eithaf mawr) gallent esbonio yn eu tro. Gallai'r athro/athrawes dorri ar draws a gofyn i grŵp arall barhau â'r stori. Ni ddylent dreulio mwy na phum munud ar bob senario - dylai fod yn grynodeb yn hytrach nag ailadrodd llawn. 
Yna, bydd y grwpiau yn cyfnewid er mwyn edrych ar y senario arall sydd wedi'i osod allan o hyd (h.y. ni fydd rhaid iddynt roi'r senario at ei gilydd). 
Bydd y plant yn trafod pob senario mewn perthynas â theulu Makanan. Beth fyddai'n digwydd i deulu Makanan yn Senario 1 ac yn Senario 2? Pa senario sy'n well i'w deulu?
Sut mae'r pethau rydyn ni'n eu prynu a'u bwyta yn cyfrannu at Senario 1 a beth allem ni wneud i hyrwyddo Senario 2?
Edrychwch ar rai o'r cynhyrchion sy'n defnyddio olew palmwydd cynaliadwy a rhai nad ydynt yn ei ddefnyddio. Gallai'r plant ysgrifennu llythyr at gwmni yn ceisio eu perswadio i ymuno â'r sefydliad Roundtable on Sustainable Palm Oil neu ddadlau/chwarae rôl cyfweliad â rheolwr gyfarwyddwr cwmni i esbonio pam mae’r sefydliad hwnnw yn beth da a pham y dylai cwmnïau brynu olew palmwydd cynaliadwy. 

Pwdin
Gofynnwch i'r plant: Sut mae ein bwyd yn arwain at ddinistrio fforestydd glaw Swmatra? 
Y plant i drafod mewn parau un peth y gallent ei wneud i helpu pobl ac anifeiliaid y fforest law. Ysgrifennwch y rhain a'u harddangos ar 'wal addunedau'. 

Tamaid Ychwanegol
Ystyriwch baratoi a pherfformio'r Ddrama Mewn Diwrnod, Byrgyr Annwyl gan y Theatre of Debate. Mae ar lawer o bobl eisiau bwyta mwy o gig ond dydy hynny ddim yn llesol i ni, na'r fforest law na'r blaned. Pa ddewisiadau eraill sydd?










Enw	Dyddiad8–9 Oed Achubwch ein Cartref!
Taflen Adnoddau 1

Achubwch ein Cartref! - Gwers 1  Cardiau Anifeiliaid Swmatra
	Mwnci
For images see PDF version




Mae mwncïod yn neidio'n gyflym o gangen i gangen. Maen nhw'n gwneud sŵn clegar.
	Orangwtan
For images see PDF version




Mae orangwtanau yn treulio'r rhan fwyaf o'u hamser yng nghanopi'r fforest law. 
Mae galwad hir y gwrywod i'w glywed o bell. 

	Cornylfin
For images see PDF version




Ffrwythau yw prif fwyd y cornylfin. Mae'n byw yn uchel yng nghanopi'r fforest law.  Mae'n gwneud sain 'cô-cô'

	Teigr
For images see PDF version




Mae gan deigrod Swmatra streipiau du trwm ar eu cotiau oren. Mae teigrod yn rhuo.  

	Rhinoseros
For images see PDF version




Mae'r rhinoseros yn greadur unig gan mwyaf ac mae arno angen cyflenwad da o ddŵr a mwd i ymdrochi ynddo. Mae'n borwr.  Mae'n rhochian.
	Eliffant
For images see PDF version



Eliffant Swmatra yw'r eliffant lleiaf yn Asia. Mae'n bwyta hyd at 200 cilogram o lystyfiant gwyrdd bob dydd. Mae'n trwmpedu neu'n grymial yn isel.

	Neidr

For images see PDF version

Nadredd yw llawer o'r rhywogaethau sy'n byw yn y fforest law. Maen nhw’n hisian.
	Arth

For images see PDF version

Arth yr Haul yw un o'r eirth prinnaf un. Mae'n ddringwr ardderchog ac yn treulio llawer o amser yn y coed.  Mae'n cyfarth neu'n chwyrnu.
	Loris araf

For images see PDF version

Anifail nosol â llygaid mawr a thafod hir iawn y mae'n ei ddefnyddio i yfed neithdar. Yr unig brimat gwenwynig. 
Mae'n gwneud ychydig neu ddim sŵn.














Enw	Dyddiad8–9 Oed Achubwch ein Cartref!
Taflen Adnoddau 2

Achubwch ein Cartref! - Gwers 1 Strwythur y Fforest Law 
For images see PDF version


8–9 Oed Achubwch ein Cartref!
Taflen Adnoddau 3








Enw	Dyddiad
Achubwch ein Cartref! - Gwers 2 Enwau Olew Palmwydd


Gall yr holl enwau hyn olygu olew palmwydd.



CYNHWYSION:
Olew Llysiau/Vegetable Oil	Braster Llysiau/Vegetable Fat
Palm Kernel	Palm Kernel Oil
Palm Fruit Oil	Palmate
Palmitate	Palmolein
Glyceryl	Stearate
Stearic Acid	Elaeis Guineensis
Palmitic Acid	Palm Stearine
Palmitoyl Oxostearamide	Palmitoyl Tetrapeptide-3 Hydrated Palm Glycerides	Etyl Palmitate
Octyl Palmitate	Palmityl Alcohol
Sodium Laureth Sulfate	Sodium Lauryl Sulfate
Sodium Kernelate	Sodium Palm Kernelate Sodium Lauryl Lactylate/Sulphate

YN CYNNWYS: Olew palmwydd

8–9 Oed Achubwch ein Cartref!
Taflen Adnoddau 4a








Enw	Dyddiad
Achubwch ein Cartref! - Gwers 3 Senario 1

	1	Mae cwmni Olew Palmwydd ARALL wedi symud i ardal y fforest ger cartref Manakan ac maen nhw'n clirio ychydig o'r fforest. Maen nhw am blannu planhigfa palmwydd olew. 
	2 Maen nhw wedi addo rhoi gwaith i'r bobl leol ac mae popeth yn iawn i ddechrau  Mae'r pentrefwyr yn gweithio yn y blanhigfa ac yn ennill arian.

	3	Mae'r bobl leol yn byw yn eu pentref wrth ymyl y blanhigfa ac mae ganddynt ychydig o dir o hyd i dyfu eu cnydau eu hunain.  
	4	Mae cwmni Olew Palmwydd ARALL wedi derbyn archeb fawr ac mae arno angen lle i dyfu rhagor o goed olew palmwydd. 'Does ganddo ddim caniatâd i dorri rhagor o'r fforest law ond mae'n gwmni mawr pwerus ac felly mae'n eu torri beth bynnag. Mae'r pentrefwyr yn colli eu cartrefi wrth i'r cwmni feddiannu'r pentref.  Maen nhw'n symud i fyw ar y blanhigfa. Mae'r tai yn fach a does ganddyn nhw ddim tir i dyfu bwyd. Felly, mae'n rhaid iddyn nhw ddefnyddio rhywfaint o'u cyflog i brynu bwyd. Mae angen lorïau mawr i glirio'r tir felly maen nhw'n adeiladu ffyrdd mawr. 

	5 Yn y Deyrnas Unedig, mae pobl yn prynu mwy a mwy o gynnyrch. Maen nhw eisiau nwyddau rhad felly mae'r cynhyrchwyr yn defnyddio olew palmwydd. Mae cwmni Olew Palmwydd ARALL yn cael rhagor o archebion mawr. 

	6	Mae'n haws cyrraedd y fforest nawr oherwydd y ffyrdd mawr. Mae llawer o botsiars yn dod i'r fforest ac yn dal neu'n lladd anifeiliaid gwyllt er mwyn eu gwerthu yn anghyfreithlon. 


	7	Mae cwmni Olew Palmwydd ARALL eisiau clirio'r tir yn gyflym felly yn hytrach na thorri'r coed maen nhw'n cynnau tanau mawr ac yn llosgi darnau mawr o dir. Does gan yr anifeiliaid unman i fynd.
	8	Oherwydd bod y tir wedi cael ei ddefnyddio i dyfu cnydau, mae llawer o'r maetholion wedi'u colli o'r pridd. Dydyn nhw ddim yn cael eu hailgylchu bellach. Mae'n rhaid i'r planhigfeydd roi llawer o gemegion a gwrtaith ar y tir. Mae rhai o'r cemegion hyn yn mynd i'r afonydd a'r nentydd. Maen nhw hefyd yn ychwanegu llawer o blaleiddiaid sy'n mynd i'r pridd ac i'r dŵr ac yn niweidio bywyd gwyllt. 

	9	Mae pobl yn y Deyrnas Unedig yn parhau i fwyta mwy o olew palmwydd.
	10	Mae cwmni Olew Palmwydd ARALL yn clirio rhagor o dir nes bod y fforest wedi diflannu. Mae'r planhigion oedd yn arfer dal y pridd at gilydd wedi mynd ac mae rhywfaint o'r pridd yn cael ei olchi i ffwrdd. Mae'r coed oedd yn achosi'r glaw wedi mynd felly mae llai o law.  Mae'r holl anifeiliaid rhyfeddol yna yn ddigartref ac mae planhigion anhygoel (rhai oedd heb eu darganfod) wedi diflannu. Gan fod llai o bridd a glaw, dydy'r coed olew palmwydd ddim yn tyfu cystal. Hyd yn oed os byddan nhw'n torri'r palmwydd olew i lawr, fydd y fforest ddim yn aildyfu. 

8–9 Oed Achubwch ein Cartref!
Taflen Adnoddau 4b









Enw	Dyddiad
Achubwch ein Cartref! - Gwers 3 Senario 2

	1	Pentrefwr yw Budi sydd am greu planhigfa fach o balmwydd olew. Mae wedi cael caniatâd i glirio rhan o'r fforest law wrth ymyl ei bentref. Mae'r pentref yn dlawd iawn ac mae Budi yn defnyddio pobl leol i'w helpu i glirio'r tir a phlannu palmwydd olew. 
	2	Mae ei fusnes yn gwneud yn dda. Mae'n gwerthu'r olew mae'n ei gynhyrchu i gynhyrchwyr yn y Deyrnas Unedig sy'n defnyddio'r olew palmwydd mewn cynnyrch bwyd 

	3	Mae Budi'n clywed bod rhai pobl yn poeni am y difrod mae palmwydd olew yn ei achosi i'r fforest law. Maen nhw'n mynnu bod tyfwyr palmwydd olew yn cymryd gofal ac yn cynhyrchu olew palmwydd mewn ffordd gynaliadwy sy'n gwneud llai o ddifrod i'r fforest law.  
	4	Yn y Deyrnas Unedig mae pobl yn hoffi bwyd rhad ac mae'r galw am olew palmwydd yn cynyddu. Mae Budi'n derbyn archeb am ragor o olew palmwydd.

	5	Mae'n cyfarfod â grŵp cadwraeth o'r enw Cyfeillion Makanan i weld beth all ei wneud. Dydy Budi ddim eisiau ymestyn ei blanhigfa oherwydd byddai hynny'n golygu chwalu'r pentref yn ogystal â chartref Makanan. Mae'n dysgu sut gall y blanhigfa weithio'n well a chynhyrchu mwy o olew palmwydd o'r coed sydd yno'n barod. 
	6	Mae wedi cael hyfforddiant ac felly mae'n gwybod sut i gael mwy o gynnyrch o'r cnwd sydd ganddo. Mae'n cyflwyno cais am dystysgrif gan sefydliad Roundtable on Sustainable Palm Oil. Nawr, mae'n gallu gwerthu olew palmwydd ardystiedig. Mae'n cael mwy o arian amdano.

	7	Mae pobl yn y Deyrnas Unedig yn dechrau sylwi ar labeli bwyd sy'n ardystio bod olew palmwydd yn gynaliadwy ac maen nhw'n dechrau ymchwilio i'r mater. 
	8	Maen nhw'n rhyfeddu at faint o olew palmwydd sydd yn yr holl gynhyrchion gwahanol hyn ond mae'r holl enwau gwahanol sydd ganddo yn eu drysu.  

	9	Mae ymgyrch yn dechrau i orfodi cynhyrchwyr bwyd i ddefnyddio labeli cynhwysion yn glir er mwyn i bobl gael dewis.
	10	Yn ôl yn Swmatra, mae Budi yn hapus â'i fusnes, mae'r pentrefwyr yn cael gwaith ac yn dal i fyw yn y pentref ac mae digon o fforest law ar ôl i roi cartref i'r anifeiliaid.  

Hadau Hallt 9-10 oed Hadau Hallt
Trosolwg o'r Uned 


9-10 oed
Amcanion
●  Dangos lleoliad Mecsico yn y byd
●  Disgrifio rhai o nodweddion daearyddol y wlad
●  Dangos sut y mae hadau'n egino yn dibynnu ar yr amgylchedd 
●  Deall bod hydoddi halen mewn dŵr yn newid cyflwr sy'n gallu cael ei wyrdroi
●  Gofyn cwestiynau perthnasol i estyn fy nealltwriaeth 
●  Dadlau dros fy safbwynt ac ystyried a gwerthuso gwahanol safbwyntiau 

Y Cwestiynau Mawr
●  Pa broblemau mae ffermwyr Mecsico yn eu hwynebu?
●  Allwn ni helpu planhigion i dyfu mewn mannau anodd?
●  Ddylen ni brynu bwyd o wledydd tlotach?

Crynodeb o'r Uned
Diben yr uned hon yw bod plant yn defnyddio gwyddoniaeth i ddatrys problem sy'n wynebu ffermwyr go iawn ym Mecsico, sef sut i dyfu planhigion cryf a iach sy'n gallu goroesi a ffynnu mewn amodau anodd. Yn ystod y gweithgareddau, bydd y plant yn datblygu eu sgiliau gweithio gwyddonol, yn cynnal arbrawf o dan amodau prawf teg, ac yn trafod ac ymchwilio i faterion go iawn sydd o bwys byd-eang. Sylwch y bydd yr arbrawf yng Ngwers 2 yn digwydd dros nifer o ddyddiau neu hyd at bum wythnos. Cwblhewch yr arbrawf cyn symud ymlaen i Wers 3, er mwyn i'r plant allu cyfeirio at eu canlyniadau. 

Gwybodaeth Gefndir
Yn ddiweddar, mae poblogaeth y byd wedi tyfu'n gyflymach na'n gallu i gynhyrchu bwyd - rhagwelir y bydd poblogaeth y byd yn codi i 9 biliwn erbyn 2050. Disgwylir y bydd y galw am fwyd yn cynyddu, ond mae'n debygol y bydd llai o dir addas ar gael ar gyfer cynhyrchu bwyd. Mae'n anoddach i ffermwyr gynhyrchu bwyd oherwydd sychder, dŵr hallt, llifogydd, tymheredd uchel, plâu a chlefydau.
Mae ardal Senora ym Mecsico yn wynebu problemau mawr sy'n cael eu hachosi gan ddwrhau a phrinder dŵr yn yr ardal. Mae dwrhau, sef rhoi dŵr i bridd mewn ardaloedd sych iawn neu sy'n cael ychydig iawn o law, yn arwain at haleneiddio'r pridd gan fod yr halen sydd wedi cronni yn haenau'r pridd yn cael ei dynnu i'r wyneb. Mae gwyddonwyr modern yn edrych ar ddulliau o gyflymu'r amserau egino a thyfu cychwynnol, fel bod y gwreiddiau sy'n datblygu yn symud yn gyflym trwy'r pridd sy'n gallu bod yn amgylchedd anffafriol weithiau i blanhigion ifainc. Mae mwydo hadau mewn dŵr hallt cyn eu plannu yn ffordd syml iawn o newid newidyn anghyffredin ac addasu'r ffordd y bydd planhigyn yn tyfu. Datblygwyd y dechneg gan Brifysgol Belffast gyda phlant yng Ngogledd Iwerddon. 





For images see PDF version



9-10 oed Hadau Hallt
Cysylltiadau â'r Cwricwlwm









Cymru CA2 Cyd-ddibyniaeth organebau
Dylai’r disgyblion ddefnyddio a datblygu eu sgiliau, eu gwybodaeth a’u dealltwriaeth drwy ymchwilio i sut mae anifeiliaid a phlanhigion yn annibynnol ac, er hynny, yn dibynnu ar ei gilydd er mwyn goroesi.
Dylid rhoi cyfleoedd iddynt astudio, trwy waith maes, y planhigion a’r anifeiliaid sydd i’w gweld mewn dau amgylchedd cyferbyniol lleol
e.e. adnabod, maeth, cylchredau bywyd, lle yn yr amgylchedd; y ffactorau amgylcheddol sy’n effeithio ar yr hyn sy'n tyfu ac yn byw yn y ddau amgylchedd hynny,  e.e. golau haul, argaeledd dŵr, tymheredd.
Sut y mae bodau dynol yn effeithio ar yr amgylchedd  lleol, e.e. sbwriel, llygredd dŵr, llygredd sŵn.


9-10 oed Hadau Hallt









Y Cwricwlwm Ehangach
Daearyddiaeth: Lleoli gwledydd y byd, gan ddefnyddio mapiau i ganolbwyntio ar Ewrop (gan gynnwys lleoliad Rwsia) a Gogledd a De America, gan roi sylw i'w hardaloedd amgylcheddol, eu prif nodweddion ffisegol a dynol, eu gwledydd a'u prif ddinasoedd.

Cyfleoedd trawsgwricwlaidd
Daearyddiaeth: Bydd y dysgwyr yn dysgu am rai o nodweddion daearyddol ac amodau hinsawdd Mecsico, a sut y mae poblogaethau dynol yn dibynnu arnynt. O ran cyfleoedd drama ychwanegol, ystyriwch baratoi a pherfformio'r Ddrama Mewn Diwrnod, Er Cyfoethocach, Er Tlotach gan y Theatre of Debate.

Saesneg/Cymraeg: Bydd y dysgwyr yn dod i ddeall sut i gynnal dadl. 









Nodiadau Gwers 19-10 oed Hadau Hallt
Viva Mexico!

Am beth mae'n sôn?
Bydd y plant yn dysgu am y problemau sy'n wynebu ffermwyr Mecsico o ganlyniad i broblemau dwrhau a diffyg dŵr. Byddant yn dechrau datblygu rhagdybiaethau ynghylch sut y gellid gwella cryfder a chynnyrch cnydau. 


Deilliannau dysgu
●  Galla i ddangos lleoliad Mecsico yn y byd.
●  Galla i ddisgrifio rhai o nodweddion daearyddol y wlad.

Gweithio Gwyddonol
●  Cofnodi data a chanlyniadau mwyfwy cymhleth gan ddefnyddio diagramau a labeli gwyddonol, allweddi dosbarthu, tablau, graffiau gwasgariad, graffiau bar a graffiau llinell
● Llunio adroddiadau a chyflwyno canfyddiadau ymholiadau, gan gynnwys casgliadau, perthnasoedd achosol, esboniadau ac i ba raddau y gellir ymddiried yn y canlyniadau, a hynny ar lafar ac yn ysgrifenedig ar ffurf arddangosfeydd a chyflwyniadau eraill

Y Cwestiwn Mawr
●  Pa broblemau mae ffermwyr Mecsico yn eu hwynebu?

Geiriau Allweddol:
ffiniau, anialdir, glawiad blynyddol, dwrhau 

Offer
O becyn y Crunch: 
Taflen Adnoddau 1: Map o Fecsico (Nodiadau Athrawon, t.84) 
Taflen Adnoddau 2: Cyfarwyddiadau Tasg Mecsico (Nodiadau Athrawon, t85) Mega Map
O wefan y Crunch:
Ffeil PowerPoint Hadau Hallt (Gwers 1) 
Pethau Eraill y Bydd eu Hangen Arnoch:
Dau stribyn o bapur (1220 mm a 752 mm) 
Amrywiaeth o bensiliau lliw
Papurau gludog 
Mynediad i'r rhyngrwyd neu i lyfrgell ar gyfer gwaith ymchwil 



9-10 oed Hadau Hallt
Paratoi








Torrwch a labelwch y ddau stribyn o bapur 1220 mm a 752 mm.
Copïwch Daflen Adnoddau 2 a'i thorri yn stribynnau er mwyn darparu tasgau gwahaniaethol ar gyfer y plant.

9-10 oed Hadau Hallt
Tamaid i Gychwyn








Rhowch bapur gludog bach i bob plentyn. Dangoswch y Mega Map i'r plant a gofynnwch i wirfoddolwyr roi eu papur gludog i ddangos ble maen nhw'n meddwl mae Mecsico ar y map. 
Gofynnwch i'r plant gadarnhau a ydyn nhw'n meddwl bod y papurau gludog (a) yn agos, (b) yn gwbl gywir neu (c) yn gwbl anghywir, ac yna datgelwch pa un oedd agosaf. Gofynnwch i'r plant edrych ar y gwledydd sy'n ffinio â Mecsico. Mewn grwpiau bach, dylai'r plant drafod eu syniadau ynghylch sut lefydd gallai'r gwledydd hyn fod o ran poblogaeth, hinsawdd, llystyfiant a bywyd gwyllt, er enghraifft. 

Prif Gwrs
Esboniwch eich bod wedi cytuno ar leoliad Mecsico ac y byddwch nawr yn gofyn sut fath o wlad yw hi. Dywedwch wrth y plant eu bod yn mynd i greu Ffeil Ffeithiau ynghylch Mecsico. 
Rhowch y map gwag o Fecsico o Daflen Adnoddau 1 i'r plant, ynghyd â thasg berthnasol i bob plentyn o'r rhestr o dasgau gwahaniaethol ar Daflen Adnoddau 2, neu Ffeil PowerPoint Hadau Hallt. Dylai'r plant llai abl gwblhau Tasg 1, dylai'r rhan fwyaf o'r plant gwblhau Tasg 2 a dylai'r plant mwy abl gwblhau Tasg 3.
Gofynnwch i'r plant ddefnyddio mapiau neu'r rhyngrwyd i wneud ychydig o ymchwil a chwblhau'r rhestr nodweddion ar daflen y dasg.  Efallai y byddwch am ofyn i'r plant greu allwedd ar gyfer eu mapiau. 
Gofynnwch i'r plant rannu eu mapiau â'r dosbarth. Pa ddwy nodwedd ar eu mapiau sydd yr un fath â'n gwlad ni, a pha ddwy sy'n wahanol? Mae'n bosibl y bydd y plant yn sylwi bod llawer o anialdir ym Mecsico.
Nawr dangoswch y stribyn papur 1220mm i'r plant. Esboniwch fod hwn yn cynrychioli faint o law sy'n cwympo ar gyfartaledd mewn un man yn y Deyrnas Unedig mewn blwyddyn gyfan. Gofynnwch i wirfoddolwyr ddefnyddio pin bwrdd gwyn i farcio faint o ddŵr maen nhw'n credu sy'n cwympo ym Mecsico ar gyfartaledd. Yna, dangoswch y stribyn papur sy'n mesur 752mm. Esboniwch fod hwn yn cynrychioli'r glawiad blynyddol cyfartalog ym Mecsico. Gan mai ychydig o law sy'n cwympo ym Mecsico, esboniwch fod yn rhaid i'r ffermwyr roi llawer o ddŵr ychwanegol i'w cnydau (dwrhau) er mwyn tyfu digon i fwydo pobl y wlad a'u cadw'n iach. 

Pwdin
Dywedwch wrth y dosbarth y byddant yn chwarae gêm Her Mecsico. Rhannwch y dosbarth yn grwpiau bach. Dywedwch y byddwch yn dewis dau grŵp. Yn eu tro bydd pob grŵp yn enwi rhywbeth sy'n debyg neu'n wahanol ym Mecsico o gymharu â'u hardal leol, neu ffaith ynghylch dwrhau.  Bydd grŵp sy'n rhoi ateb anghywir neu'n methu meddwl am ateb yn gadael y gêm. Bydd y tîm buddugol yn symud ymlaen i chwarae yn erbyn y tîm nesaf. Yr enillydd fydd y tîm a roddodd y nifer fwyaf o atebion.

Tamaid Ychwanegol
Ymchwilio i ragor o ffeithiau am wlad Mecsico. Defnyddio mapiau neu'r rhyngrwyd i gymharu glawiad mewn gwahanol wledydd ar draws y byd. 

Hadau dan Straen









Nodiadau Gwers 2
Am beth mae'n sôn?
Edrych ar ddulliau posibl o wella eginiad planhigion a'u cyfradd twf. 
Deilliannau dysgu
●  Galla i ddangos sut mae hadau'n egino yn dibynnu ar yr amgylchedd.
●  Rydw i'n deall bod hydoddi halen mewn dŵr yn newid cyflwr sy'n gallu cael ei wyrdroi.
Gweithio Gwyddonol
●  Cynllunio gwahanol fathau o ymholiadau gwyddonol er mwyn ateb cwestiynau, gan gynnwys adnabod a rheoli newidynnau lle bo angen
●  Cofnodi mesuriadau cynyddol fanwl a chywir, gan ddefnyddio ystod o gyfarpar gwyddonol, ac ailadrodd darlleniadau pan fydd hynny'n briodol
●  Defnyddio canlyniadau profion er mwyn rhagfynegi a pharatoi profion pellach sy'n gymharol a theg
Y Cwestiwn Mawr
●  Allwn ni helpu planhigion i dyfu mewn mannau anodd?
Geiriau Allweddol:
hydoddi, egino

Offer
O becyn y Crunch: 
Taflen Adnoddau 3: Rhagdybiaeth ynghylch Hadau (Nodiadau Athrawon, t86) 
Taflen Adnoddau 4: Canlyniadau'r Hadau (Nodiadau Athrawon, t87) 
Hadau tomatos
Cnapiau compost Llwyau mesur
Tiwbiau profi a thopiau Rheseli tiwbiau profi 
Biceri mesur
Sodiwm clorid (halen bwrdd) Potiau planhigion
Pethau Eraill y Bydd eu Hangen Arnoch:
Ffyn mesur 1 metr Labeli a phensiliau


9-10 oed Hadau Hallt








Paratoi
Rhowch lungopi o Daflenni Adnoddau 3 a 4 i bob grŵp. 

Diogelwch
Os byddwch yn dewis prynu pecynnau o hadau, cofiwch fod rhai o'r hadau hyn wedi'u trin â phlaleiddiad i'w helpu i bara'n hirach. Dylai'r plant olchi eu dwylo'n dda ar ôl trin a thrafod hadau wedi'u prynu, neu wisgo menig drwy gydol y gweithgaredd. 
Mae'r compost a ddarperir ym mhecyn y Crunch yn ddiogel i'w ddefnyddio gan blant. Fodd bynnag, os byddwch yn defnyddio'ch compost eich hun yn y dyfodol, defnyddiwch gompost y flwyddyn gyfredol a gafodd ei storio mewn llecyn oer i ffwrdd o'r haul. Dylai'r compost fod yn llaith. Agorwch y bagiau yn ofalus mewn man sydd wedi'i awyru'n dda, gan ddefnyddio siswrn neu gyllell finiog. Plannwch yr hadau yn y potiau mewn man sydd wedi'i awyru'n dda. Ceisiwch osgoi creu llwch. Dylai'r plant olchi eu dwylo bob amser ar ôl trin compost. Chwiliwch am gyngor cyfredol ar wefannau CLEAPSS ac SSERC. Nodwch fod angen cyfrinair i gyrchu'r gwefannau hyn.

Tamaid i Gychwyn








Gofynnwch i'r plant beth wnaethon nhw ddysgu am Fecsico yng Ngwers 1. 
Atgoffwch nhw fod ffermwyr Mecsico yn dwrhau cnydau er mwyn iddyn nhw dyfu ac esboniwch sut mae hyn yn achosi i'r pridd fod yn hallt iawn. Gall hyn effeithio ar dwf cnydau a lleihau'r bwyd sy'n cael ei gynhyrchu ar gyfer pobl. 
Dywedwch fod gwyddonwyr yn ceisio cael hyd i ffyrdd o gynhyrchu mwy o fwyd. Un ffordd bosibl yw rhoi hadau 'dan straen' (eu mwydo mewn dŵr hallt cyn eu hau). Paratoi â halen yw enw hyn. Gofynnwch i'r plant ragfynegi effaith bosibl hyn ar eu hadau.

Y Sail Wyddonol: Yn aml, mewn llawer o wledydd poeth, mae crynodiad uchel o halen yn haen uchaf y pridd. Bydd hyn yn digwydd oherwydd, os caiff y tir ei ddwrhau, bydd y dŵr yn aml yn treiddio'n ddwfn i'r pridd, gan hydoddi'r halwynau mwynol sydd yno.  Caiff y rhain eu tynnu i fyny tua'r wyneb, a'u gadael yno pan fydd y dŵr yn anweddu. Felly mae angen i wreiddiau gyrraedd y pridd o dan yr haen hon o halen mor gyflym â phosibl, er mwyn cael y siawns orau o dyfu. 


Prif Gwrs
Rhannwch y plant yn grwpiau gallu cymysg a rhowch Daflen Adnoddau 3 i bob grŵp. Esboniwch fod y plant yn mynd i gynnal arbrawf, sef mwydo hadau tomatos mewn dŵr hallt cyn eu hau. Byddant yn arsylwi eginiad a thwf yr hadau dros gyfnod o bum wythnos i weld pa effaith mae hyn yn ei chael. Gofynnwch i bob grŵp ddilyn y cyfarwyddiadau ar y daflen. Anogwch bob grŵp i ddewis drostynt eu hunain faint o halen i'w roi yn y tri thiwb profi arall. Gwiriwch y toddiannau halen yn ofalus, mae'n bosibl y bydd angen eu paratoi mewn biceri a'u harllwys wedyn i mewn i'r tiwbiau profi cyn ychwanegu'r hadau. Gofynnwch i'r plant feddwl beth fyddai'n digwydd pe baen nhw'n rhoi mwy o halen neu lai o halen yn y toddiant.
Atgoffwch y plant fod angen iddynt sicrhau eu bod yn newid un newidyn yn unig (sef faint o halen a ddefnyddir).
Mae'n rhaid cadw'r holl elfennau eraill yn union yr un fath, gan gynnwys faint o ddŵr sydd yn y tiwbiau profi. 
Pan fydd y plant wedi hydradu'r cnapiau compost a hau'r hadau, dywedwch wrthynt fod yn rhaid iddyn nhw drin pob potyn yr un fath. 
Allan' nhw feddwl pam mae angen gwneud hyn? Mae angen cadw'r compost yn llaith ond heb roi gormod o ddŵr iddo, felly cadw'r compost yn llaith ym mhob pot yw'r amodau tecaf posibl. Fodd bynnag, pan fydd yr hadau'n egino, bydd angen mwy o ddŵr ar eginblanhigion mwy. 
Dangoswch sut mae tynnu planhigyn yn ddiogel o'r potyn heb niweidio'r gwreiddiau. Pan fydd o leiaf ddwy ddeilen iawn wedi datblygu ar y planhigion, gofynnwch i'r plant dynnu pob planhigyn yn ofalus o'i botyn a mesur hyd y gwreiddiau.  Dylent gofnodi'r gwreiddyn hiraf o bob potyn ar Daflen Adnoddau 4. 

Y Sail Wyddonol: Bydd yr hadau a fu dan straen yn egino ac yn tyfu'n gyflymach na hadau'r rheolydd. Credir bod hyn yn digwydd am eu bod nhw'n ceisio cynhyrchu gwreiddiau yn gyflym i ymestyn heibio i'r amgylchedd anodd (pridd hallt) sydd o'u cwmpas er mwyn cyrraedd pridd mwy addas oddi tano. 

Pwdin
Trafodwch y newidynnau y gallai'r plant eu newid yn yr arbrawf hwn er mwyn ymchwilio i faterion eraill. Allech chi ailadrodd y gweithgaredd gan ddefnyddio crynodiadau gwahanol o halen? Beth am ofyn i'r plant ymchwilio i'r hyn sy'n digwydd i blanhigion sy'n tyfu mewn pridd tywodlyd?  Ydyn nhw'n gallu rhagweld a fydd y canlyniad yn debyg neu'n wahanol i ganlyniad y planhigion oedd yn tyfu mewn pridd hallt? 

Nodiadau Gwers 39-10 oed Hadau Hallt
Y Ddadl Fawr

Am beth mae'n sôn?
Edrych ar safbwyntiau eraill, eu gwerthuso a'u derbyn.  

Deilliannau dysgu
●  Galla i ofyn cwestiynau perthnasol i estyn fy nealltwriaeth. 
●  Galla i ddadlau dros fy safbwynt ac ystyried a gwerthuso gwahanol safbwyntiau.

Gweithio Gwyddonol
●  Llunio adroddiadau a chyflwyno canfyddiadau ymholiadau, gan gynnwys casgliadau, perthnasoedd achosol, esboniadau ac i ba raddau y gellir ymddiried yn y canlyniadau, a hynny ar lafar ac yn ysgrifenedig ar ffurf arddangosfeydd a chyflwyniadau eraill
●  Nodi tystiolaeth wyddonol a ddefnyddiwyd i gefnogi neu i wrthod syniadau neu ddadleuon

Y Cwestiwn Mawr
●  Ddylen ni brynu bwyd o wledydd tlotach?

Geiriau Allweddol:
cynaliadwyedd, dadl

Offer
O becyn y Crunch: 
Taflen Adnoddau 5: Ffrâm Ysgrifennu (Nodiadau Athrawon, t88) 
Taflen Adnoddau 6: Cardiau Dadl (Nodiadau Athrawon, t89)
O wefan y Crunch:
Ffeil PowerPoint Hadau Hallt (Gwers 3)
Pethau Eraill y Bydd eu Hangen Arnoch:
Papur sgrap Pensiliau 
Poteli dŵr i annog lleisiau cryf!


Paratoi
Os na fydd y plant wedi cynnal dadl o'r blaen, edrychwch gyda'ch gilydd ar y ffrâm ysgrifennu at Daflen Adnoddau 5 a thrafod sut gallech ddefnyddio'r strwythur yma i lunio dadleuon a chymryd rhan mewn dadl. 

Tamaid i Gychwyn








Gofynnwch i'r plant grynhoi'r hyn a ddysgwyd yng Ngwers 2 ynghylch tyfu cnydau ym Mecsico. Sut mae hinsawdd a nodweddion daearyddol Mecsico yn ei gwneud yn anodd i dyfu cnydau? Beth allwn ni wneud i hwyluso hyn?
Dywedwch wrth y plant y byddwch yn gofyn iddynt gymryd rhan mewn dadl heddiw. Treuliwch ychydig o amser yn esbonio rheolau a fframwaith y ddadl i'r plant sydd heb gymryd rhan mewn dadl o'r blaen. Esboniwch y byddwch yn treulio ychydig o amser yn cynllunio a threfnu. Dywedwch y dylent wrando'n ofalus pan fydd plant eraill yn siarad a dangos parch wrth ateb cwestiynau. Dangoswch y ffrâm ysgrifennu o'r ffeil PowerPoint Hadau Hallt i ddangos sut mae llunio a chyflwyno dadleuon. 
Pan deimlwch fod y plant yn barod, cyflwynwch y cynnig 'Mae'r Tŷ hwn o'r farn y dylai Mecsico roi'r gorau i allforio bwyd'. Arddangoswch y fframwaith ar gyfer dadl o'r Ffeil PowerPoint Hadau Hallt ac esboniwch fod dadleuon o blaid ac yn erbyn y datganiad hwn. 

Prif Gwrs
Rhannwch y dosbarth yn wyth grŵp. Gofynnwch i bedwar grŵp lunio dadleuon yn erbyn y cynnig ac i’r pedwar arall ddadlau o blaid y cynnig. 
Rhowch y ffrâm ysgrifennu a'r fframwaith ar gyfer dadl i'r plant (Taflenni Adnoddau 5 a 6) a rhowch amser iddynt ymchwilio i'r dadleuon.  
Anogwch nhw i ddefnyddio'r hyn maen nhw wedi'i ddysgu am Fecsico a rhoi hadau dan straen yn y wers flaenorol.
Gofynnwch iddynt ysgrifennu eu hareithiau. Dylent drefnu'r dadleuon yn ôl eu pwysigrwydd. Bydd angen iddynt ymarfer eu hareithiau gyda'u tîm a phenderfynu pwy fydd y llefarydd gorau. 
Gallech gynnal y ddadl mewn amryw o ffyrdd. Er enghraifft:
(a) gallech ofyn i un tîm o bob ochr wirfoddoli i gyflwyno'u dadleuon, tra bod gweddill y dosbarth yn gwrando ac yn beirniadu cyfraniad pob tîm 
(b) gallech gynnal cyfres o ddadleuon llai yr un pryd, a dewis rhai plant i fod yn feirniaid a gwrando ar bob un o'r dadleuon llai hyn a'u gwerthuso. 

Pwdin
Gofynnwch i'r plant grynhoi rhai o'r dadleuon a glywsant. 
Ar ôl gwrando ar y dadleuon beth, yn eu barn nhw, ddylai Mecsico wneud? Ydy'r dosbarth o'r farn y dylai Mecsico barhau i allforio bwyd neu beidio? Ydy'n bosibl rhoi ateb pendant?

Tamaid Ychwanegol
Ystyriwch baratoi a pherfformio'r Ddrama Mewn Diwrnod, Er Cyfoethocach, Er Tlotach gan y Theatre of Debate. Ymchwiliwch i achosion ac effeithiau diffyg maeth. Beth fydd yn digwydd i'n cyrff os nad ydym ni'n cael deiet cytbwys?










Enw	Dyddiad9-10 oed Hadau Hallt
Taflen Adnoddau 1

Hadau Hallt - Gwers 1 Map o Fecsico
For images see PDF version
















For images see PDF version











Enw	Dyddiad9-10 oed Hadau Hallt
Taflen Adnoddau 2

Hadau Hallt - Gwers 1  Cyfarwyddiadau Tasg Mecsico

Tasg 1
1. Rhowch deitl i'ch map: Mecsico.
2. Lliwiwch y tir yn oren. 
3. Lliwiwch y môr yn las.
4. Dangoswch brifddinas Mecsico ar y map fel hyn: ● Mexico City
5. Rhowch bwyntydd i'r Gogledd ar un o gorneli eich map. Tynnwch saeth yn pwyntio'n syth i fyny, a rhowch N fawr uwchben y saeth. 

Tasg 2
1. Rhowch deitl i'ch map: Mecsico.
2. Gan ddefnyddio'r rhyngrwyd neu atlas dysgwch ble mae crastiroedd Mecsico a'u lliwio'n oren. Yna lliwiwch weddill y tir yn wyrdd a'r moroedd yn las.
3. Rhowch brifddinas Mecsico ar eich map fel hyn: ● Mexico City
4. Rhowch bwyntydd i'r Gogledd ar un o gorneli eich map. Tynnwch saeth yn pwyntio'n syth i fyny, a rhowch N fawr uwchben y saeth.
5. Tynnwch lun Afon Colorado River a'r Rio Grande ar eich map. Defnyddiwch ysgrifen fach iawn i'w labelu.

Tasg 3
1. Rhowch deitl i'ch map: Mecsico.
2. Rhowch gwmpawd yng nghornel chwith isaf eich map, yn pwyntio i'r Gogledd. 
3. Dysgwch beth yw enw prifddinas Mecsico a'i nodi ar y map. 
4. Dysgwch ble mae'r holl afonydd ym Mecsico. Nodwch nhw ar y map a'u labelu. Mae'n bosib bydd rhaid i chi ddefnyddio ysgrifen fach iawn! 
5. Gan ddefnyddio'r rhyngrwyd neu atlas dysgwch ble mae crastiroedd Mecsico a'u lliwio'n oren. Yna lliwiwch weddill y tir yn wyrdd.

Taflen Adnoddau 3

Hadau Hallt - Gwers 2 
Rhagdybiaeth ynghylch Hadau
Cam 1: Ysgrifennu eich rhagdybiaeth (Rwy'n credu ... achos ...) 
Cam 2: Paratoi’r hadau. 
1. Llanwch un o'r tiwbiau profi â dŵr.
2. Rhowch dop ar y tiwb profi. Ysgrifennwch 0 halen ar label a'i ludo ar y tiwb profi. Y sampl yma fydd eich rheolydd.
3. Rhowch 1/8 llwy de o halen mewn bicer sy'n cynnwys 100mL o ddŵr. Trowch y dŵr nes bod yr holl halen wedi hydoddi ac arllwyswch beth o'r toddiant hwn i'r ail diwb profi. Rhowch dop arno.  Ysgrifennwch 1/8 halen ar label a'i ludo ar y tiwb profi. 8
8

4. Penderfynwch faint rhagor o halen y byddwch yn ei roi ym mhob un o'r 3 thiwb profi arall. Cymysgwch y toddiant halen mewn bicer ac yna'i arllwys i'r tiwb profi. Labelwch bob tiwb profi i ddangos faint o halen sydd ynddo. Peidiwch â defnyddio mwy na 2 lwy de o halen.
5. Rhowch 5 o'r hadau ym mhob un o'r 5 tiwb profi a’u gadael yno fel eu bod yn mwydo am 2 - 24 awr. 

Cam 3: Hau’r hadau a thyfu'r planhigion. 
1. Labelwch 5 o botiau planhigion i ddangos faint o halen a ddefnyddiwyd yn y 5 tiwb profi.  Rhowch gompost ym mhob potyn.
2. Heuwch y 5 hedyn ym mhob potyn, gan ofalu eich bod yn hau'r hadau yn y pot sydd â'r un label â'r tiwb profi.
3. Gwyliwch y potiau dros y dyddiau nesaf a chofnodi faint o hadau ym mhob potyn sy'n egino bob dydd.  

Cam 4: Casglu’r canlyniadau
1. Pan fydd o leiaf un set o ddail go iawn ar yr eginblanhigion, tynnwch nhw allan o'r compost. 
2. Cofnodwch hyd y gwreiddiau a'u cymharu. 
3. Ailbotiwch yr eginblanhigion a pharhau i'w tyfu er mwyn cymharu eu cyfraddau twf. 

Cam 5: Rhoi prawf ar eich rhagdybiaethau
A oedd eich rhagdybiaeth yn gywir? Sut rydych chi'n gwybod?  

9-10 oed Hadau Hallt
Taflen Adnoddau 4








Enw	Dyddiad
Hadau Hallt - Gwers 2 Canlyniadau'r Hadau
Cofnodwch eich canlyniadau yn y tabl. 

	
	
	
	
	Rheolydd (0)
	Faint o halen

	
	
	
	
	
	Dyddiad hau

	
	
	
	
	
	Dyddiad yr eginiad cyntaf

	
	
	
	
	
	Hyd y gwreiddyn hiraf ar ôl ______ o ddyddiau 

Hadau Hallt - Gwers 3  Ffrâm YsgrifennuCyflwyniad












Pwynt 1
Pwynt 2
Pwynt 3
Argymhellion
Casgliad

Taflen Adnoddau 6

Hadau Hallt - Gwers 3  Fframwaith ar gyfer Dadl
Mae'r Tŷ hwn o'r farn y dylai Mecsico roi'r gorau i allforio bwyd.

Defnyddiwch y fframwaith hwn i ddatblygu eich dadl. Dadleuon o blaid:

















Dadleuon yn erbyn:

90

Trosolwg o'r Uned Treuliad Tanbaid
10–11 oedFor images see PDF version

Amcanion
●  Dadansoddi deiet grŵp
●  Disgrifio sut mae'r fitaminau a'r mwynau yn ein bwyd,yn helpu ein cyrff i weithio
●  Meddwl pam mae gan wahanol bobl yn y byd ddeiet gwahanol, nawr ac yn y gorffennol. 

Y Cwestiynau Mawr
●  Pam mae'r bwyd rydyn ni'n ei fwyta'n cael effaith ar ein hiechyd?  
●  Sut gall y bwyd rydyn ni’n ei fwyta ein helpu ni i wneud ein gorau?

Crynodeb o'r Uned
Bydd y dysgwyr yn archwilio'u deiet eu hunain o ran faint o wahanol faetholion maen nhw'n eu cael a sut mae'r rhain yn effeithio ar ein cyrff. 
Byddan nhw'n archwilio sut mae'r corff yn treulio'r maetholion hyn, ac yn cynnal prawf cymharol i ymchwilio i'r rhesymau pam mae calsiwm yn bwysig i'n hesgyrn. Yn ogystal, byddant yn dod i ddeall sut mae gwyddonwyr yn defnyddio modelau yn eu harbrofion er mwyn deall y byd o'n cwmpas yn well. Yna, byddant yn archwilio pam mae angen deiet penodol ar wahanol bobl er mwyn perfformio'n dda. 

Gwybodaeth Gefndir
Yn yr uned hon gall y disgyblion ddatblygu eu gwybodaeth flaenorol am brif rannau'r corff a'r organau mewnol (y systemau ysgerbydol, cyhyrol a threulio). Cânt gyfleoedd i archwilio ac ateb cwestiynau sy'n eu helpu i ddeall sut mae'r system dreulio yn galluogi'r corff i weithio. 
Nod yr uned hon yw helpu'r plant i ddod yn ymwybodol o'r fitaminau a'r mwynau sydd mewn bwyd, er mwyn deall yn well sut mae eu dewisiadau bwyd yn effeithio ar eu cyrff a'u llesiant cyffredinol. ‑

Cysylltiadau â'r Cwricwlwm

Cymru CA2 Cyd-ddibyniaeth organebau
●  Dylai’r disgyblion ddefnyddio a datblygu eu sgiliau, eu gwybodaeth a’u dealltwriaeth drwy ymchwilio i sut mae anifeiliaid a phlanhigion yn annibynnol ac, er hynny, yn dibynnu ar ei gilydd er mwyn goroesi.
●  Dylid rhoi cyfleoedd iddynt astudio enwau, safleoedd, swyddogaethau a meintiau cymharol prif organau bodau dynol; effaith rhai cyffuriau ar y corff dynol, e.e. alcohol, hydoddyddion, tybaco 
O ran cyfleoedd drama ychwanegol, ystyriwch baratoi a pherfformio'r Ddrama Mewn Diwrnod, Galarnad y Ffeuen Werdd, Er Cyfoethocach, Er Tlotach a Diwrnod Llawn Temtasiynau gan y Theatre of Debate.

Cyfleoedd trawsgwricwlaidd
Llythrennedd: Ysgrifennu; Mwynhad a dewis - mewn amgylchedd cymhellol a heriol, datblygu ymwybyddiaeth o berthnasedd testunau yn fy mywyd
Celf: Gallai'r dysgwyr ddylunio'u bwydlenni eu hunain, gan roi ystyriaeth i'r amgylchedd lle cânt eu defnyddio

Nodiadau Gwers 110-11 oed Treuliad Tanbaid
Bwyd Bendigedig

Am beth mae'n sôn
Bydd y plant yn dysgu am y maetholion, a'r fitaminau a'r mwynau yn benodol, sydd yn eu hoff brydau bwyd. Byddant yn nodi beth mae pob maetholyn yn helpu eu cyrff i'w wneud, a beth mae eu cyrff yn ei wneud yn dda oherwydd y bwyd a gânt. 

Deilliannau dysgu
●  Rydw i'n gwybod bod angen bwyd ar ein cyrff i gadw'n iach 
●  Galla i ddisgrifio rhai o'r pethau mae bwyd yn eu darparu ar gyfer ein cyrff
●  Rydw i'n gwybod pam mae rhai bwydydd yn fwy iachus i ni nag eraill

Gweithio Gwyddonol
●  Cofnodi data a chanlyniadau mwyfwy cymhleth gan ddefnyddio diagramau a labeli gwyddonol, allweddi dosbarthu, tablau, graffiau gwasgariad, graffiau bar a graffiau llinell
●  Llunio adroddiadau a chyflwyno canfyddiadau ymholiadau, gan gynnwys casgliadau, perthnasoedd achosol, esboniadau ac i ba raddau y gellir ymddiried yn y canlyniadau, a hynny ar lafar ac yn ysgrifenedig ar ffurf arddangosfeydd a chyflwyniadau eraill
●  Nodi tystiolaeth wyddonol a ddefnyddiwyd i gefnogi neu i wrthod syniadau neu ddadleuon

Y Cwestiwn Mawr
●  Sut mae'r bwyd rydyn ni'n ei fwyta'n effeithio ar ein hiechyd? 

Geiriau Allweddol:
maeth, protein, carbohydradau, braster, fitaminau, mwynau

Offer
O becyn y Crunch: 
Taflenni Adnoddau 1a ac 1b: Fitaminau a Mwynau (Nodiadau Athrawon, t101-102) Taflen Adnoddau 2: Taflen Rifo (Nodiadau Athrawon, t103)
O wefan y Crunch:
Ffeil PowerPoint Treuliad Tanbaid (Gwers 1) 
Pethau Eraill y Bydd eu Hangen Arnoch:
Papurau gludog neu gardiau mynegai 

Cyn y wers, gofynnwch i'r plant feddwl beth yw eu hoff pryd bwyd.
Dylai'r plant ddeall nodweddion deiet cytbwys cyn dechrau'r uned hon.

10-11 oed Treuliad Tanbaid
Tamaid i Gychwyn








Gofynnwch i'r plant feddwl am eu hoff bryd bwyd a'i ysgrifennu ar gerdyn mynegai neu bapur gludog. Ar ôl iddynt wneud hyn, eglurwch nad ydynt yn cael newid eu meddwl! Cynigiwch eich awgrymiadau eich hun, gan gyflwyno bwydydd mwy anarferol na fydd y plant, o bosibl, wedi eu blasu.  
Atgoffwch y plant am argymhellion y canllaw bwyta'n dda (ffrwythau a llysiau, tatws, bara, pasta a reis, rhywfaint o gynnyrch llaeth, ffa, codlysiau, pysgod, wyau a chig). Dywedwch wrth y plant y byddant yn ymchwilio i'r wyddoniaeth sy'n sail i'r canllaw ac yn cysylltu hyn â'u hoff brydau bwyd nhw. 

Prif Gwrs
Trafodwch pam mae angen bwyd arnom. Cadarnhewch fod pob bwyd yn darparu maetholion.  Mae 6 'dosbarth' o faetholion: dŵr, protein, carbohydrad, braster, mwynau a fitaminau. Dywedwch wrthynt fod fitaminau a mwynau yn y rhan fwyaf, ond nid y cyfan, o'r bwyd rydym ni'n ei fwyta. Mae'r rhain yn gemegion sy'n helpu ein cyrff i weithio'n dda iawn. Mae llawer o fathau gwahanol ac mae pob un yn ein helpu mewn ffyrdd gwahanol. Edrychwch ar rai o'r enghreifftiau yn Ffeil PowerPoint Treuliad Tanbaid.
Rhannwch y dosbarth yn grwpiau a rhoi Taflen Adnoddau 1 a Thaflen Adnoddau 2 iddynt. Gofynnwch iddynt ddarllen am y fitaminau a'r mwynau ar Daflen 1 a siarad am y fitaminau a'r mwynau maen nhw'n credu sydd yn eu hoff brydau bwyd.  Pa rai sydd â'r nifer fwyaf o fitaminau a mwynau a pha rai sydd â'r lleiaf?
Gofynnwch i bob grŵp drafod eu hoff brydau a chofnodi ar y siart rhifo faint o'r bwydydd, yn eu hoff brydau, sy'n cynnwys pob fitamin a mwyn. Gallant gofnodi'r rhifau ar Daflen 2. Fel arall, gallent gofnodi eu hoff brydau ar wefan Explore Food Sefydliad Maetheg Prydain.
Bydd y cyfrifydd deiet neu ryseitiau yn cyfrifo'n awtomatig faint o fitaminau a mwynau sydd yn y rhan fwyaf o fwydydd. 
Pan fydd y grwpiau wedi cwblhau'r gwaith cofnodi, gofynnwch iddynt ystyried y fitaminau a'r mwynau y maen nhw'n cael llawer ohonynt a'r rhai maen nhw'n cael llai ohonynt.  A oedd unrhyw brydau'n cynnwys lefelau arbennig o uchel neu arbennig o isel o fitaminau a mwynau? Ydyn nhw'n credu bod rhai yn arbennig o anodd i'w cael? Pa fwydydd byddai'n rhaid iddyn nhw fwyta mwy ohonynt i gael rhagor o'r maetholyn hwnnw? 

Pwdin
Yn eu grwpiau, gofynnwch i'r plant edrych ar y rhestr o faetholion ar Daflen 1 a sut mae pob un ohonynt yn helpu'r corff. Gofynnwch iddynt ddefnyddio'u taflenni rhifo i nodi beth all eu cyrff wneud yn arbennig o dda oherwydd y bwyd maen nhw'n ei gael. Yn olaf, gofynnwch i'r plant gwblhau'r frawddeg: ‘Petai un math o fwyd y dylen ni fwyta mwy ohono, .... fyddai'r bwyd hwnnw oherwydd ....’

Tamaid Ychwanegol
Ystyriwch baratoi a pherfformio'r Ddrama Mewn Diwrnod, Galarnad y Ffeuen Werdd gan y Theatre of Debate. Archwiliwch effeithiau cymeriant bwyd. O ble mae ein bwyd yn dod? Pam dylem ni gymryd gofal i beidio â'i wastraffu a sut gallwn ni wneud dewisiadau iach a synhwyrol?

Nodiadau Gwers 2
Am beth mae'n sôn
Bydd y plant yn dysgu beth sy'n digwydd os bydd mwyn pwysig ar goll o'n deiet. Byddan nhw'n cynnal arbrawf sy’n mwydo wyau mewn finegr er mwyn darganfod beth sy'n digwydd i esgyrn pan nad oes digon o galsiwm. 

Deilliannau dysgu
●  Galla i ddisgrifio proses treuliad 
●  Rydw i'n deall pwysigrwydd calsiwm yn ein deiet i gryfhau'r esgyrn 

Gweithio Gwyddonol
●  Cynllunio gwahanol fathau o ymholiadau gwyddonol er mwyn ateb cwestiynau, gan gynnwys adnabod a rheoli newidynnau lle bo angen
●  Cofnodi mesuriadau cynyddol fanwl a chywir, gan ddefnyddio ystod o gyfarpar gwyddonol, ac ailadrodd darlleniadau pan fydd hynny'n briodol
●  Cofnodi data a chanlyniadau mwyfwy cymhleth gan ddefnyddio diagramau a labeli gwyddonol, allweddi dosbarthu, tablau, graffiau gwasgariad, graffiau bar a graffiau llinell
●  Defnyddio canlyniadau profion er mwyn rhagfynegi a pharatoi profion pellach sy'n gymharol a theg
●  Llunio adroddiadau a chyflwyno canfyddiadau ymholiadau, gan gynnwys y casgliadau, perthnasoedd achosol, esboniadau ac i ba raddau y gellir ymddiried yn y canlyniadau, a hynny ar lafar ac yn ysgrifenedig ar ffurf arddangosfeydd a chyflwyniadau eraill

Y Cwestiwn Mawr
●  Beth fydd yn digwydd os bydd maetholyn pwysig ar goll o'n deiet? 

Geiriau Allweddol:
treuliad, rhagfynegiad, cymharol

Offer
O becyn y Crunch: 
Biceri  Finegr 
Silindrau mesur 
Taflen Adnoddau 3: Modelau gWYch (Nodiadau Athrawon, t104)
O wefan y Crunch:
Fideo: Treuliad Tanbaid 
Pethau Eraill y Bydd eu Hangen Arnoch:
Papurau gludog
12 ŵy wedi eu berwi'n galed Dŵr
Clorian 
Llwyau


Paratoi
Cynhelir y gweithgaredd hwn dros gyfnod o 24 awr (gallech chi gynnal yr arbrawf dros y penwythnos) a bydd angen ichi sicrhau bod gennych ddigon o wyau wedi eu berwi'n galed i roi dau yr un i bob grŵp.  
Mae'r arbrawf yn y wers hon yn defnyddio wyau er mwyn cael gwybod beth fydd yn digwydd os byddwn ni'n dileu calsiwm o'n hesgyn.

Diogelwch
Golchwch eich dwylo bob amser ar ôl trin a thrafod wyau. 

Dywedwch wrth y plant y byddan nhw, yn y wers hon, yn meddwl am beth fydd yn digwydd i ni os bydd mwyn pwysig ar goll o'n deiet. Yn gyntaf, dangoswch y fideo Treuliad Tanbaid sy'n trafod sut mae ein cyrff yn treulio bwyd. Gofynnwch i'r plant beth oedden nhw'n gwybod yn barod. Gawson nhw eu synnu gan unrhyw beth? Ydyn nhw'n cofio ble, yn y system dreuliad, mae'r maetholion yn cael eu hamsugno i weddill y corff (rhan uchaf y coluddyn bach)? 
Atgoffwch y plant fod gwahanol fwydydd yn darparu'r maetholion sydd eu hangen arnom i gadw'n cyrff yn iach.  Pa faetholion maen nhw’nFor images see PDF version

Eu cofio? Beth maen nhw'n ei wneud? Ydyn nhw'n gallu enwi bwyd a'r maetholion allai fod ynddo? 
Ydyn nhw'n cofio mwyn o'r enw 'calsiwm'? Ydyn nhw'n gwybod pa fwydydd sy'n ffynonellau da o galsiwm (caws, llaeth, iogwrt, llysiau deiliog gwyrdd tywyll, esgyrn eog neu sardîns tun ac ati)? Pa rannau o'r corff sydd angen calsiwm (mae angen calsiwm ar ein dannedd a'n hesgyrn i'w cadw'n gryf a'u helpu i dyfu; mae ein nerfau a'n cyhyrau'n defnyddio calsiwm i'n helpu ni i symud)? Eglurwch wrth y plant y byddan nhw'n cynnal arbrawf dros 24 awr er mwyn cael gwybod am galsiwm yn ein hesgyrn. 

























Gofynnwch i'r plant ragfynegi beth fyddai'n digwydd i'n hesgyrn pe na baem ni'n cael digon o galsiwm yn ein deiet. Gofynnwch i'r plant nodi eu rhagfynegiadau ar bapurau gludog a'u gludo ar fwrdd arddangos, wal neu ffenestr. Mae'n bosibl y byddant eisiau ysgrifennu eu hatebion, neu dynnu lluniau. 
Edrychwch ar y rhagfynegiadau fel dosbarth; gofynnwch i rai gwirfoddolwyr esbonio'u damcaniaethau. Dywedwch wrth y plant y byddai'n anodd iawn i ni waredu'r calsiwm o gorff rhywun er mwyn cael gwybod ydy'r rhag-fynegiadau'n gywir neu beidio. Mae'n debyg na fyddai'r unigolyn yn hoffi hynny chwaith! Dywedwch wrth y plant fod gwyddonwyr yn aml yn cynnal arbrofion ar fodelau, yn hytrach na'u cynnal yn y byd go iawn lle gallent achosi niwed i bobl neu i'r amgylchedd.
Rhannwch y plant yn grwpiau. Mae'n bosibl y byddwch am ofyn i bob grŵp awgrymu sut y gallent ddysgu beth fydd yn digwydd i asgwrn os nad oes digon o galsiwm. Fel arall, dywedwch wrth y plant y byddan nhw'n defnyddio wyau wedi eu berwi'n galed i greu model er mwyn dysgu beth fydd yn digwydd i esgyrn pan nad oes digon o galsiwm. ‑ 

Prif Gwrs
Rhowch ddau ŵy wedi'u berwi'n galed i bob grŵp ynghyd â dau o'r biceri, silindr mesur, rhywfaint o finegr, rhywfaint o ddŵr, clorian a phowlen golchi llestri.  Dywedwch wrth y plant fod y plisgyn ŵy yn cynnwys llawer o galsiwm, yn union fel esgyrn. Mae wedi'i wneud o galsiwm carbonad ac mae'n gryf iawn. Eglurwch eu bod nhw'n mynd i waredu'r calsiwm trwy ddefnyddio finegr, sef asid gwan. Byddan nhw'n rhoi un o'r wyau mewn dŵr a'r llall mewn finegr am o leiaf 24 awr. Gofynnwch iddynt ragfynegi beth fydd yn digwydd i'r plisgyn ŵy yn y dŵr a'r plisgyn ŵy yn y finegr, sef asid gwan. (Bydd y calsiwm carbonad yn adweithio â'r finegr i greu sylwedd newydd, gan adael yr ŵy heb blisgyn, os caiff ei adael yno'n ddigon hir) 

Y System Dreulio 


10-11 oed Treuliad Tanbaid



Rhowch gopi o Daflen Adnoddau 3 i bob grŵp a gofynnwch iddynt enwi eu hwyau, a mesur a chofnodi eu màs gan ddefnyddio'r glorian. Prawf cymharol yw hwn a'r hylif (finegr neu ddŵr) yw'r newidyn sy'n newid. Mesurwch o leiaf 120 mL o finegr mewn bicer ac yna mesurwch yr un faint o ddŵr mewn bicer arall. Gofynnwch i'r plant ysgrifennu cyfaint yr hylif sydd ym mhob bicer. Labelwch bob bicer er mwyn cael gwybod p’un yw p’un.
Dylai pob grŵp roi un ŵy mewn bicer o finegr a'r ŵy arall mewn bicer o ddŵr, fel rheolydd. Gofalwch eu bod nhw'n cofnodi'r amser a'r dyddiad. Gofynnwch i'r plant wylio beth fydd yn digwydd i bob ŵy ac ysgrifennu'r newidiadau a welant ar Daflen Adnoddau 3. (Bydd yr ŵy sydd yn y finegr yn cael ei orchuddio gan swigod. Mae hyn yn digwydd oherwydd bod carbon deuocsid yn cael ei ryddhau wrth i'r calsiwm carbonad yn y plisgyn ŵy adweithio â'r finegr.)
Nawr, gofynnwch i'r plant roi eu hwyau mewn man diogel, lle na fydd neb yn eu bwrw drosodd, a'u gadael am 24-48 awr. 
Pan fydd y plant yn dod yn ôl at yr wyau, gofynnwch iddynt edrych yn ofalus ar y ddau ficer a meddwl am y ffordd orau o gofnodi unrhyw newidiadau y gallant eu gweld o ran yr hylif a'r wyau. (Gallent ysgrifennu, tynnu llun neu dynnu ffotograff o'r hyn maen nhw'n sylwi arno.) Gofynnwch beth maen nhw'n meddwl sydd wedi digwydd a pham. Rhowch y ddau ficer yn y bowlen golchi llestri a thynnu'r ŵy yn ofalus o'r dŵr. 
Bydd yr ŵy yma'n edrych yr un fath ag yr oedd ar ddechrau'r arbrawf.  Gwiriwch fàs yr ŵy. Ydy'r màs wedi newid? Defnyddiwch y silindr mesur i gael gwybod faint o ddŵr sydd ar ôl yn y bicer. Ydy e'r un fath? Mae'n bosibl y bydd ychydig llai o ddŵr os oes rhywfaint wedi anweddu. 
Nawr tynnwch yr ŵy o'r finegr. Bydd yr ŵy yn edrych fel ŵy o hyd ond ni fydd ganddo blisgyn, dim ond y bilen o amgylch yr ŵy wedi'i ferwi'n galed fydd ar ôl.  Defnyddiwch y silindr mesur i gael gwybod faint o finegr sydd ar ôl. Oes llai o finegr neu'r un faint o hyd? Eglurwch fod arogl finegr ar yr hylif o hyd ond nid finegr ydy e bellach oherwydd mae'r calsiwm carbonad yn y plisgyn ŵy wedi adweithio â'r finegr i greu sylwedd newydd.  Ydy'r adwaith yn gallu cael ei wyrdroi? Pam rydych chi'n meddwl hynny?
Yn olaf, gofynnwch i'r plant fesur màs yr wyau. Ydy'r màs yr un fath ag ar ddechrau'r arbrawf? Ydyn nhw'n gallu cynnig rhesymau am hyn? Yn eu barn nhw, sut bydd yr ŵy y tu mewn? Gofynnwch iddyn nhw geisio torri pilen yr ŵy. Bydd y gwynwy a'r melynwy yn edrych yr un fath â phob ŵy wedi'i ferwi'n galed. 

Pwdin
Yn eu grwpiau, gofynnwch i'r plant edrych ar eu rhagfynegiadau ynghylch beth fyddai'n digwydd i’r wyau. Pa mor gywir oedd eu rhagfynegiadau?
Beth maen nhw wedi'i ddysgu o ganlyniad i'r arbrawf? Beth mae hyn yn ei ddangos i chi am pam mae angen calsiwm yn eich esgyrn? Dylent ddefnyddio'u holl arsylwadau a mesuriadau i'w helpu i egluro eu syniadau. 

Tamaid Ychwanegol
Ystyriwch baratoi a pherfformio'r Ddrama Mewn Diwrnod, Er Cyfoethocach, Er Tlotach gan y Theatre of Debate. Ymchwiliwch i achosion ac effeithiau diffyg maeth. Beth fydd yn digwydd i'n cyrff os nad ydym ni'n cael deiet cytbwys?









Nodiadau Gwers 310-11 oed Treuliad Tanbaid
Y Fwydlen Berffaith

Am beth mae'n sôn
Bydd y plant yn ymchwilio i anghenion deietegol unigolyn penodol ac yn defnyddio'r hyn maen nhw wedi'i ddysgu i gynllunio pryd bwyd a fydd yn cynnig y deiet gorau i'r person hwnnw, a'r holl faetholion sydd eu hangen er mwyn iddo/iddi oroesi a ffynnu. 

Deilliannau dysgu
●  Galla i greu bwydlen a fydd yn gwneud rhywun yn 'archarwr'.  
●  Rydw i'n gwybod bod y math o fwyd rydw i'n ei fwyta yn gallu cael effaith ar fy mherfformiad

Gweithio Gwyddonol
●  Llunio adroddiadau a chyflwyno canfyddiadau ymholiadau, gan gynnwys casgliadau, perthnasoedd achosol, esboniadau ac i ba raddau y gellir ymddiried yn y canlyniadau, a hynny ar lafar ac yn ysgrifenedig ar ffurf arddangosfeydd a chyflwyniadau eraill
●  Nodi tystiolaeth wyddonol a ddefnyddiwyd i gefnogi neu i wrthod syniadau neu ddadleuon

Y Cwestiwn Mawr
●  Sut gall bwyd helpu rhywun i fod yn rhyfeddol?

Geiriau Allweddol:
bwydlen, ffynnu, ffres, diabetes 

Paratoi
Mae'r gweithgaredd hwn yn brosiect bach a allai fod yn waith cartref, neu'n rhan o waith ar y testun yn y dosbarth. Bydd angen i'r plant ddewis galwedigaeth neu berson (e.e. gofodwr, gladiator, Capten Scott, rhywun â chyflwr meddygol penodol ac ati) i ddylunio bwydlen ar eu cyfer. 

Tamaid i Gychwyn
Dywedwch wrth y plant y byddan nhw'n defnyddio'r hyn maen nhw wedi'i ddysgu yn y ddwy wers ddiwethaf i gynllunio bwydlen ar gyfer rhywun. Atgoffwch y plant fod arnom ni i gyd angen fitaminau a mwynau yn ein deiet. Bydd angen iddynt feddwl am y deiet gorau y bydd ei angen ar y person hwn er mwyn goroesi a ffynnu. Bydd angen iddynt feddwl hefyd a fydd y person yn gallu cadw'r bwydydd sy'n cynnwys y maetholion hyn yn ffres i'w bwyta o dan yr amgylchiadau. 

Gofynnwch i'r plant ddewis unigolyn sy'n gysylltiedig â'u testun astudio (e.e. gladiator, gofodwr, fforiwr, ac ati). Eglurwch wrth y plant fod deiet y gladiatoriaid yn un iach iawn mewn gwirionedd. Caethweision oedden nhw, oedd yn aml yn cael eu trin fel gwehilion cymdeithas, ac felly roedd eu deiet yn cynnwys llawer o lysiau a barlys. Weithiau, caent fwyta'r anifeiliaid roedden nhw'n eu lladd ond roedd y cig yn wydn ac yn eithaf diflas! Fel arall, gofynnwch i'r plant feddwl am rywun â chyflwr meddygol penodol mae deiet yn effeithio arno, er enghraifft diabetes. Gofynnwch iddynt ymchwilio i anghenion deietegol posibl y person hwn, a defnyddio'r hyn a ddysgwyd i gynllunio pryd bwyd ar eu cyfer a fydd yn darparu'r holl faetholion sydd eu hangen arnyn nhw. 
Os oes angen ychydig o ysbrydoliaeth ar y plant, edrychwch ar wefan stem.org.uk i weld prosiect ynghylch cynllunio pryd bwyd ar gyfer taith ofod Tim Peake, y gofodwr o Brydain, yn Rhagfyr 2015.
Ar ôl cwblhau'r ymchwil, dywedwch wrth y plant y dylent gyflwyno'u bwydlen ac ysgrifennu paragraff byr yn esbonio pam mae'r fwydlen yn berffaith ar gyfer y person a ddewiswyd. Arddangoswch y bwydlenni ar y bwrdd a gofynnwch i'r plant ddarllen bwydlenni'r plant eraill a rhoi seren i'r fwydlen maen nhw'n ei hoffi orau. 

Pwdin
Ar ôl i'r holl sêr gael eu dyfarnu, gofynnwch i'r dosbarth ddewis tair bwydlen i'w cyflwyno mewn gwasanaeth ysgol. Atgoffwch nhw y gall y bwydlenni heb sêr fod cystal i'w cyflwyno â'r bwydlenni sydd â llawer o sêr. Gall rhai o'r bwydlenni fod yn dda iawn i ni o ran ein hiechyd neu'n hamodau byw, hyd yn oed os nad ydyn nhw'n ymddangos yn neis iawn. 


Tamaid Ychwanegol
Ystyriwch baratoi a pherfformio'r Ddrama Mewn Diwrnod, Diwrnod Llawn Temtasiynau gan y Theatre of Debate. Mae bwyd afiach o'n hamgylch ym mhobman a dydyn ni ddim wastad yn cael ein hannog i fod yn egnïol iawn. Pa ddewisiadau gallwn ni eu gwneud er mwyn ceisio bod yn iach drwy'r dydd?

Enw	Dyddiad10-11 oed Treuliad Tanbaid
Taflen Adnoddau 1a

Treuliad Tanbaid  - Gwers 1  Fitaminau a Mwynau 

	Fitamin neu Fwyn 
	Beth mae'n ei wneud
	Ble mae i'w gael

	Fitamin A (Retinol)
	Helpu'r system imiwnedd i ymladd yn erbyn heintiau 
Helpu pobl i weld mewn golau pŵl Helpu i gadw'r croen a leinin rhannau o'r corff (fel y tu mewn i'r trwyn) yn iach. 

	Caws, wyau, pysgod olewog, cynnyrch taenu braster isel cyfnerthedig, llaeth a iogwrt

	Fitamin B1 (Thiamin) 
	Gweithio gyda'r fitaminau B eraill i helpu'r corff i ddadelfennu a rhyddhau'r egni sydd mewn bwyd 
Cadw'r system nerfol yn iach
	Llysiau, fel pys; ffrwythau ffres a ffrwythau sych, wyau, bara grawn cyflawn, rhai grawnfwydydd brecwast cyfnerthedig, afu (ddylech chi ddim bwyta afu fwy nag unwaith yr wythnos) 

	Fitamin B2 (Ribofflafin)
	Cadw'r croen, llygaid a'r system nerfol yn iach 
Helpu'r corff i ryddhau'r egni sydd mewn bwyd 
	Llaeth, wyau, grawnfwydydd brecwast cyfnerthedig, reis

	Nïasin
	Helpu i gadw'r croen a'r system nerfol yn iach
Helpu i ryddhau'r egni sydd mewn bwydydd 
	Cig, pysgod, blawd gwenith, wyau, llaeth

	Fitamin B6
	Helpu'r corff i ddefnyddio a storio egni
Helpu i ffurfio haemoglobin sef y sylwedd yn ein gwaed sy'n cludo ocsigen o gwmpas y corff
	Porc, cyw iâr neu dwrci, pysgod, bara, uwd, reis brown, wyau, llysiau, ffa soia, cnau mwnci, llaeth, tatws a rhai grawnfwydydd cyfnerthedig 

	Fitamin B12
	Cadw'r system nerfol yn iach
Rhyddhau egni o'r bwyd rydyn ni'n ei fwyta
	Cig, eog, penfras, llaeth, caws, wyau, rhai grawnfwydydd cyfnerthedig

Enw	Dyddiad10-11 oed Treuliad Tanbaid
Taflen Adnoddau 1b

Treuliad Tanbaid  - Gwers 1  Fitaminau a Mwynau

	Fitamin neu Fwyn 
	Beth mae'n gwneud
	Ble mae i'w gael

	Fitamin C
	Helpu i wella clwyfau 
Helpu i amddiffyn rhag niwed
Helpu i gadw'r croen, yr esgyrn a'r pibellau gwaed yn iach
	Orennau a sudd oren, puprau coch a gwyrdd, mefus, cyrens duon, brocoli, ysgewyll, tatws 

	Fitamin E
	Helpu i gadw'r croen a'r llygaid yn iach a chryfhau'r system imiwnedd 
	Cnau a hadau, olew soia, olew corn, olew olewydd

	Fitamin K
	Helpu clwyfau i wella'n iawn Cadw'r esgyrn yn iach
	Llysiau deiliog gwyrdd fel brocoli a sbinaits, olew llysiau, grawnfwyd
Mae cig a chynnyrch llaeth hefyd yn cynnwys ychydig o Fitamin K 

	Calsiwm
	Ffurfio esgyrn cryf 
Helpu'r cyhyrau i weithio (gan gynnwys cadw'r galon i guro!)
Helpu i wella clwyfau 
	Llaeth, caws a chynnyrch llaeth arall, llysiau deiliog gwyrdd (ond nid sbinaits), ffa soia, tofu, esgyrn pysgod a bara wedi'i gyfnerthu â chalsiwm

	Haearn
	Helpu'r gwaed i gludo ocsigen o gwmpas y corff
Mae'n hanfodol er mwyn i'r corff weithio'n iawn
	Cig, ffa, cnau, ffrwythau sych (fel bricyll), reis brown, grawnfwydydd brecwast cyfnerthedig, blawd ffa soia a'r rhan fwyaf o lysiau deiliog gwyrdd tywyll (fel berw’r dŵr a chêl cyrliog) 



Mae'r rhain yn rhai o'r prif fitaminau a mwynau sydd mewn bwyd, mae rhagor i gael! Fel unrhyw beth arall, dylech fwyta bwydydd sy'n cynnwys llawer o wahanol fitaminau a mwynau ond dylech ofalu peidio â bwyta gormod o bob un. 










Enw	Dyddiad10-11 oed Treuliad Tanbaid
Taflen Adnoddau 2

Treuliad Tanbaid  - Gwers 1  Taflen Rifo
Fy hoff bryd bwyd yw:











Mae'n cynnwys: 

	Fitamin neu Fwyn 
	Ticiwch y blwch os yw eich pryd yn cynnwys y fitamin neu'r mwyn yma 

	Fitamin A
	

	Fitamin B1
	

	Fitamin B2
	

	Nïasin
	

	Fitamin B6
	

	Fitamin B12
	

	Fitamin C
	

	Fitamin E
	

	Fitamin K
	

	Calsiwm
	

	Haearn
	












Enw	Dyddiad10-11 oed Treuliad Tanbaid
Taflen Adnoddau 3

Treuliad Tanbaid  - Gwers 2 Modelau gWYch
Enwch eich dau ŵy ac ysgrifennwch eu màs:

	Enwau'r wyau
	Màs yr wyau
	Byddwn ni'n rhoi'r ŵy yma mewn 
(Rhowch linell drwy un o'r atebion)

	
	g
	dŵr/finegr

	
	g
	dŵr/finegr



Pan fyddwn ni'n mwydo'r wyau mewn finegr a dŵr, rwy'n rhagfynegi y bydd: 

yr ŵy sy'n cael ei fwydo mewn dŵr yn 
yr ŵy sy'n cael ei fwydo mewn finegr yn


Pan roddais i’r wyau yn y toddiannau i ddechrau, dyma beth ddigwyddodd: 

Yn y dŵr
Yn y finegr


Dyma beth ddigwyddodd i'r wyau:

	Enwau'r wyau
	Màs yr ŵy
	Beth ddigwyddodd i'r ŵy?

	
	g
	Gwnaeth y dŵr i'r ŵy yma 

	
	g
	Gwnaeth y finegr i'r ŵy yma



Roedd fy rhagfynegiad:

Theatre of Debate
Dramâu Mewn Diwrnod
Mae Wellcome Trust wedi comisiynu pum Drama Mewn Diwrnod gan y Theatre of Debate. Rhowch gynnig ar baratoi a pherfformio un gyda'ch dosbarth, er mwyn atgyfnerthu rhai o'r negeseuon allweddol o'u gwersi Gwyddoniaeth.
Gallwch ymgorffori'r dramâu yn eich gwersi Gwyddoniaeth unrhyw bryd. Awgrymir isod ychydig yn unig o wersi sy'n cyd-fynd yn dda â thema pob drama.

	
	
Ffrwythau sy'n Hedfan 4–5 Oed 
	
Lapio Amdani! 5–6 oed
	Cadwyni Bwyd Cyflym 6-7 oed
	Cynhwysion Rhyfeddol 7–8 oed 
	Achubwch ein Cartref!
8–9 oed
	
Hadau Hallt 9-10 oed
	Treuliad Tanbaid 10-11 oed 

	
Basmati Basmati
	
Gwers 1, Ffrwythau Ffantastig 
	
	Gwers 2, Cadwyni Bwyd mewn gwahanol rannau o'r Byd
	
	
	
	

	
Byrgyr Annwyl
	
	
	Gwers 3, Y Ddolen Goll
	
	Gwers 3,
	
	

	
	
	
	
	
	Oes yna Ffordd
	
	

	
	
	
	
	
	 Well?
	
	

	

Er Cyfoethocach, Er Tlotach
	
	
	
	
	
	
Gwers 3, Y Ddadl Fawr
	Gwers 2 Arbrawf Ardderchog gydag Wyau!

	
Diwrnod Llawn Temtasiynau
	
	Gwers 1, Pecynnu â Phwrpas
	
	
Gwers 1, Beth sydd ynddo fe?
	
	
	
Gwers 3, Y Fwydlen Berffaith

	
Galarnad y Ffeuen Werdd
	
	
	
	
Gwers 3, Deiet Gwahanol
	Gwers 2, Clirio'r Fforest Law ar gyfer olew palmwydd
	
	Gwers 1, Bwyd Bendigedig



Mae sgriptiau'r Dramâu Mewn Diwrnod a'r adnoddau ategol ar wefan y Crunch.

[bookmark: _TOC_250001]Llysgenhadon ifanc
Cyflwynwch dasgau rhaglen y llysgenhadon ifanc y gall plant yn eich dosbarth eu cyflawni yn annibynnol ac yn eu hamser eu hunain, er mwyn iddynt ddechrau sylweddoli faint y gallant ei gyflawni ar eu pen eu hunain. 
Fel dosbarth, dathlwch bob tasg y bydd y plant yn ei chyflawni ar ddiwedd yr wythnos. 
Pan fydd pob tasg wedi'i chyflawni, gallech rannu gwobrau, a gyflwynir gan bennaeth yr ysgol, un o'r llywodraethwyr, athro/athrawes neu blentyn arall yn y dosbarth. 

Crynodeb o dasgau'r llysgenhadon ifanc 

	Grŵp Oedran
	Teitl yr Uned 
	Ffocws y dasg
	Tasgau'r Llysgenhadon Ifanc

	4 - 5
	Ffrwythau sy'n Hedfan
	Ehangu gorwelion, gwneud synnwyr o'r byd
	Gwobr Rhoi Cynnig Arni
Rhannu eu lluniau o ffrwythau â'r gymuned ehangach naill ai trwy wefan yr ysgol, mewn gwasanaeth ysgol-gyfan neu yn ystod amser rhannu. 
Casglu ffrwyth neu gynaeafu llysieuyn neu fwyta ffrwyth neu lysieuyn sydd yn ei dymor yn y Deyrnas Unedig. 
Siarad â'u gofalwyr am y ffrwythau y buont yn dysgu amdanynt yn yr ysgol.

	5 - 6
	Lapio Amdani!
	Darganfod sut y gallwch newid y byd. 
	Gwobr Arbed Bwyd 
Cael gwybod faint o fwyd mae'r ysgol yn ei wastraffu bob dydd.
Gofyn i blant yn yr ysgol pam maen nhw wedi taflu bwyd
Siarad â phennaeth yr ysgol am eu canfyddiadau.
Cyflwyno'r canfyddiadau, mewn gwasanaeth, a gofyn i blant yr ysgol newid eu hymddygiad o ran taflu bwyd

	6 - 7
	Cadwyni Bwyd Cyflym
	Darganfod sut y gallwch newid y byd
	Gwobr Egino
Dylai'r plant ysgrifennu at bennaeth yr ysgol i ofyn am ddarn bach o dir yr ysgol ar gyfer rhandir dosbarth neu lecyn plannu
Plannu a thyfu 2 fath o lysiau, heb ddefnyddio hadau wedi'u prynu. 
Dylai'r plant fwyta llysieuyn maen nhw wedi'i dyfu â'u dosbarth neu deulu 
Dweud yr hanes wrth eraill mewn cyflwyniad, blog neu arddangosfa 

	Grŵp Oedran
	Teitl yr Uned 
	Ffocws y dasg
	Tasgau'r Llysgenhadon Ifanc

	7 - 8
	Cynhwysion Rhyfeddol 
	Gweithio gydag eraill i bwyso am newid
	Gwobr Cyfnewid 
Mae'r plant yn ymchwilio i fwydydd sy'n cynnwys y lefelau uchaf ac isaf o siwgwr wedi'i buro 
Creu tabl cynghrair yn yr ysgol i gofnodi a chymharu'r canfyddiadau.
Llunio rhestr o'r troseddwyr pennaf sy’n cael eu bwyta'n rheolaidd ac awgrymu dewisiadau da yn lle pob un. Gweithio gydag eraill i gyhoeddi prif restr i'w defnyddio gartref neu yn yr ysgol.

	8 - 9
	Achubwch ein Cartref!
	Darganfod sut y gallwch newid y byd
	Gwobr Arbed Dŵr 
Cael gwybod pa rannau o'r byd sy'n dioddef sychder - allwch chi greu cysylltiadau rhwng yr ardaloedd hynny ac ardaloedd lle mae gwrthdaro a newyn? 
Tracio faint o ddŵr rydych chi'n ei yfed mewn diwrnod.
Tracio faint o ddŵr mae eich teulu'n ei ddefnyddio i goginio mewn diwrnod.  
Llunio'ch 'addewid dŵr’ eich hun. Cyfnewid syniadau ynghylch sut y byddwch yn amddiffyn dŵr. Dysgu eraill am eich ymdrechion a'u hysbrydoli nhw i ymuno a gwneud eu haddewid eu hunain. 

	9 - 10
	Hadau Hallt 
	Darganfod sut i leihau costau cludo bwyd
	Gwobr Teithiau Bwyd 
Casglu ynghyd chwe eitem o fwyd fel afalau, pinafalau neu goffi. Trafod a ydy'r eitemau'n cael eu cynhyrchu yn y wlad yma neu mewn gwlad arall.
Dylunio poster i dynnu sylw at broblemau cludo bwyd yn bell. 
Darganfod beth yw 'lleolysydd' (locavore) (un sydd ond yn bwyta bwydydd wedi'u tyfu neu eu cynhyrchu'n lleol) Siarad am sut brofiad fyddai bod yn lleolysydd.
Meddyliwch am y bobl o gwmpas y byd sy'n bwyta bwydydd lleol am nad oes dewis arall iddynt. Dadl ddosbarth ynghylch y manteision a’r anfanteision? 

	10 - 11
	Treuliad Tanbaid
	
	Gwobr Bwyd i Fyw 
A ydych chi erioed wedi meddwl faint o fwyd sy'n cyfateb i 800 o galorïau y dydd? Dyma'r isafswm calorïau y gall oedolyn ei fwyta a pharhau i fyw. Fel tîm, lluniwch arddangosfa greadigol o fwydydd a dangoswch faint ohonyn nhw sy'n cyfateb i 800 o galorïau.
Trafodwch ym mha ardaloedd yn y byd mae'r cyfraddau uchaf o ddiffyg maeth. Yna trafodwch sut brofiad fyddai ceisio byw ar gyn lleied â hynny o fwyd bob dydd  

[bookmark: _TOC_250000]Crynodebau o'r Unedau

	4 - 5 oed: Ffrwythau sy'n Hedfan
Pam mae fy ffrwythau'n dod o wahanol lefydd? Sut mae gwahanol fathau o ffrwythau yn ein cyrraedd ni?

	Crynodeb o'r Uned
	Deilliannau dysgu 
	Cysylltiadau â'r Cwricwlwm Cenedlaethol 

	Gan ddefnyddio map enfawr o'r byd, potiau blodau, compost a fideos, bydd y plant yn darganfod popeth sydd i'w wybod am y ffrwythau maen nhw'n eu bwyta. Byddant yn ymchwilio i deithiau'r ffrwythau a dulliau teithio'r danteithion hyn. Yna byddant yn plannu'r hadau oedd yn eu ffrwythau er mwyn ymchwilio i sut mae pob un yn tyfu. 
Profiad Dysgu 1: Gwers ragarweiniol yw hon er mwyn i'r 
dysgwyr ddeall o ble mae ein bwyd, a'n ffrwythau yn arbennig, yn dod.
Cânt gymorth i feddwl am y cwestiynau y carent gael atebion iddynt, e.e. Beth yw e? Ble mae'n tyfu? Sut mae'n tyfu? Trwy ofyn y cwestiynau hyn bydd dysgwyr yn dechrau deall o ble daw ein bwyd, sut mae'n ein cyrraedd a pham mae ein bwyd yn teithio mor bell.
Profiad Dysgu 2: Bydd y dysgwyr yn archwilio gwahanol rannau o'r ffrwyth, er enghraifft y croen, yr hadau a'r cnawd. Byddant yn cael golwg ar du mewn y ffrwythau ac yn ystyried sut mae hadau'n edrych yn wahanol mewn ffrwythau gwahanol. Byddant yn dechrau meddwl am ddibenion posibl yr hadau.
Profiad Dysgu 3: Bydd y dysgwyr yn cymharu maint hadau o amrywiaeth o ffrwythau. Byddant yn plannu ychydig o hadau ffrwythau ac yn eu gwylio dros amser er mwyn dechrau deall bod ar blanhigion angen dŵr, gwres, golau a maetholion i dyfu. Byddant yn ymchwilio i'r camau tyfu; y tu mewn i'r ffrwyth mae hedyn, mae hwn yn datblygu yn blanhigyn sydd yn tyfu rhagor o ffrwythau ac ati.
	●  Rydw i'n gwybod bod fy mwyd yn dod o wahanol lefydd ar draws y byd.
●  Rydw i'n adnabod nodweddion tebyg ffrwythau a'r gwahaniaethau rhyngddynt.
●  Rydw i'n gwybod bod ffrwythau'n gallu bod yn rhan o ddeiet iach.
●  Rydw i'n gallu arsylwi sut mae hedyn yn tyfu i fod yn blanhigyn.
	Cymru: Fi fy hun a phethau byw eraill
Dysgu enwau prif rannau allanol y corff dynol a phlanhigion, a dysgu am y modd y cânt eu  defnyddio.
Arsylwi gwahaniaethau rhwng anifeiliaid a phlanhigion, rhwng gwahanol anifeiliaid a rhwng gwahanol blanhigion er mwyn eu grwpio.
Adnabod rhai anifeiliaid a phlanhigion sy'n byw yn yr awyr agored.

	5 - 6 oed: Lapio Amdani!
Pam rydyn ni'n rhoi ein bwyd mewn pecynnau?

	Gweithgareddau 
	Deilliannau dysgu 
	Cysylltiadau â'r Cwricwlwm Cenedlaethol 

	Rydym ni'n prynu'r rhan fwyaf o'n bwyd mewn pecynnau plastig, cardbord neu duniau a jariau, ond pam? Bydd y plant yn ystyried y cwestiwn hwn, drwy ymchwilio i briodweddau gwahanol ddeunyddiau, ac yn darganfod pa becyn yw'r gorau am gadw bara'n ffres. 
Profiad Dysgu 1: Gofynnir i'r dysgwyr helpu i gasglu rhagor o wybodaeth am becynnau bwyd. Pam mae rhai o'n bwydydd wedi'u pecynnu mewn ffyrdd gwahanol (e.e. er mwyn arbed nwyddau rhag gollwng neu dorri, cadw'r bwyd ac osgoi gwastraff)? Bydd y dysgwyr yn ymchwilio i'r gwahanol fathau o ddeunyddiau sydd mewn pecynnau bwyd: plastig, papur, gwydr, metel ac ati. Byddant yn gweithio gyda'u hathrawon i lunio'u cwestiynau eu hunain ynghylch pecynnu bwyd. 
Profiad Dysgu 2: Bydd y dysgwyr yn dysgu sut caiff bwyd ei becynnu mewn gwledydd eraill ar draws y byd. Byddant yn ymchwilio i briodweddau gwahanol ddeunyddiau a pha rai yw'r gorau ar gyfer pecynnu gwahanol fwydydd
Profiad Dysgu 3: Bydd y dysgwyr yn meddwl am lwydni ac yn cynnal arbrawf er mwyn cael gwybod beth sy'n digwydd i fwyd sydd wedi'i becynnu a bwyd heb ei becynnu. Bydd y dysgwyr yn adrodd yn ôl, gan nodi'r pecyn perffaith ar gyfer y bwyd a ddewiswyd, ar sail yr hyn maen nhw wedi'i ddysgu o'u hymchwiliadau. Yn ogystal, byddant yn dysgu am ddatblygiadau technolegol newydd ym maes pecynnu bwyd (e.e. plastigion clyfar) a'u goblygiadau o ran iechyd dynol.

	●  Rydw i’n gwybod bod rhesymau dros becynnu bwyd, a gallaf roi rhai rhesymau pam mae bwyd yn cael ei becynnu.
●  Rydw i’n adnabod nodweddion tebyg pecynnau bwyd a gwahaniaethau rhyngddynt a pham mae gwahanol ddeunyddiau’n cael eu defnyddio.
●  Galla i ddarganfod pa ddeunyddiau sydd orau ar gyfer pecynnu gwahanol fwydydd.
	Cymru: Fi fy hun a phethau byw 
Arbrofi â gwahanol ddeunyddiau pob dydd a defnyddio'u synhwyrau i'w trefnu’n grwpiau yn ôl priodweddau syml. 
Y Cwricwlwm Ehangach
Dylunio a thechnoleg
Rhifedd: Cyfrifo maint a chyfaint cynwysyddion
Celf: Dylunio deunydd pecynnu

	6 - 7 oed: Cadwyni Bwyd Cyflym
Pam rydyn ni'n rhoi ein bwyd mewn pecynnau?

	Gweithgareddau 
	Deilliannau dysgu 
	Cysylltiadau â'r Cwricwlwm Cenedlaethol 

	Ysbrydolwyd y set hon o weithgareddau gan waith Rothamsted Research, sy'n tyfu cnydau sy'n cynhyrchu olew omega3 yn naturiol. Bydd y plant yn dysgu am gadwyni bwyd syml, a sut mae eu cadwyni bwyd nhw'n edrych. Pan fyddant yn arbenigwyr ar gadwyni bwyd, gallant archwilio beth allai ddigwydd petai elfen o gadwyn fwyd yn diflannu. 
Profiad Dysgu 1: Bydd y dysgwyr yn archwilio'r gwahanol fathau o fwyd y mae anifeiliaid yn ei fwyta, ac yn dechrau adeiladu cadwyni bwyd syml. Byddant yn dysgu'r termau hollysydd, cigysydd a llysysydd, ac yn dosbarthu anifeiliaid i'r categorïau hyn.
Profiad Dysgu 2: Bydd y dysgwyr yn edrych ar ddeiet plant o wledydd eraill, ac yn awgrymu sut byddai cadwyni bwyd y plant hyn yn edrych. Byddant yn defnyddio'r wybodaeth hon i feddwl am y ffordd mae planhigion, anifeiliaid a bodau dynol yn dod at ei gilydd mewn cadwyni bwyd. 
Profiad Dysgu 3: Bydd y dysgwyr yn edrych ar y cadwyni bwyd maen nhw wedi'u llunio ac yn dechrau gofyn beth fydd yn digwydd os bydd elfen o'r gadwyn fwyd ar goll. Byddant yn tyfu hadau tomatos, rhai mewn golau haul a rhai yn y tywyllwch, er mwyn archwilio beth allai digwydd i weddill cadwyn fwyd os na fydd digon o olau haul. Byddant yn dechrau meddwl am beth allai gymryd lle elfennau coll mewn cadwyni bwyd pwysig.  
	●  Rydw i'n gwybod beth yw cadwyn fwyd.
●  Rydw i’n adnabod nodweddion tebygrwydd cadwyni bwyd a gwahaniaethau rhyngddynt.
●  Galla i ddisgrifio beth sy'n digwydd pan fydd  elfen o gadwyn fwyd yn cael ei dileu.
	Cymru: Fi fy hun a phethau byw eraill
Arsylwi gwahaniaethau rhwng anifeiliaid a phlanhigion, rhwng gwahanol anifeiliaid a rhwng gwahanol blanhigion er mwyn eu grwpio. 
Nodi effaith y tymhorau ar rai anifeiliaid a phlanhigion.
Lleoedd a phobl.
Ymchwilio i sut mae lleoedd yn newid, e.e. y tywydd, y tymhorau, adeiladau, swyddi pobl.
Dechrau adnabod gwahaniaethau rhwng eu hardal leol, ardaloedd eraill yng Nghymru a gwahanol rannau o'r byd.

	7 - 8 oed: Cynhwysion Rhyfeddol
Beth sydd yn y bwyd rydyn ni'n ei fwyta?

	Gweithgareddau 
	Deilliannau dysgu 
	Cysylltiadau â'r Cwricwlwm Cenedlaethol 

	Pam mae can o ddiod befriog arferol yn drymach na chan o ddiod ddeiet gyfatebol? Wrth ymchwilio i'r cwestiwn hwn, bydd y plant yn dysgu bod cynhwysion rhyfeddol mewn llawer o'n bwydydd.  Mae'r cynhwysion hyn yn helpu'n cyrff i gyflawni campau anhygoel.
Profiad Dysgu 1: Bydd y dysgwyr yn ymchwilio i'r gwahanol gynhwysion sydd yn eu bwyd. Byddant yn dysgu sut i ddarllen labeli ar becynnau bwyd a deall faint o siwgwr a halen y dylem fwyta. Byddant yn paru bwydydd â'r maetholion cyffredin maen nhw'n eu darparu.  
Profiad Dysgu 2: Bydd y dysgwyr yn trafod pam mae pethau fel siwgwr yn cael eu hychwanegu at fwyd weithiau. Byddant yn cynnal arbrawf i ymchwilio i faint o siwgwr sydd mewn diodydd pefriog. Dylent ddarganfod bod diodydd llawn siwgwr yn fwy trwchus na diodydd deiet cyfatebol. 
Profiad Dysgu 3: Bydd y dysgwyr yn edrych ar brydau bwyd o wahanol rannau o'r byd. Byddant yn lleoli'r gwledydd ar fap o'r byd ac yn dechrau meddwl am dymhorau bwyd a'r gwahanol gynhwysion sydd ar gael mewn gwahanol wledydd. Byddant yn dadansoddi'r cynhwysion ym mhob pryd ac yn cymharu'r cynnwys maethol. Yn ogystal, gall y dysgwyr ddechrau meddwl am y deietau arbennig y gall fod eu hangen ar rai pobl, er enghraifft, athletwyr neu ofodwyr. 
	●  Rydw i’n gwybod sut mae darganfod beth sydd mewn gwahanol fwydydd.
●  Galla i ymchwilio i weld faint o siwgwr sydd mewn diodydd pefriog.
●  Rydw i'n adnabod nodweddion tebyg a gwahaniaethau yn y bwyd mae pobl yn ei fwyta  mewn gwahanol rannau o'r byd.
	Cymru: Cyd-ddibyniaeth organebau
Dylai’r disgyblion ddefnyddio a datblygu eu sgiliau, eu gwybodaeth a’u dealltwriaeth drwy ymchwilio i sut mae anifeiliaid a phlanhigion yn annibynnol ac, er hynny, yn dibynnu ar ei gilydd er mwyn goroesi.
Dylid rhoi cyfleoedd iddynt astudio'r angen am amrywiaeth o fwydydd ac ymarfer corff i sicrhau bod pobl yn cadw’n iach. 

Croeso i'r Crunch ar gyfer ysgolion a cholegau









	7 - 8 oed: Cynhwysion Rhyfeddol parhad

	Gweithgareddau 
	Deilliannau dysgu 
	Cysylltiadau â'r Cwricwlwm Cenedlaethol 

	
	
	Y Cwricwlwm Ehangach
Daearyddiaeth: Lleoli gwledydd y byd, gan ddefnyddio mapiau i ganolbwyntio ar Ewrop (gan gynnwys lleoliad Rwsia) a Gogledd a De America, gan roi sylw i'w hardaloedd amgylcheddol,  y prif nodweddion ffisegol a dynol, gwledydd a phrif ddinasoedd.
Coginio a maeth: Deall a chymhwyso egwyddorion deiet iach ac amrywiol; deall natur dymhorol a gwybod ble a sut y caiff amrywiaeth o gynhwysion eu tyfu, eu magu, eu dal a'u prosesu.

	8 - 9 oed: Achubwch ein Cartref
Pam mae'r fforestydd glaw yn bwysig i iechyd dynol?

	Gweithgareddau 
	Deilliannau dysgu 
	Cysylltiadau â'r Cwricwlwm Cenedlaethol 

	Beth yw'r ddolen gyffredin rhwng bisgedi siocled a’r orangwtan? Bydd y plant yn ymchwilio i'r cysylltiadau rhwng ein bwyd a'i effaith ar ein hiechyd a'r amgylchedd byd-eang er mwyn ateb y cwestiwn hwn. 
Profiad Dysgu 1: Bydd y dysgwyr yn darganfod gwybodaeth am y fforest law, ei strwythur a'r pridd sy'n nodweddiadol o'r fforest law, a'r buddion mae'r fforestydd glaw yn eu cynnig i'r boblogaeth ddynol. Cânt eu cyflwyno i Makanan, orangwtan sy'n byw yn y fforest law yn Swmatra. 
Profiad Dysgu 2: Bydd y dysgwyr yn dechrau meddwl am y gwahanol fathau o olew sydd yn eu bwyd. Byddant yn darganfod o ble mae olew palmwydd yn dod, a sut mae'r fforestydd glaw yn cael eu clirio er mwyn creu lle ar gyfer planhigfeydd olew palmwydd. Byddant yn casglu data am fwyd a fwyteir yn gyffredin sy'n cynnwys olew palmwydd. Byddant yn ymchwilio i'r effaith y gall gwahanol frasterau ei chael ar ein cyrff (e.e. pam mae angen rhywfaint o fraster ar ein cyrff). Byddant yn dechrau dysgu am yr holl enwau gwahanol sydd ar olew palmwydd, ac yn dechrau meddwl am bwysigrwydd cynhyrchu olew palmwydd mewn modd cynaliadwy. 
Profiad Dysgu 3: Bydd y dysgwyr yn archwilio gwahanol senarios a'r cymeriadau niferus sy'n ymwneud â chynhyrchu olew palmwydd, a chadwraeth fforestydd glaw. Byddant yn ystyried effeithiau cynhyrchu olew palmwydd ar gymunedau lleol, ac ar Makanan yr orangwtan a'i deulu. Gyda'i gilydd byddant yn rhestru'r addunedau y gallant eu gwneud i helpu pobl ac anifeiliaid y fforest law. 
	●  Galla i ddisgrifio strwythur fforest law ac esbonio pam mae hynny'n bwysig.
●  Galla i enwi gwahanol fathau o olew yn ein bwyd ac o ble maen nhw'n dod.
●  Galla i egluro’r angen am gynhyrchu olew mewn modd cynaliadwy.
	Cymru CA2: Cyd-ddibyniaeth organebau 
Dylai’r disgyblion ddefnyddio a datblygu eu sgiliau, eu gwybodaeth a’u dealltwriaeth drwy ymchwilio i sut mae anifeiliaid a phlanhigion yn annibynnol ac, er hynny, yn dibynnu ar ei gilydd er mwyn goroesi. 
Dylid rhoi cyfleoedd iddynt astudio, trwy waith maes, y planhigion a’r anifeiliaid sydd i’w gweld mewn dau amgylchedd cyferbyniol lleol 
e.e. adnabod, maeth, cylchredau bywyd, lle yn yr amgylchedd. 
Y ffactorau amgylcheddol sy’n effeithio ar yr hyn sy'n tyfu ac yn byw yn y ddau amgylchedd hynny,  e.e. golau haul, argaeledd dŵr, tymheredd. 
Sut y mae bodau dynol yn effeithio ar yr amgylchedd  lleol, e.e. sbwriel, llygredd dŵr, llygredd sŵn.

	8 - 9 oed: Achubwch ein Cartref parhad

	Gweithgareddau 
	Deilliannau dysgu 
	Cysylltiadau â'r Cwricwlwm Cenedlaethol 

	
	
	Y Cwricwlwm Ehangach
Cyfrifiadura: defnyddio technolegau chwilio yn effeithiol, gwerthfawrogi sut y caiff canlyniadau eu didoli a'u trefnu a gwerthuso cynnwys digidol yn graff. 
Dylunio a thechnoleg: deall sut y mae digwyddiadau ac unigolion allweddol ym maes dylunio a thechnoleg wedi helpu i siapio'r byd.
Daearyddiaeth: Daearyddiaeth ddynol a ffisegol: mathau o aneddiadau a defnydd tir, gweithgarwch economaidd yn cynnwys cysylltiadau masnach, a dosbarthiad adnoddau naturiol yn cynnwys ynni, bwyd, mwynau a dŵr.

	9 - 10 oed: Hadau Hallt
Pa broblemau mae ffermwyr Mecsico yn eu hwynebu?

	Gweithgareddau 
	Deilliannau dysgu 
	Cysylltiadau â'r Cwricwlwm Cenedlaethol 

	Mae'n mynd yn anoddach i lawer o ffermwyr ledled y byd dyfu'r cnydau rydyn ni am eu bwyta. Yn y set hon o weithgareddau, bydd y plant yn ymchwilio i'r problemau sy'n wynebu ffermwyr tomatos ym Mecsico. Byddant yn ystyried pam mae’r ffermwyr hyn yn gorfod dwrhau'r cnydau er mwyn iddynt dyfu.  Yna byddant yn ymchwilio i sut gallant helpu'r planhigion tomatos i addasu i amgylcheddau anodd drwy fwydo'r hadau mewn dŵr hallt cyn eu plannu).
Profiad Dysgu 1: Bydd y dysgwyr yn archwilio'r problemau sy'n wynebu ffermwyr Mecsico o ganlyniad i broblemau dwrhau a diffyg dŵr. Byddant yn dechrau llunio'u rhagdybiaethau eu hunain ynghylch sut y gellid gwella cryfder a chynnyrch y cnydau a'r buddion posibl i iechyd dynol.  
Profiad Dysgu 2: Bydd y dysgwyr yn archwilio a ellir gwella eginiad a chryfder planhigion drwy gynnal arbrawf i fwydo hadau tomatos mewn toddiannau dŵr hallt cyn eu hau. Cynhelir y gweithgaredd hwn dros gyfnod o ryw bum wythnos.  Bydd y dysgwyr yn sicrhau eu bod yn cynnal prawf teg drwy newid un newidyn yn unig (sef yr halen).  Pan fydd y planhigion wedi datblygu o leiaf ddwy ddeilen, bydd y dysgwyr yn tynnu pob planhigyn yn ofalus o'i botyn, yn mesur hyd y gwreiddiau ac yn nodi unrhyw wahaniaethau. 
Profiad Dysgu 3: Bydd y dysgwyr yn llunio'u dadleuon eu hunain ar gyfer dadl ddosbarth ynghylch a ddylai Mecsico barhau i allforio bwyd, o ystyried y problemau sydd â chyflenwadau dŵr yn y wlad. Rhannwch y dosbarth yn grwpiau a rhowch safbwynt gwahanol i bob grŵp. Dylai pob grŵp drafod ei safbwynt a'i gyflwyno i'r dosbarth. 
	●  Galla i ddangos lleoliad Mecsico yn y byd a
disgrifio rhai o nodweddion daearyddol y wlad.
●  Galla i ddangos sut mae hadau'n egino yn dibynnu ar yr amgylchedd;
Rydw i i'n deall bod hydoddi halen mewn dŵr yn newid cyflwr sy'n gallu cael ei wyrdroi.
●  Galla i ofyn cwestiynau perthnasol i estyn fy nealltwriaeth. Galla i ddadlau dros fy safbwynt ac ystyried a gwerthuso gwahanol safbwyntiau.
	Cymru CA2: Cyd-ddibyniaeth organebau 
Dylai’r disgyblion ddefnyddio a datblygu eu sgiliau, eu gwybodaeth a’u dealltwriaeth drwy ymchwilio i sut mae anifeiliaid a phlanhigion yn annibynnol ac, er hynny, yn dibynnu ar ei gilydd er mwyn goroesi.

Dylid rhoi cyfleoedd iddynt astudio, trwy waith maes, y planhigion a’r anifeiliaid sydd i’w gweld mewn dau amgylchedd cyferbyniol lleol
e.e. adnabod, maeth, cylchredau bywyd, lle yn yr amgylchedd; y ffactorau amgylcheddol sy’n effeithio ar yr hyn sy'n tyfu ac yn byw yn y ddau amgylchedd hynny,
e.e. golau haul, argaeledd dŵr, tymheredd. 
Sut mae bodau dynol yn effeithio ar yr amgylchedd  lleol, e.e. sbwriel, llygredd dŵr, llygredd sŵn.



Croeso i'r Crunch ar gyfer ysgolion a cholegau









	9 - 10 oed: Hadau Hallt parhad

	Gweithgareddau 
	Deilliannau dysgu 
	Cysylltiadau â'r Cwricwlwm Cenedlaethol 

	
	
	Y Cwricwlwm Ehangach
Daearyddiaeth: Lleoli gwledydd y byd, gan ddefnyddio mapiau i ganolbwyntio ar Ewrop (gan gynnwys lleoliad Rwsia) a Gogledd a De America, gan roi sylw i'w hardaloedd amgylcheddol, eu prif nodweddion ffisegol a dynol, eu gwledydd a'u prif ddinasoedd.

	10 - 11 oed: Treuliad Tanbaid
Sut mae bwyd yn cadw ein cyrff yn iach?

	Gweithgareddau 
	Deilliannau dysgu 
	Cysylltiadau â'r Cwricwlwm Cenedlaethol 

	Yn y set hon o weithgareddau, bydd y plant yn ymchwilio i ryfeddodau'r system dreulio. O'r hyn sy'n digwydd y tu mewn i'r corff i'r rhesymau pam mae rhai bwydydd mor llesol i ni, byddant yn dysgu digon i ddylunio bwydlenni ar gyfer gofodwr, gladiator ac unrhyw archarwr a fydd angen cymorth ganddynt. 
Profiad Dysgu 1: Bydd y dysgwyr yn archwilio'r maetholion, a'r fitaminau a'r mwynau yn benodol, sydd yn eu hoff brydau bwyd. Byddant yn nodi beth mae pob maetholyn yn helpu eu cyrff i'w wneud, a beth mae eu cyrff yn ei wneud yn dda oherwydd y bwyd a gânt.
Profiad Dysgu 2: Bydd y dysgwyr yn ymchwilio i'r hyn fydd yn digwydd os bydd mwyn pwysig ar goll o'n deiet. Byddan nhw'n cynnal arbrawf i fwydo wyau mewn finegr er mwyn darganfod beth fydd yn digwydd i esgyrn pan nad oes digon o galsiwm.
Profiad Dysgu 3: Bydd y dysgwyr yn ymchwilio i anghenion deietegol unigolyn penodol ac yn defnyddio'r hyn maen nhw wedi'i ddysgu i gynllunio pryd bwyd a fydd yn cynnig y deiet gorau i'r person hwnnw, a'r holl faetholion sydd eu hangen er mwyn iddo/iddi oroesi a ffynnu. 

	●  Rydw i'n gwybod bod angen bwyd ar ein cyrff i gadw'n iach; Galla i ddisgrifio rhai o'r pethau mae bwyd yn eu darparu ar gyfer ein cyrff; Rydw i'n gwybod pam mae rhai bwydydd yn fwy iachus i ni nag eraill
●  Galla i ddisgrifio proses treuliad; Rydw i'n deall pwysigrwydd calsiwm yn ein deiet i gryfhau'r esgyrn

● Galla i greu bwydlen a fydd yn gwneud rhywun yn 'archarwr’;  Rydw i'n gwybod bod y math o fwyd rydw i'n ei fwyta yn gallu cael effaith ar fy mherfformiad
	Cymru CA2: Cyd-ddibyniaeth organebau 
Dylai’r disgyblion ddefnyddio a datblygu eu sgiliau, eu gwybodaeth a’u dealltwriaeth drwy ymchwilio i sut mae anifeiliaid a phlanhigion yn annibynnol ac, er hynny, yn dibynnu ar ei gilydd er mwyn goroesi.

Dylid rhoi cyfleoedd iddynt astudio enwau, safleoedd, swyddogaethau a meintiau cymharol prif organau bodau dynol; effaith rhai cyffuriau ar y 
corff dynol, e.e. alcohol, hydoddyddion, tybaco

	10 - 11 oed: Treuliad Tanbaid parhad

	Gweithgareddau 
	Deilliannau dysgu 
	Cysylltiadau â'r Cwricwlwm Cenedlaethol 

	
	
	Y Cwricwlwm Ehangach
Llythrennedd: Ysgrifennu; Mwynhad a dewis - mewn amgylchedd cymhellol a heriol, datblygu ymwybyddiaeth o berthnasedd testunau yn fy mywyd
Celf: Gallai'r dysgwyr ddylunio'u bwydlenni eu hunain, gan roi ystyriaeth i'r amgylchedd lle cânt eu defnyddio

